**ส่วนที่ 2**

**ความสอดคล้องกับแผน 3 ระดับ ตามนัยของมติคณะรัฐมนตรี  
เมื่อวันที่ 4 ธันวาคม 2560**

รัฐธรรมนูญแห่งราชอาณาจักรไทย พุทธศักราช 2560 เป็นกฎหมายหลักในการปกครองประเทศ ได้กำหนดไว้ในมาตรา 65 รัฐพึงจัดให้มียุทธศาสตร์ชาติเป็นเป้าหมายการพัฒนาประเทศ  
ที่ยั่งยืนตามหลักธรรมาภิบาลเพื่อใช้เป็นกรอบในการจัดทำแผนต่าง ๆ ให้สอดคล้องและบูรณาการกันเพื่อให้เกิดเป็นพลังผลักดันร่วมกันไปสู่เป้าหมาย ประกอบกับมติคณะรัฐมนตรี เมื่อวันที่ 4 ธันวาคม 2560 เห็นชอบการจำแนกแผนออกเป็น 3 ระดับ โดยแผนระดับที่ 1 ได้แก่ ยุทธศาสตร์ชาติ แผนระดับที่ 2 ได้แก่ แผนแม่บทภายใต้ยุทธศาสตร์ชาติ แผนการปฏิรูปประเทศ แผนพัฒนาเศรษฐกิจและสังคมแห่งชาติ และนโยบายและแผนระดับชาติว่าด้วยความมั่นคงแห่งชาติ และแผนระดับที่ 3 คือ แผนที่จัดทำขึ้น เพื่อสนับสนุนการดำเนินงานของแผนระดับที่ 1 และแผนระดับที่ 2 ให้บรรลุเป้าหมายที่กำหนดไว้ หรือจัดทำขึ้นตามที่กฎหมายกำหนด หรือจัดทำขึ้นตามพันธกรณีหรืออนุสัญญาระหว่างประเทศ   
และมติคณะรัฐมนตรี เมื่อวันที่ 27 กันยายน 2565 เห็นชอบให้สิ้นสุดระยะเวลาดำเนินการแผนการปฏิรูปประเทศ ในวันที่ 31 ธันวาคม 2565 ตามมติการประชุมของคณะกรรมการยุทธศาสตร์ชาติ ครั้งที่ 2/2565[[1]](#footnote-1) เนื่องจากทุกด้านของแผนการปฏิรูปประเทศมีความเชื่อมโยงและสอดคล้องกับเป้าหมายของแผนระดับ 2 อื่น ๆ พร้อมทั้งเห็นชอบให้ปรับปรุงแก้ไขมติคณะรัฐมนตรี เมื่อวันที่   
4 ธันวาคม 2560 ให้ตัดแผนการปฏิรูปประเทศออกจากกลไกของแผนระดับ 2 ที่ได้กำหนดไว้เดิม   
ทำให้แผนระดับ 2 ประกอบด้วย แผนแม่บทภายใต้ยุทธศาสตร์ชาติ แผนพัฒนาเศรษฐกิจและสังคมแห่งชาติ และนโยบายและแผนระดับชาติว่าด้วยความมั่นคงแห่งชาติ ดังนั้น สำนักงานปลัดกระทรวงศึกษาธิการ จึงจัดทำแผนปฏิบัติราชการประจำปีงบประมาณ พ.ศ. 2569 ของสำนักงานปลัดกระทรวงศึกษาธิการ (ฉบับจัดทำคำของบประมาณรายจ่ายประจำปี) ให้สอดคล้องกับแนวทางดังกล่าวข้างต้น รวมทั้งนโยบาย ยุทธศาสตร์ จุดเน้น แผน รายงานผลการปฏิบัติราชการและผลการวิเคราะห์สภาพแวดล้อมภายในและภายนอก (SWOT) ที่เกี่ยวข้องกับภารกิจของสำนักงานปลัดกระทรวงศึกษาธิการ ดังนี้

**2.1 ยุทธศาสตร์ชาติ (แผนระดับที่ 1)**

แผนปฏิบัติราชการประจำปีงบประมาณ พ.ศ. 2569 ของสำนักงานปลัดกระทรวงศึกษาธิการ (ฉบับจัดทำคำของบประมาณรายจ่ายประจำปี) มีความสอดคล้องกับยุทธศาสตร์ชาติ   
6 ยุทธศาสตร์ ดังนี้

**1) ยุทธศาสตร์ชาติ ด้านการพัฒนาและเสริมสร้างศักยภาพทรัพยากรมนุษย์ (หลัก)**

**(1) เป้าหมาย**

1.1) คนไทยเป็นคนดี คนเก่ง มีคุณภาพ พร้อมสำหรับวิถีชีวิตในศตวรรษที่ 21

1.2) สังคมไทยมีสภาพแวดล้อมที่เอื้อและสนับสนุนต่อการพัฒนาคนตลอดช่วงชีวิต

1.3) ประเทศไทยมีบทบาทด้านความมั่นคงเป็นที่ชื่นชมและได้รับการยอมรับ  
โดยประชาคมระหว่างประเทศ

**(2) ประเด็นยุทธศาสตร์**

**2.1)** **การปรับเปลี่ยนค่านิยมและวัฒนธรรม**

2.1.1) การบูรณาการเรื่องความซื่อสัตย์ วินัย คุณธรรม จริยธรรมในการ  
จัดการเรียนการสอนในสถานศึกษา ปลูกฝังคุณธรรม จริยธรรมและการมีจิตสาธารณะในทุกสาระวิชาและทุกกิจกรรม

2.1.2) การปลูกฝังค่านิยมและวัฒนธรรมโดยใช้ชุมชนเป็นฐาน โดยการพัฒนาผู้นำชุมชนให้เป็นต้นแบบของการมีคุณธรรมจริยธรรม การสร้างความเข้มแข็งให้ชุมชน

**2.2) การพัฒนาศักยภาพคนตลอดช่วงชีวิต**

2.2.1) ช่วงการตั้งครรภ์/ปฐมวัย เตรียมความพร้อมแก่พ่อแม่ก่อน ส่งเสริมอนามัยแม่และเด็กก่อนและเริ่มตั้งครรภ์และส่งเสริมการเกิดอย่างมีคุณภาพ

2.2.2) ช่วงวัยเรียน/วัยรุ่น พัฒนาทักษะ ความสามารถที่สอดรับกับทักษะ  
ในศตวรรษที่ 21 การคิดวิเคราะห์ สังเคราะห์ แก้ปัญหาที่ซับซ้อน มีความคิดสร้างสรรค์ ทำงานร่วมกับผู้อื่นได้ รวมถึงทักษะด้านภาษา ศิลปะ การใช้เทคโนโลยี และเชื่อมโยงทักษะการเรียนรู้กับโลกการทำงานและทักษะอาชีพที่สอดคล้องกับความต้องการของประเทศ มีทักษะชีวิต อยู่ร่วมและทำงานกับผู้อื่นได้ภายใต้สังคมพหุวัฒนธรรม

**2.3) ปฏิรูปกระบวนการเรียนรู้ที่ตอบสนองต่อการเปลี่ยนแปลงในศตวรรษที่ 21**   
 2.3.1) การปรับเปลี่ยนระบบการเรียนรู้ให้เอื้อต่อการพัฒนาทักษะสำหรับศตวรรษที่ 21 โดยออกแบบกระบวนการเรียนรู้ในทุกระดับชั้นอย่างเป็นระบบ ตั้งแต่ระดับปฐมวัยจนถึงอุดมศึกษาที่มุ่งเน้นการใช้ฐานความรู้และระบบคิดในลักษณะสหวิทยาการ อาทิ ความรู้  
ทางวิทยาศาสตร์และการตั้งคำถาม ความเข้าใจและความสามารถในการใช้เทคโนโลยี ความรู้  
ทางวิศวกรรมศาสตร์และการคิดเพื่อหาทางแก้ปัญหา ความรู้และทักษะทางศิลปะ และความรู้  
ด้านคณิตศาสตร์และระบบคิดของเหตุผลและการหาความสัมพันธ์ การพัฒนาระบบการเรียนรู้  
เชิงบูรณาการที่เน้นการลงมือปฏิบัติ มีการสะท้อนความคิด/ทบทวนไตร่ตรอง การสร้างผู้เรียน  
ให้สามารถกำกับการเรียนรู้ของตนได้ การหล่อหลอมทักษะการเรียนรู้และความคิดสร้างสรรค์  
ที่ผู้เรียนสามารถนำองค์ความรู้ไปใช้ในการสร้างรายได้หลายช่องทาง รวมทั้งการเรียนรู้ด้านวิชาชีพและทักษะชีวิต

2.3.2) การเปลี่ยนโฉมบทบาท “ครู” ให้เป็นครูยุคใหม่ โดยปรับบทบาทจาก   
“ครูสอน” เป็น “โค้ช” หรือ “ผู้อำนวยการการเรียนรู้” ทำหน้าที่กระตุ้น สร้างแรงบันดาลใจ แนะนำวิธีเรียนรู้และวิธีจัดระเบียบการสร้างความรู้ ออกแบบกิจกรรมและสร้างนวัตกรรมการเรียนรู้  
ให้ผู้เรียน และมีบทบาทเป็นนักวิจัยพัฒนากระบวนการเรียนรู้เพื่อผลสัมฤทธิ์ของผู้เรียน รวมทั้งปรับระบบการผลิตและพัฒนาครูตั้งแต่การดึงดูด คัดสรรผู้มีความสามารถสูงให้เข้ามาเป็นครูคุณภาพ   
มีระบบการพัฒนาศักยภาพและสมรรถนะครูอย่างต่อเนื่องครอบคลุมทั้งเงินเดือน เส้นทางสายอาชีพ   
การสนับสนุนสื่อการสอน และสร้างเครือข่ายพัฒนาครูให้มีการแลกเปลี่ยนเรียนรู้ระหว่างกัน รวมถึง  
การพัฒนาครูที่มีความเชี่ยวชาญด้านการสอนมาเป็นผู้สร้างครูรุ่นใหม่อย่างเป็นระบบ และวัดผลงาน  
จากการพัฒนาผู้เรียนโดยตรง

2.3.3) การเพิ่มประสิทธิภาพระบบบริหารจัดการศึกษาในทุกระดับ   
ทุกประเภท จัดให้มีมาตรฐานขั้นต่ำของโรงเรียนในทุกระดับ จัดโครงสร้างการจัดการการศึกษา  
เพื่อสร้างความรับผิดชอบต่อผลลัพธ์และให้เอื้อต่อการเข้าถึงการศึกษาอย่างเสมอภาค ทั่วถึง   
และใช้ทรัพยากรได้อย่างมีประสิทธิภาพ การยกระดับสถาบันการศึกษาในสาขาที่มีความเชี่ยวชาญ  
สู่ความเป็นเลิศ ปฏิรูปการคลังด้านการศึกษาเพื่อเพิ่มคุณภาพและประสิทธิภาพการจัดการศึกษา  
โดยการจัดสรรงบประมาณตรงสู่ผู้เรียน ส่งเสริมการมีส่วนร่วมจากภาคเอกชนในการจัดการศึกษา พัฒนาระบบประกันคุณภาพการศึกษาโดยแยกออกจากระบบการประเมินและการรับรองคุณภาพ  
ที่เน้นผลลัพธ์ที่ตัวผู้เรียน รวมทั้งการปฏิรูประบบการสอบที่นำไปสู่การวัดผลในเชิงทักษะที่จำเป็นสำหรับศตวรรษที่ 21 มากกว่าการวัดระดับความรู้ ตลอดจนมีการวิจัยและใช้เทคโนโลยีในการสร้างและจัดการ

2.3.4) การวางพื้นฐานระบบรองรับการเรียนรู้โดยใช้ดิจิทัลแพลตฟอร์ม   
โดยเน้นการพัฒนาทักษะดิจิทัล ทักษะการคัดกรองความรู้ องค์ความรู้ การใช้เทคโนโลยีผสมผสาน  
กับคุณค่าของครูไปพร้อมกัน การพัฒนาสื่อการเรียนรู้ที่มีคุณภาพที่ประชาชนสามารถเข้าถึงทรัพยากรและใช้ประโยชน์จากระบบการเรียนรู้และพัฒนาตนเองผ่านเทคโนโลยีการเรียนรู้สมัยใหม่ให้เกิดประโยชน์สูงสุด

2.3.5) การสร้างระบบการศึกษาเพื่อเป็นเลิศทางวิชาการระดับนานาชาติ   
โดยเน้นการเสริมสร้างและพัฒนาศักยภาพสถาบันการศึกษาที่มีความเชี่ยวชาญและมีความโดดเด่น  
เฉพาะสาขาสู่ระดับนานาชาติ ในการให้บริการทางการศึกษา วิชาการ และการพัฒนาสมรรถนะแรงงาน ควบคู่กับการสร้างเครือข่ายความร่วมมือทางวิชาการและการแลกเปลี่ยนนักเรียน นักศึกษา   
และบุคลากรทางการศึกษาเพื่อสร้างความแข็งแกร่งทางวิชาการ เป็นศูนย์ฝึกอบรม และศูนย์ทดสอบสมรรถนะในระดับภูมิภาค

**2.4) การตระหนักถึงพหุปัญญาของมนุษย์ที่หลากหลาย** อาทิ ภาษา ตรรกะ  
และคณิตศาสตร์ ด้านทัศนะและมิติ ดนตรี กีฬาและการเคลื่อนไหวของร่างกาย การจัดการตนเอง มนุษยสัมพันธ์ รวมถึงผู้มีความสามารถอันโดดเด่นด้านใดด้านหนึ่งหรือหลายด้าน

2.4.1) การพัฒนาและส่งเสริมพหุปัญญาผ่านครอบครัว ระบบสถานศึกษา สภาพแวดล้อม รวมทั้งสื่อ ตั้งแต่ระดับปฐมวัย เพื่อสร้างเด็กและเยาวชนไทยมีการพัฒนาที่สมดุล   
รวมทั้งมีกลไกคัดกรองและส่งเสริมเด็กและเยาวชนที่มีความสามารถพิเศษ จัดโรงเรียน ระบบเสริมประสบการณ์ การมีส่วนร่วมของภาคเอกชน

**2.5)** **การสร้างสภาพแวดล้อมที่เอื้อต่อการพัฒนาและเสริมสร้างศักยภาพทรัพยากรมนุษย์**

2.5.1) การปลูกฝังและพัฒนาทักษะนอกห้องเรียน โดยเน้นให้พ่อแม่  
มีวัฒนธรรมที่ปลูกฝังให้ลูกเพิ่มพูนทักษะการเรียนรู้ชีวิต ดนตรี กีฬา ศิลปะ รวมทั้งส่งเสริมให้ทุกภาคส่วน เปิดพื้นที่แห่งการเรียนรู้ และจัดกระบวนการเรียนรู้ที่หลากหลายและเหมาะสม

**(3) การบรรลุเป้าหมายตามยุทธศาสตร์ชาติ**

สำนักงานปลัดกระทรวงศึกษาธิการ มีหน้าที่ในการส่งเสริมและสนับสนุนงานของคณะกรรมการข้าราชการครูและบุคลากรทางการศึกษาและคณะกรรมการส่งเสริมการศึกษาเอกชน การดำเนินการเกี่ยวกับงานลูกเสือ ยุวกาชาดและกิจการนักเรียน การส่งเสริมและประสานการศาสนา ศิลปะ วัฒนธรรมและการกีฬาเพื่อการศึกษา การพัฒนาและประยุกต์ใช้ระบบเทคโนโลยีดิจิทัล ระบบเครือข่ายและข้อมูลสารสนเทศและการดำเนินการเกี่ยวกับกฎหมายว่าด้วยการศึกษาแห่งชาติและกฎหมายอื่นที่เกี่ยวข้อง[[2]](#footnote-2) จึงกำหนดพันธกิจส่งเสริม สนับสนุนและพัฒนาการศึกษาให้ผู้เรียน  
มีคุณภาพ คุณธรรม จริยธรรม มีความสุขและทักษะสำหรับโลกยุคใหม่และพัฒนาระบบบริหารงานบุคคลและพัฒนาสมรรถนะของข้าราชการ ครู และบุคลากรทางการศึกษา ให้เท่าทันการเปลี่ยนแปลง  
ในโลกยุคใหม่ ภายใต้การกำหนดยุทธศาสตร์ “พัฒนาและเสริมสร้างศักยภาพทรัพยากรมนุษย์ให้มีคุณภาพ” กลุ่มโครงการปลูกฝังคุณธรรม จริยธรรม ค่านิยม จิตสาธารณะและความเป็นพลเมือง   
กลุ่มโครงการเสริมสร้างความปลอดภัยในสถานศึกษา กลุ่มโครงการพัฒนาศักยภาพคนตลอดช่วงชีวิต กลุ่มโครงการส่งเสริมและพัฒนาการเรียนรู้ กลุ่มโครงการพัฒนาและส่งเสริมพหุปัญญา กลุ่มโครงการวิจัยและพัฒนานวัตกรรมทางการบริหาร กลุ่มโครงการพัฒนากฎหมาย กฎ ระเบียบ และข้อบังคับด้านการศึกษา และกลุ่มโครงการพัฒนาระบบบริหารงานบุคคลของข้าราชการ ครู และบุคลากรทางการศึกษา ซึ่งจะส่งผลสู่การบรรลุเป้าหมายยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ที่ 2.1 คนไทยเป็นคนดี คนเก่ง มีคุณภาพ พร้อมสำหรับวิถีชีวิตในศตวรรษที่ 21 และเป้าหมาย  
ที่ 2.2 สังคมไทยมีสภาพแวดล้อมที่เอื้อและสนับสนุนต่อการพัฒนาคนตลอดช่วงชีวิต

**2) ยุทธศาสตร์ชาติ ด้านการสร้างโอกาสและความเสมอภาคทางสังคม (รอง)**

**(1) เป้าหมาย**

1. สร้างความเป็นธรรมและลดความเหลื่อมล้ำในทุกมิติ

2. เพิ่มขีดความสามารถของชุมชนท้องถิ่นในการพัฒนา การพึ่งตนเองและการจัดการตนเองเพื่อสร้างสังคมคุณภาพ

**(2) ประเด็นยุทธศาสตร์**

**2.1) การลดความเหลื่อมล้ำ สร้างความเป็นธรรมในทุกมิติ**

2.1.1) สร้างความเป็นธรรมในการเข้าถึงบริการสาธารณสุข และการศึกษา โดยเฉพาะสำหรับผู้มีรายได้น้อยและกลุ่ม โดยด้านการศึกษาเน้นการสร้างโอกาสในการเข้าถึงการศึกษาที่มีคุณภาพที่เป็นมาตรฐานเสมอกัน โดยเฉพาะในพื้นที่ห่างไกลทุรกันดารและยากจนและกลุ่มเป้าหมายที่ต้องการการดูแลเป็นพิเศษ การจัดให้มีมาตรการเพื่อลดความเหลื่อมล้ำทางการศึกษา การสนับสนุนกลไกความร่วมมือของภาคส่วนต่าง ๆ เพื่อพัฒนาการศึกษาในระดับจังหวัด การใช้เทคโนโลยีเพื่อส่งเสริมการเรียนรู้และการเข้าถึงข้อมูลข่าวสาร ความรู้และนวัตกรรมของคนทุกกลุ่ม รวมถึงระบบการติดตามสนับสนุนและประเมินผลเพื่อสร้างหลักประกันสิทธิการได้รับการศึกษา  
ที่มีคุณภาพของประชาชน

**(3) การบรรลุเป้าหมายตามยุทธศาสตร์ชาติ**

สำนักงานปลัดกระทรวงศึกษาธิการ มีหน้าที่ในการส่งเสริม สนับสนุนการสร้างโอกาสและความเสมอภาคทางการศึกษาอย่างทั่วถึง เหมาะสมตามศักยภาพและช่วงวัยของผู้เรียน เพื่อลดความเหลื่อมล้ำทางการศึกษา เพื่อให้เป็นไปตามที่รัฐธรรมนูญแห่งราชอาณาจักรไทย พุทธศักราช 2560 มาตรา 54 ที่กำหนดให้รัฐต้องดำเนินการให้เด็กทุกคนได้รับการศึกษาเป็นเวลา สิบสองปี ตั้งแต่ก่อนวัยเรียนจนจบการศึกษาภาคบังคับอย่างมีคุณภาพโดยไม่เก็บค่าใช้จ่าย จึงกำหนดพันธกิจสร้างโอกาสและความเสมอภาคทางการศึกษาอย่างทั่วถึง เหมาะสมตามศักยภาพและช่วงวัยของผู้เรียน ภายใต้การกำหนดยุทธศาสตร์สร้างโอกาส ความเสมอภาคและความเท่าเทียม  
  
ทางการศึกษา กลุ่มโครงการสร้างโอกาสและความเสมอภาคทางการศึกษา ซึ่งจะส่งผลต่อการบรรลุเป้าหมายยุทธศาสตร์ชาติด้านการสร้างโอกาสและความเสมอภาคทางสังคมที่ 2.1 สร้างความเป็นธรรม และลดความเหลื่อมล้ำในทุกมิติ

**3) ยุทธศาสตร์ชาติ ด้านการปรับสมดุลและพัฒนาระบบการบริหารจัดการภาครัฐ (รอง)**

**(1) เป้าหมาย**

1. ภาครัฐมีวัฒนธรรมการทำงานที่มุ่งผลสัมฤทธิ์และผลประโยชน์ส่วนรวม ตอบสนองความต้องการของประชาชนได้อย่างสะดวก รวดเร็ว โปร่งใส

2. ภาครัฐมีขนาดที่เล็กลง พร้อมปรับตัวให้ทันต่อการเปลี่ยนแปลง

3. ภาครัฐมีความโปร่งใส ปลอดการทุจริตและประพฤติมิชอบ

**(2) ประเด็นยุทธศาสตร์**

**2.1) ภาครัฐที่ยึดประชาชนเป็นศูนย์กลาง ตอบสนองความต้องการและให้บริการอย่างสะดวกรวดเร็ว** **โปร่งใส**

2.1.1) ภาครัฐมีความเชื่อมโยงในการให้บริการสาธารณะต่าง ๆ ผ่านการนำเทคโนโลยีดิจิทัลมาประยุกต์ใช้ มีระบบการบริหารจัดการข้อมูลที่มีความเชื่อมโยงระหว่างหน่วยงาน  
และแหล่งข้อมูลต่าง ๆ นำไปสู่การวิเคราะห์การจัดการข้อมูลขนาดใหญ่

**2.2)** **ภาครัฐบริหารงานแบบบูรณาการโดยมียุทธศาสตร์ชาติเป็นเป้าหมายและเชื่อมโยงการพัฒนาในทุกระดับ ทุกประเด็น ทุกภารกิจ และทุกพื้นที่**

2.2.1) ให้ยุทธศาสตร์ชาติเป็นกลไกขับเคลื่อนการพัฒนาประเทศ ใช้แผนแม่บทตามยุทธศาสตร์ชาติ แผนการปฏิรูปประเทศ แผนพัฒนาเศรษฐกิจและสังคมแห่งชาติ และนโยบายและแผนระดับชาติว่าด้วยความมั่นคงแห่งชาติ ในการขับเคลื่อนยุทธศาสตร์ชาติไปสู่การปฏิบัติ ผ่านแผนปฏิบัติการในระดับต่าง ๆ โดยเชื่อมโยงการทำงานของภาครัฐในทุกระดับให้มีเอกภาพ และสอดรับประสานกันตามห่วงโซ่การพัฒนาระหว่างราชการบริหารส่วนกลาง ส่วนภูมิภาค   
และส่วนท้องถิ่น

2.2.2) ระบบการเงินการคลังประเทศสนับสนุนการขับเคลื่อนยุทธศาสตร์ชาติ ระบบงบประมาณแผ่นดินต้องสอดรับกับลักษณะการขับเคลื่อนยุทธศาสตร์ชาติทั้งในลักษณะแผน เชิงยุทธศาสตร์ แผนตามภารกิจ และแผนระดับพื้นที่

**2.3) ภาครัฐมีขนาดเล็กลง เหมาะสมกับภารกิจ ส่งเสริมให้ประชาชน  
และทุกภาคส่วนมีส่วนร่วมในการพัฒนาประเทศ**

2.3.1) ภาครัฐมีขนาดที่เหมาะสม ตรวจสอบความซ้ำซ้อนและปรับภารกิจ  
และพันธกิจของหน่วยงานภาครัฐให้สอดคล้องกับการขับเคลื่อนยุทธศาสตร์ชาติในเชิงบูรณาการ   
โดยยุบเลิกภารกิจที่ไม่จำเป็น ถ่ายโอนภารกิจให้ภาคส่วนอื่นรับไปดำเนินการ รวมถึงการจัดระบบองค์กรภาครัฐที่แยกแยะบทบาทหน่วยงานของรัฐที่ทำหน้าที่กำกับและหน่วยงานผู้ให้บริการ

**2.4) ภาครัฐมีความทันสมัย ทันการเปลี่ยนแปลง และมีขีดสมรรถนะสูง**

2.4.1) พัฒนาและปรับระบบวิธีการปฏิบัติราชการให้ทันสมัย โดยมีการกำหนดนโยบายและการบริหารจัดการที่ตั้งอยู่บนข้อมูลและหลักฐานเชิงประจักษ์ มุ่งผลสัมฤทธิ์ มีความโปร่งใส ยืดหยุ่นและคล่องตัวสูง นำนวัตกรรม เทคโนโลยี ข้อมูลขนาดใหญ่ ระบบการทำงานที่เป็นดิจิทัลมาใช้ในการบริหารและการตัดสินใจ

**2.5) บุคลากรภาครัฐเป็นคนดีและเก่ง ยึดหลักคุณธรรม จริยธรรม มีจิตสำนึก**   
 2.5.1) ภาครัฐมีการบริหารกำลังคนที่มีความคล่องตัว ยึดระบบคุณธรรม   
เพิ่มความยืดหยุ่นคล่องตัวให้กับหน่วยงานภาครัฐในการบริหารทรัพยากรบุคคลในทุกขั้นตอนควบคู่ไปกับการเสริมสร้างประสิทธิภาพและคุณภาพภายใต้หลักระบบคุณธรรม ปรับปรุงเปลี่ยนแปลงกลไก  
การวางแผน กำลังคน รูปแบบการจ้างงาน การสรรหา การคัดเลือก การแต่งตั้ง เพื่อเอื้อให้เกิด  
การหมุนเวียน ถ่ายเทแลกเปลี่ยน และโยกย้ายบุคลากรคุณภาพในหลากหลายระดับระหว่างภาคส่วน  
ต่าง ๆ ของประเทศได้อย่างคล่องตัว

2.5.2) บุคลากรภาครัฐยึดค่านิยมในการทำงานเพื่อประชาชน มีคุณธรรมและมีการ พัฒนาตามเส้นทางความก้าวหน้าในอาชีพ พัฒนาขีดความสามารถบุคลากรภาครัฐและวางมาตรการ ที่เหมาะสมกับเส้นทางความก้าวหน้าในสายอาชีพให้มีสมรรถนะใหม่ ๆ ปรับเปลี่ยนวัฒนธรรม  
การทำงานและสร้างค่านิยมในการปฏิบัติงานเพื่อประชาชนและประโยชน์ส่วนรวม

**2.6) ภาครัฐมีความโปร่งใส ปลอดการทุจริตและประพฤติมิชอบ ทุกภาคส่วนร่วมต่อต้านการทุจริต**

2.6.1) บุคลากรภาครัฐยึดมั่นในหลักคุณธรรม จริยธรรมและความซื่อสัตย์  
สุจริต กำหนดให้เจ้าพนักงานของรัฐต้องยึดถือแนวทางปฏิบัติตามประมวลจริยธรรม หลักปรัชญา  
ของเศรษฐกิจพอเพียงและหลีกเลี่ยงการขัดกันระหว่างประโยชน์บุคคลและประโยชน์ส่วนรวม

**(3) การบรรลุเป้าหมายตามยุทธศาสตร์ชาติ**

สำนักงานปลัดกระทรวงศึกษาธิการ มีหน้าที่ในการศึกษา วิเคราะห์และจัดทำข้อมูลเพื่อใช้ในการกำหนดนโยบาย เป้าหมายและผลสัมฤทธิ์ของกระทรวง พัฒนายุทธศาสตร์ การบริหารของกระทรวงและแปลงเป็นแนวทางและแผนปฏิบัติราชการ จัดสรรและพัฒนาระบบบริหารทรัพยากรของกระทรวงเพื่อให้เกิดการประหยัด คุ้มค่าและสมประโยชน์ ดำเนินการเกี่ยวกับการตรวจราชการ กำกับ เร่งรัด ติดตามและประเมินผลรวมทั้งรับเรื่องราวร้องทุกข์ จึงกำหนดพันธกิจบริหารจัดการศึกษาแบบบูรณาการทุกระดับ ทุกพื้นที่ ด้วยกลไกเครือข่ายทางการศึกษาอย่างมีประสิทธิภาพ ภายใต้ประเด็นยุทธศาสตร์ “พัฒนาระบบบริหารจัดการที่เป็นเลิศ เพื่อสนับสนุนการ จัดการศึกษาที่มีคุณภาพ” กลุ่มโครงการเพิ่มประสิทธิภาพการบริหารจัดการให้เท่าทัน  
การเปลี่ยนแปลง กลุ่มโครงการพัฒนากระบวนการปฏิบัติงานด้วยเทคโนโลยีดิจิทัล และพัฒนาระบบฐานข้อมูลด้านการศึกษา กลุ่มโครงการปรับปรุงโครงสร้างอำนาจหน้าที่ของหน่วยงาน กลุ่มโครงการพัฒนาระบบบริหารงานบุคคลของข้าราชการพลเรือนและบุคลากรทางการศึกษาอื่น และกลุ่มโครงการต่อต้านการทุจริตและประพฤติมิชอบ ซึ่งจะส่งผลต่อการบรรลุเป้าหมายของยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐที่ 2.1 ภาครัฐมีวัฒนธรรมการทำงาน  
ที่มุ่งผลสัมฤทธิ์และผลประโยชน์ส่วนรวม ตอบสนองความต้องการของประชาชนได้อย่างสะดวก รวดเร็ว โปร่งใส 2.2 ภาครัฐมีขนาดเล็กลง พร้อมปรับตัวให้ทันต่อการเปลี่ยนแปลง และ 2.3 ภาครัฐ  
มีความโปร่งใส ปลอดการทุจริตและประพฤติมิชอบ

**4) ยุทธศาสตร์ชาติ ด้านความมั่นคง (รอง)**

**(1) เป้าหมาย**

1.1) ประชาชนอยู่ดี กินดี และมีความสุข

1.2) บ้านเมืองมีความมั่นคงในทุกมิติและทุกระดับ

1.3) ประเทศไทยมีบทบาทด้านความมั่นคงเป็นที่ชื่นชมและได้รับการยอมรับ โดยประชาคมระหว่างประเทศ

**(2) ประเด็นยุทธศาสตร์**

**2**.**1) การรักษาความสงบภายในประเทศ**

2.1.1) การพัฒนาและเสริมสร้างความจงรักภักดีต่อสถาบันหลักของชาติ เพื่อให้คนในชาติมีจิตสำนึกรักและหวงแหน มุ่งจงรักภักดี พร้อมธำรงรักษาไว้ซึ่งสถาบันชาติ ศาสนา พระมหากษัตริย์ให้เป็นสิ่งยึดเหนี่ยวและศูนย์รวมจิตใจหนึ่งเดียวกันของคนทั้ง น้อมนำและเผยแพร่ศาสตร์พระราชา หลักปรัชญาของเศรษฐกิจพอเพียง รวมถึงแนวทางพระราชดำริต่าง ๆ จัดกิจกรรมเฉลิมพระเกียรติและพระราชกรณียกิจอย่างสม่ำเสมอ ตลอดจนส่งเสริมให้ยึดถือหลักคำสอนซึ่งเป็น  
แก่นแท้หรือคำสอนที่ถูกต้องของศาสนามาเป็นแนวทางในการดำเนิน

2.1.2) การพัฒนาและเสริมสร้างการเมืองในระบอบประชาธิปไตยอันมีพระมหากษัตริย์ทรงเป็นประมุขที่มีเสถียรภาพและมีธรรมาภิบาล เห็นแก่ประโยชน์ของประเทศชาติมากกว่าประโยชน์ส่วนตน เพื่อให้การบริหารจัดการบ้านเมืองและการปกครองประเทศตามระบอบประชาธิปไตยอันมีพระมหากษัตริย์ทรงเป็นประมุข

**2.2) การป้องกันและแก้ไขปัญหาที่มีผลกระทบต่อความมั่นคง**

2.2.1) การแก้ไขปัญหาความมั่นคงในปัจจุบัน เพื่อให้ปัญหาเดิมที่มีอยู่ได้รับ  
การแก้ไขอย่างจริงจัง จนยุติลง หรือไม่ส่งผลกระทบต่อประเทศชาติ เสริมสร้างความร่วมมือกันระหว่างหน่วยงานหลักและรองในการป้องกัน แก้ไขปัญหาและช่วยเหลือประชาชน ทั้งจากภัยคุกคามและปัญหาที่ส่งผลต่อความมั่นคงต่าง ๆ เช่น การก่อการร้าย อาชญากรรมทางไซเบอร์ การฟอกเงิน การค้ามนุษย์ การหลบหนีเข้าเมืองโดยผิดกฎหมาย การลักลอบค้าสินค้าเถื่อน การค้าและการแพร่ระบาดของยาเสพติด การขยายอำนาจหรือแข่งขันกันทางเศรษฐกิจอย่างรุนแรง รวมไปถึงปัญหา  
การรุกเข้ามาอย่างรวดเร็วของทุนขนาดใหญ่ เทคโนโลยียุคใหม่ การย้ายถิ่นของทุนและแรงงาน  
ข้ามชาติ ที่จะส่งผลกระทบต่อความมั่นคงของชาติและความมั่นคงของมนุษย์ ปัญหาภัยพิบัติสำคัญ  
ที่ทำให้จำเป็นต้องมีการบริหารจัดการความมั่นคง

2.2.2) การสร้างความปลอดภัยและความสันติสุขอย่างถาวรในพื้นที่จังหวัดชายแดนภาคใต้ ประชาชนในพื้นที่มีความปลอดภัยทั้งในชีวิตและทรัพย์สิน อยู่ร่วมกันอย่างสันติสุข ในสังคมพหุวัฒนธรรม ส่งเสริมสังคมพหุวัฒนธรรมในพื้นที่ให้เข้มแข็งจนเป็นพลังสำคัญในการปกป้องและแก้ไขปัญหาต่าง ๆ ที่จะเกิดขึ้นต่อไป พร้อมเสริมสร้างความเข้าใจกับกลุ่มเห็นต่างตามแนวทางสันติวิธีผ่านกลไกต่าง ๆ รวมไปถึงการพูดคุยกันอย่างเป็นมิตร ผลักดันให้มีการยึดถือคำสอนที่ถูกต้องของศาสนามาเป็นแนวทางในการดำเนินชีวิต สอดคล้องกับความต้องการของทุกกลุ่มประชาชนโดยเฉพาะเยาวชน ตามยุทธศาสตร์พระราชทาน “เข้าใจ เข้าถึง พัฒนา” หลักปรัชญาของเศรษฐกิจพอเพียง รวมทั้งศาสตร์พระราชา รวมถึงการสร้างเสริมโอกาสในการเข้าถึงการบริการต่าง ๆ ของรัฐให้ทัดเทียมกับภูมิภาคอื่น ๆ

**2.3) การบูรณาการความร่วมมือด้านความมั่นคงกับอาเซียนและนานาชาติ รวมถึงองค์กรภาครัฐและที่มิใช่ภาครัฐ**

2.3.1) การร่วมมือทางการพัฒนากับประเทศเพื่อนบ้าน ภูมิภาค โลก รวมถึงองค์กรภาครัฐและที่มิใช่ภาครัฐ เพื่อให้ความมั่นคงในภาพรวมทั้งในระดับประเทศ ภูมิภาค และโลก   
มีการพัฒนาไปสู่สันติสุขอย่างแท้จริง เป็นรูปธรรม และยั่งยืน ส่งเสริมบทบาทของไทยในเวทีความมั่นคงระหว่างประเทศและการรักษาสันติภาพของสหประชาชาติให้นานาประเทศตระหนักและให้การยอมรับถึงความสำคัญ รวมไปถึงการเสริมสร้างพลังบวกหรืออำนาจแบบนุ่มนวลของไทย โดยอาศัยการส่งเสริมและเผยแพร่ภาพลักษณ์ที่ดีและวัฒนธรรมประเพณีไทย ปรัชญาของเศรษฐกิจพอเพียง ศาสตร์พระราชา ความนิยมวิถีไทย สินค้าไทย ฯลฯ ผ่านความสัมพันธ์ทุกรูปแบบ ทุกระดับและทุกช่องทาง

**(3) การบรรลุเป้าหมายตามยุทธศาสตร์ชาติ**

สำนักงานปลัดกระทรวงศึกษาธิการ ให้ความสำคัญกับการจัดการศึกษาที่ส่งผลกระทบในมิติความมั่นคงในประเด็นต่าง ๆ เช่น การเสริมสร้างความมั่นคงของสถาบันหลักของชาติ   
การป้องกันและปราบปรามยาเสพติดและภัยรูปแบบใหม่ การพัฒนาการศึกษาในจังหวัดชายแดนภาคใต้เขตพื้นที่พิเศษและความร่วมมือด้านการศึกษากับต่างประเทศ สำนักงานปลัดกระทรวงศึกษาธิการมุ่งหวังให้ผู้เรียนได้รับการศึกษาและการเรียนรู้ที่มีคุณภาพและเท่าทันการเปลี่ยนแปลงในโลกยุคใหม่ และได้รับโอกาสทางการศึกษาอย่างทั่วถึง เสมอภาคและเป็นธรรม ภายใต้ประเด็นยุทธศาสตร์ “พัฒนาการจัดการศึกษาเพื่อเสริมสร้างความมั่นคงของประเทศ”กลุ่มโครงการเสริมสร้างความมั่นคงของสถาบันหลักของชาติตามระบอบประชาธิปไตย อันมีพระมหากษัตริย์ทรงเป็นประมุข กลุ่มโครงการป้องกันและปราบปรามยาเสพติดและภัยรูปแบบใหม่ กลุ่มโครงการพัฒนาการศึกษาในจังหวัดชายแดนภาคใต้และเขตพื้นที่พิเศษ กลุ่มโครงการพัฒนาความร่วมมือด้านการศึกษากับต่างประเทศซึ่งจะส่งผลต่อการบรรลุเป้าหมายของยุทธศาสตร์ชาติด้านความมั่นคงที่ 2.1 ประชาชนอยู่ดี กินดีและมีความสุข และ 2.4 ประเทศไทยมีบทบาทด้านความมั่นคงเป็นที่ชื่นชมและได้รับการยอมรับโดยประชาคมระหว่างประเทศ

**5) ยุทธศาสตร์ชาติ ด้านการสร้างความสามารถในการแข่งขัน (รอง)**

**(1) เป้าหมาย** : ประเทศไทยเป็นประเทศที่พัฒนาแล้ว เศรษฐกิจเติบโตอย่างมีเสถียรภาพและยั่งยืน

**(2) ประเด็นยุทธศาสตร์**

**2.1) โครงสร้างพื้นฐาน เชื่อมไทย เชื่อมโลก**

2.1.1) เพิ่มพื้นที่และเมืองเศรษฐกิจ สร้างศูนย์กลางเศรษฐกิจและนวัตกรรม  
แห่งใหม่ในส่วนภูมิภาคคู่ขนานกับการเติบโตของกรุงเทพฯ และปริมณฑล โดยยกระดับจังหวัดสำคัญของไทย ส่งเสริมการพัฒนาในเชิงพื้นที่ พัฒนาเศรษฐกิจควบคู่ไปกับการพัฒนาเมือง ภายใต้ระบบนิเวศที่เอื้อต่อการสร้างนวัตกรรมซึ่งมีมหาวิทยาลัยแต่ละภูมิภาค โดยให้ความสำคัญกับการใช้มหาวิทยาลัยในแต่ละภูมิภาค และสถาบันการศึกษาท้องถิ่นขับเคลื่อนองค์ความรู้ด้านนวัตกรรม เพื่อให้เป็นศูนย์กลางเศรษฐกิจในแต่ละภาค

**(3) การบรรลุเป้าหมายตามยุทธศาสตร์ชาติ**

สำนักงานปลัดกระทรวงศึกษาธิการให้ความสำคัญในการพัฒนาศักยภาพและสมรรนะผู้เรียน เพื่อเสริมสร้างความสามารถในการแข่งขัน โดยการดำเนินงานโครงการและกิจกรรมการพัฒนาการศึกษาในรูปแบบต่าง ๆ เพื่อตอบสนองการพัฒนาเศรษฐกิจทั้งระดับส่วนกลางและภูมิภาค ผ่านหน่วยงานและสถาบันการศึกษาในระดับพื้นที่สำหรับการพัฒนา ถ่ายทอดและต่อยอดองค์ความรู้ควบคู่กับการส่งเสริมทักษะด้านต่าง ๆ โดยมุ่งหวังให้ผู้เรียนได้รับการศึกษาและการเรียนรู้ ที่มีคุณภาพ และเท่าทันการเปลี่ยนแปลงในโลกยุคใหม่ และได้รับโอกาสทางการศึกษาอย่างทั่วถึง เสมอภาคและเท่าเทียม ภายใต้ประเด็นยุทธศาสตร์ “พัฒนากำลังคน เพื่อสร้างความสามารถในการแข่งขันของประเทศ” กลุ่มโครงการพัฒนาผู้เรียนเพื่อการพัฒนาอาชีพและยกระดับคุณภาพชีวิต  
ซึ่งจะส่งผลต่อการบรรลุเป้าหมายของยุทธศาสตร์ชาติด้านการสร้างความสามารถในการแข่งขันที่ 2.2 ประเทศไทยมีขีดความสามารถในการแข่งขันสูงขึ้น

**6) ยุทธศาสตร์ชาติ ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม (รอง)**

**(1) เป้าหมาย**

1. อนุรักษ์และรักษาทรัพยากรธรรมชาติ สิ่งแวดล้อม และวัฒนธรรมให้คนรุ่นต่อไปได้ใช้อย่างยั่งยืน มีสมดุล

2. ยกระดับกระบวนทัศน์ เพื่อกำหนดอนาคตประเทศด้านทรัพยากรธรรมชาติสิ่งแวดล้อม และวัฒนธรรม บนหลักของการมีส่วนร่วม และธรรมาภิบาล

**(2) ประเด็นยุทธศาสตร์**

**2.1) ยกระดับกระบวนทัศน์เพื่อกำหนดอนาคตประเทศ**

2.1.1) ส่งเสริมคุณลักษณะและพฤติกรรมที่พึงประสงค์ด้านสิ่งแวดล้อม  
และคุณภาพชีวิตที่ดีของคนไทย โดยปรับปรุงกลไกรัฐและพัฒนาเครื่องมือต่าง ๆ เพื่อการปรับเปลี่ยนพฤติกรรมที่เป็นมิตรต่อสิ่งแวดล้อมของประชาชนและภาคเอกชนให้รองรับการเติบโตที่มีคุณภาพ  
ในอนาคต มีการสร้างความรู้ ความเข้าใจ การตระหนักรู้ และการมีส่วนร่วมด้านทรัพยากรธรรมชาติและสิ่งแวดล้อมให้รองรับการเปลี่ยนแปลงทั้งในประเทศและต่างประเทศ ผ่านช่องทางต่าง ๆ   
อย่างเป็นระบบและต่อเนื่อง

**(3) การบรรลุเป้าหมายตามยุทธศาสตร์ชาติ**

สำนักงานปลัดกระทรวงศึกษาธิการ ให้ความสำคัญและคำนึงถึงการสร้างคุณภาพชีวิตที่เป็นมิตรกับสิ่งแวดล้อม โดยการส่งเสริมให้หน่วยงานและสถานศึกษาจัดกิจกรรม  
สร้างความรู้ ความเข้าใจ และความตระหนักรู้คุณภาพชีวิตที่เป็นมิตรกับสิ่งแวดล้อมด้วยรูปแบบ  
ที่หลากหลายรวมทั้งผ่านกิจกรรมลูกเสือยุวกาชาด ภายใต้ประเด็นยุทธศาสตร์ “ส่งเสริมการสร้างคุณภาพชีวิตที่เป็นมิตรกับสิ่งแวดล้อมเพื่อการพัฒนาที่ยั่งยืน” กลุ่มโครงการสร้างความรู้ ความเข้าใจและความตระหนักรู้บนคุณภาพชีวิตที่เป็นมิตรกับสิ่งแวดล้อม ซึ่งส่งผลต่อการบรรลุเป้าหมาย  
ของยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อมที่ 2.4   
ยกกระบวนทัศน์ เพื่อกำหนดอนาคตประเทศด้านทรัพยากรธรรมชาติและสิ่งแวดล้อมและวัฒนธรรม บนหลักการมีส่วนร่วมและธรรมาภิบาล

**2.2 แผนระดับที่ 2**

**2.2.1** **แผนแม่บทภายใต้ยุทธศาสตร์ชาติ (พ.ศ. 2566 – 2580)** **(ฉบับแก้ไขเพิ่มเติม)**

แผนปฏิบัติราชการประจำปีงบประมาณ พ.ศ. 2568 ของสำนักงานปลัดกระทรวงศึกษาธิการ (ฉบับจัดทำคำของบประมาณรายจ่ายประจำปี) มีแนวทางการดำเนินงานที่สอดคล้องกับแผนแม่บทภายใต้ยุทธศาสตร์ชาติ จำนวน 11 ประเด็น ดังนี้

**(1) ประเด็น 12 การพัฒนาการเรียนรู้ (หลัก)**

**(1.1) เป้าหมายระดับประเด็นของแผนแม่บทฯ**

* + - * เป้าหมายที่ 1 คนไทยมีการศึกษาที่มีคุณภาพตามมาตรฐานสากลเพิ่มขึ้น   
        มีทักษะที่จำเป็นของโลกศตวรรษที่ 21 สามารถในการแก้ปัญหา ปรับตัว สื่อสารและทำงานร่วมกับผู้อื่นได้อย่างมีประสิทธิผลเพิ่มขึ้น มีนิสัยใฝ่เรียนรู้อย่างต่อเนื่องตลอดชีวิต
      * เป้าหมายที่ 2 คนไทยได้รับการพัฒนาเต็มตามศักยภาพตามความถนัดและความสามารถของพหุปัญญาดีขึ้น
      * **การบรรลุเป้าหมายตามแผนแม่บทฯ**

สำนักงานปลัดกระทรวงศึกษาธิการ เป็นหน่วยงานที่มีการบริหาร จัดการศึกษาแบบบูรณาการ อย่างเป็นเอกภาพ เรียนดี มีความสุข รู้เท่าทันโลกยุคใหม่ กำหนด พันธกิจที่รองรับไปสู่เป้าหมายที่กำหนด คือ (1) ส่งเสริม สนับสนุนและพัฒนาการศึกษาให้ผู้เรียน  
มีคุณภาพ คุณธรรม จริยธรรม มีความสุข และทักษะสำหรับโลกยุคใหม่ และ (2) พัฒนาระบบบริหารงานบุคคลและพัฒนาสมรรถนะของข้าราชการครูและบุคลากรทางการศึกษาให้มีคุณภาพ เท่าทันการเปลี่ยนแปลงในโลกยุคใหม่ เพื่อส่งเสริมและขับเคลื่อนการศึกษาทั้งในระดับสากลและระดับประเทศมีคุณภาพเพิ่มขึ้น ทั้งคะแนนผลสัมฤทธิ์ทางการศึกษาระดับนานาชาติ (PISA)   
ผลการจัดอันดับความสามารถในการแข่งขันด้านการศึกษา (IMD World Competitiveness Ranking) ผลการทดสอบทางการศึกษาระดับชาติขั้นพื้นฐาน (O-NET) ผลการประเมินความสามารถด้านการอ่านของผู้เรียน (Reading Test) และผลการทดสอบความสามารถพื้นฐานของผู้เรียนระดับชาติ (National Test) รวมทั้งส่งเสริมการเรียนรู้แบบพหุปัญญาผ่านการจัดการเรียนการสอนที่หลากหลายขึ้น ซึ่งจะส่งผลต่อการบรรลุเป้าหมายของแผนแม่บทภายใต้ยุทธศาสตร์ชาติ (Y2) ประเด็นที่ 12   
การพัฒนาการเรียนรู้ ข้อที่ 2.1 “คนไทยเป็นคนดี คนเก่ง มีคุณภาพพร้อมสำหรับวิถีชีวิตในศตวรรษที่ 21” และ 2.2 “สังคมไทยมีสภาพแวดล้อมที่เอื้อและสนับสนุนต่อการพัฒนาคนตลอดช่วงชีวิต”

**(1.2) แผนย่อยของแผนแม่บทฯ**

**1.2.1) แผนย่อยที่ 3.1 การปฏิรูปกระบวนการเรียนรู้ที่ตอบสนองต่อ  
การเปลี่ยนแปลงในศตวรรษที่ 21**

* + - * **เป้าหมายของแผนย่อย**

คนไทยได้รับการศึกษาที่มีคุณภาพตามมาตรฐาน มีทักษะการเรียนรู้และทักษะที่จำเป็นของโลกศตวรรษที่ 21 สามารถเข้าถึงการเรียนรู้อย่างต่อเนื่องตลอดชีวิตดีขึ้น

* + - * **แนวทางการพัฒนา**

1) ปรับเปลี่ยนระบบการเรียนรู้สำหรับศตวรรษที่ 21 ประกอบด้วย   
4 แนวทางย่อย ได้แก่ (1) พัฒนากระบวนการเรียนรู้ในทุกระดับชั้น ตั้งแต่ปฐมวัยจนถึงอุดมศึกษาที่ใช้ฐานความรู้และระบบคิดในลักษณะสหวิทยาการ มีการวิจัยและพัฒนาหลักสูตรแกนกลางการศึกษาขั้นพื้นฐานที่เป็นหลักสูตรฐานสมรรถนะให้ได้มาตรฐานกับหลักสูตรในระบบการศึกษาชั้นนำที่ได้รับการยอมรับในระดับนานาชาติอย่างต่อเนื่อง โดยมีการจัดทำรายงานประจำปีที่เปิดเผยต่อสาธารณะเกี่ยวกับการนิเทศ การติดตามประเมินผล และการปรับปรุงหลักสูตรฐานสมรรถนะ ปฏิรูปหลักสูตรและรูปแบบการเรียนการสอนอาชีวศึกษา ให้สอดคล้องกับกรอบมาตรฐานฝีมือแรงงานและมาตรฐานอาชีพ โดยเน้นการศึกษาอาชีวศึกษาระบบทวิภาคีและการฝึกงานในสถานประกอบการ ปฏิรูปการจัด  
การศึกษาในระดับอุดมศึกษาโดยเน้นการเรียนรู้ที่ผูกกับงานเพื่อวางรากฐานให้มีสถาบันอุดมศึกษา ที่สามารถตอบสนองความต้องการของประเทศได้ในหลากหลายมิติ ทั้งในด้านการผลิตกำลังคนที่มีสมรรถนะและทักษะในสาขาที่เป็นที่ต้องการของตลาด การพัฒนาผู้ประกอบการยุคใหม่ที่มีศักยภาพในการสร้างธุรกิจใหม่ที่มีใช้เทคโนโลยี นวัตกรรม และสามารถไปสู่ตลาดต่างประเทศได้ รวมถึง มีนักวิจัยและนวัตกรที่สามารถสร้างสรรค์ผลงานวิจัยและนวัตกรรมที่มีคุณภาพ สามารถส่งเสริมสนับสนุนการพัฒนาประเทศในด้านเศรษฐกิจและสังคมเป็นอย่างดี (2) พัฒนากระบวนการเรียนรู้ ของผู้เรียนทุกระดับการศึกษา รวมถึงจัดกิจกรรมเสริมทักษะเพื่อพัฒนาทักษะสำหรับศตวรรษที่ 21 มีการผสมผสานเทคโนโลยีเข้ากับเนื้อหาและวิธีการสอน โดยใช้เทคโนโลยีสนับสนุนทฤษฎีการเรียนรู้แบบใหม่ในการพัฒนาเนื้อหาและทักษะแบบใหม่ เทคโนโลยีเพื่อการเรียนรู้ในศตวรรษที่ 21 ควรมีคุณลักษณะที่มีชีวิต มีพลวัต มีปฏิสัมพันธ์ การเชื่อมต่อและมีส่วนร่วม (3) พัฒนาระบบการเรียนรู้  
เชิงบูรณาการที่เน้นการลงมือปฏิบัติ มีการสะท้อนความคิด/ทบทวนไตร่ตรอง โดยเน้นการเรียน  
การสอนที่เสริมสร้างทักษะชีวิต และสามารถนำมาใช้ต่อยอดในการประกอบอาชีพได้จริง   
และ (4) พัฒนาระบบการเรียนรู้ที่ให้ผู้เรียนสามารถกำกับการเรียนรู้ของตนได้เพื่อให้สามารถ  
นำองค์ความรู้ไปใช้สร้างรายได้รวมถึงมีทักษะด้านวิชาชีพและทักษะชีวิต โดยใช้สื่อผสมอย่างหลากหลาย ปรับเปลี่ยนตามความสามารถและระดับของผู้เรียน มีเนื้อหาที่ไม่ยึดติดกับตัวสื่อ   
เลือกประกอบเนื้อหาได้เอง ค้นหา แก้ไข จดบันทึกได้ เก็บประวัติการเรียนรู้อย่างเป็นระบบ มีระบบการประเมินผลการเรียนรู้ที่รวดเร็วและต่อเนื่องโดยผู้เรียนมีความรู้ ทักษะ และสมรรถนะที่เป็น  
ที่ต้องการของตลาดแรงงาน

2) เปลี่ยนโฉมบทบาท “ครู” ให้เป็นครูยุคใหม่ ประกอบด้วย 3 แนวทางย่อย ได้แก่ (1) วางแผนการผลิต พัฒนาและปรับบทบาท “ครู คณาจารย์ยุคใหม่” ให้เป็น “ผู้อำนวยการ การเรียนรู้” มีหลักสูตรผลิตครูอาชีวะยุคใหม่ที่สอดคล้องกับกรอบมาตรฐานฝีมือแรงงานและมาตรฐานอาชีพ โดยเน้นการเป็นผู้เชี่ยวชาญและมีประสบการณ์ในการปฏิบัติงานจริงในสถานประกอบการในสาขาที่ตนเองสอน (2) ปรับระบบการผลิตและพัฒนาครูตั้งแต่การดึงดูดคัดสรรผู้มีความสามารถสูงให้เข้ามาเป็นครู ปฏิรูประบบการผลิตครูยุคใหม่โดยใช้หลักสูตรฐานสมรรถนะของวิชาชีพครูที่สามารถสร้างทักษะในการจัดการเรียนการสอนในหลักสูตรแกนกลางการศึกษาขั้นพื้นฐานที่เป็นหลักสูตรฐานสมรรถนะและมีครูที่ชำนาญในด้านการสอนภาษาอังกฤษและภาษาที่ 3 ที่ได้มาตรฐานในระดับนานาชาติ ในจำนวนที่เพียงพอต่อความต้องการของนักเรียน อีกทั้งยังมีระบบการอบรมและเสริมสมรรถนะครูที่ผ่านการศึกษาในระบบเดิมหรือครูภาษาอังกฤษ และภาษาที่ 3 ที่ยังไม่ผ่าน  
การประเมินมาตรฐานในระดับนานาชาติ และ (3) ส่งเสริมสนับสนุนระบบการพัฒนาศักยภาพ  
และสมรรถนะครูอย่างต่อเนื่อง ครอบคลุมทั้งเงินเดือน สายอาชีพและระบบสนับสนุนอื่น ๆ ปฏิรูประบบการผลิตครูอาชีวะยุคใหม่ โดยผู้ที่มีใบประกอบวิชาชีพ จะต้องเป็นผู้เชี่ยวชาญและ  
มีประสบการณ์ในการปฏิบัติงานจริงในสถานประกอบการในสาขาที่ตนเองสอนมีความรู้ ทักษะ   
และสามารถสร้างสมรรถนะที่สอดคล้องกับกรอบมาตรฐานฝีมือแรงงานและมาตรฐานอาชีพให้แก่ผู้เรียนและมีอัตรากำลังเพียงพอต่อความต้องการของสถานศึกษาตามเกณฑ์มาตรฐานอัตรากำลัง  
ของสำนักงานคณะกรรมการการอาชีวศึกษา

3) เพิ่มประสิทธิภาพระบบบริหารจัดการศึกษาในทุกระดับ ทุกประเภท ประกอบด้วย 6 แนวทางย่อย ได้แก่ (1) ปฏิรูปโครงสร้างองค์กรด้านการศึกษาให้มีประสิทธิภาพ โดยเน้นการสร้างความรับผิดชอบต่อผลลัพธ์ ตั้งแต่ระดับบนสุดลงไปจนถึงระดับโรงเรียน รวมถึง มีโครงสร้างแรงจูงใจและความรับผิดชอบของหน่วยงานและบุคลากรทางการศึกษาทั้งระบบที่เหมาะสม (2) จัดให้มีมาตรฐานขั้นต่ำของโรงเรียนในทุกระดับ เพื่อผลสัมฤทธิ์ทางการเรียนที่สูงขึ้นมีการกำหนดมาตรฐานขั้นต่ำของโรงเรียนในทุกระดับที่เหมาะสมกับบริบทของประเทศในด้านความพร้อม ของโครงสร้างพื้นฐาน อุปกรณ์การเรียนการสอน การบริหารจัดการโรงเรียน จำนวนครูที่ครบชั้น   
ครบวิชา จำนวนพนักงานสนับสนุนงานบริหารจัดการโรงเรียน (3) ปรับปรุงโครงสร้างการจัดการศึกษา  
ให้มีประสิทธิภาพและเพิ่มคุณภาพการศึกษา มีการปรับปรุงโครงสร้างการศึกษาที่เน้นสายอาชีพมากขึ้น มีการเรียนการสอนและการเรียนรู้ที่ใช้เทคโนโลยีสมัยใหม่ เกิดทักษะความเข้าใจและใช้เทคโนโลยีดิจิทัล ทักษะภาษาที่ 3 ทักษะและความรู้ในการประกอบอาชีพใหม่ ๆ อย่างคล่องตัว   
เพิ่มประสิทธิภาพการใช้ทรัพยากรทางการศึกษาอย่างเป็นรูปธรรม (4) เพิ่มการมีส่วนร่วมจากภาคเอกชนในการจัดการศึกษา ส่งเสริมภาคประชาสังคม ปรับปรุงแหล่งเรียนรู้ในชุมชนให้เป็นพื้นที่เรียนรู้เชิงสร้างสรรค์และมีชีวิต รวมถึงการเรียนรู้และทบทวนทักษะพื้นฐาน ได้แก่ การอ่านออก เขียนได้ คิดเลขเป็น โดยระดมทรัพยากรจากภาคเอกชนและภาคประชาสังคม (5) พัฒนาระบบประกันคุณภาพการศึกษา โดยแยกการประกันคุณภาพการศึกษาออกจากการประเมินคุณภาพและการรับรองคุณภาพและการกำกับดูแลคุณภาพการศึกษา และปฏิรูประบบการสอบที่นำไปสู่การวัดผลในเชิงทักษะที่จำเป็นสำหรับศตวรรษที่ 21 มากกว่าการวัดระดับความรู้ และ (6) ส่งเสริมการวิจัยและใช้เทคโนโลยีในการสร้างและจัดการความรู้ การเรียนการสอน และการจัดการศึกษาเพื่อพัฒนา  
ทักษะอาชีพที่สอดคล้องกับบริบทพื้นที่ ซึ่งรวมถึงการบูรณาการความร่วมมือระหว่างถาบันอุดมศึกษากับภาคอุตสาหกรรม ชุมชน และภาครัฐ เพื่อเสริมสร้างระบบนิเวศนวัตกรรมที่เข้มแข็ง

* + - * **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ เป็นหน่วยงานหลักในการบริหารจัดการศึกษาแบบบูรณาการอย่างเป็นเอกภาพ เรียนดี มีความสุข รู้เท่าทันโลกยุคใหม่ จึงกำหนดประเด็นยุทธศาสตร์พัฒนาและเสริมสร้างศักยภาพทรัพยากรมนุษย์ให้มีคุณภาพ โดยการบูรณาการ  
จัดกระบวนการเรียนรู้ที่ส่งเสริมคุณธรรม จริยธรรม ความปลอดภัยของผู้เรียนและความเป็นพลเมืองตื่นรู้ ควบคู่กับการสร้างแพลตฟอร์มการเรียนรู้ให้ครอบคลุมหลักสูตรและการจัดการเรียนการสอน พร้อมทั้งยกระดับสมรรถนะครูและบุคลากรทางการศึกษา เพื่อเพิ่มประสิทธิภาพการปฏิบัติงานผ่านโครงการและกิจกรรมต่าง ๆ เช่น การพัฒนาระบบตำแหน่งและวิทยฐานะของข้าราชการครูและบุคลากรทางการศึกษาตามมาตรฐานตำแหน่งและมาตรฐานวิทยฐานะ พัฒนาระบบและหลักเกณฑ์ และวิธีการย้ายข้าราชการครูและบุคลากรทางการศึกษาด้วยระบบ TRS (Teacher Rotation System) การพัฒนาระบบศูนย์รวมสื่อการเรียนรู้ของกระทรวงศึกษาธิการ ที่สามารถนำมาประกอบการจัด  
การเรียนการสอน การขับเคลื่อนพื้นที่นวัตกรรมการศึกษาจังหวัด การส่งเสริมการพัฒนาโรงเรียนคุณภาพ การขับเคลื่อนการพัฒนาศักยภาพการจัดการเรียนรู้ในการส่งเสริมสมรรถนะและความฉลาดรู้ของผู้เรียนตามแนวทางการประเมินระดับนานาชาติ (PISA) การพัฒนาหลักสูตรสถานศึกษา  
ที่มุ่งผลลัพธ์การเรียนรู้เชิงสมรรถนะ การส่งเสริมการเรียนรู้ที่บูรณาการทักษะด้านการอ่าน คณิตศาสตร์และวิทยาศาสตร์ การจัดการเรียนรู้ตามแนวทางโครงการบ้านนักวิทยาศาสตร์น้อย รวมทั้งการสร้างความรู้ ความเข้าใจในการจัดทำกฎหมายในระดับพระราชบัญญัติและกฎหมาย  
ลำดับรอง เป็นต้น ซึ่งจะส่งผลต่อการบรรลุเป้าหมายระดับแผนย่อย (Y1) 120101 การปฏิรูปกระบวนการเรียนรู้ที่ตอบสนองต่อการเปลี่ยนแปลงในศตวรรษที่ 21 “คนไทยได้รับการศึกษาที่มีคุณภาพตามมาตรฐาน มีทักษะการเรียนรู้และทักษะที่จำเป็นของโลกศตวรรษที่ 21 สามารถเข้าถึงการเรียนรู้อย่างต่อเนื่องตลอดชีวิตดีขึ้น”

**1.2.2) แผนย่อยที่ 3.2 การตระหนักถึงพหุปัญญาของมนุษย์ที่หลากหลาย**

* + - * **เป้าหมายของแผนย่อย**

ประเทศไทยมีระบบข้อมูลเพื่อการส่งเสริมการพัฒนาศักยภาพตามพหุปัญญา เพื่อประโยชน์ในการพัฒนาและการส่งต่อการพัฒนาให้เต็มตามศักยภาพเพิ่มขึ้น

* + - * **แนวทางการพัฒนา**

พัฒนาและส่งเสริมพหุปัญญา โดยพัฒนาระบบบริหารจัดการกลไกการคัดกรองและการส่งต่อเพื่อส่งเสริมการพัฒนาคนไทยตามพหุปัญญาให้เต็มตามศักยภาพ ส่งเสริมสนับสนุนครอบครัวในการเสริมสร้างความสามารถพิเศษตามความถนัดและศักยภาพทั้งด้านกีฬา ภาษาและวรรณกรรม สุนทรียศิลป์ ส่งเสริมสนับสนุนระบบสถานศึกษาและสภาพแวดล้อมที่เอื้อต่อการสร้างและพัฒนาเด็กและเยาวชนที่มีความสามารถพิเศษบนฐานพหุปัญญา และส่งเสริม สนับสนุนมาตรการจูงใจแก่ภาคเอกชนและสื่อในการมีส่วนร่วมและผลักดันให้ผู้มีความสามารถพิเศษมีบทบาทเด่นในระดับนานาชาติ

* + - * **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ มุ่งหวังให้ผู้เรียนได้รับการศึกษาและการเรียนรู้ที่มีคุณภาพและเท่าทันการเปลี่ยนแปลงในโลกยุคใหม่ ด้วยการส่งเสริมให้ผู้เรียน  
มีทักษะการเรียนรู้และพัฒนาศักยภาพตามพหุปัญญาผ่านการเรียนรู้ในรูปแบบที่หลากหลาย รองรับโลกยุคใหม่ สอดคล้องกับนโยบายรัฐบาลที่มุ่งเสริมสร้างศักยภาพของผู้เรียนตามความถนัด และนโยบายการศึกษา “เรียนดี มีความสุข” ที่มุ่งพัฒนาผู้เรียนทุกระดับให้มีทักษะที่เหมาะสม  
และจำเป็นต่อการดำรงชีวิตและมีหลักสูตรที่ตอบสนองความสนใจและความต้องการของผู้เรียน จัดระบบวัดแววและความถนัดของผู้เรียนรายบุคคล โดยสามารถปรับเปลี่ยนแผนการเรียนในระหว่างเรียนได้ ผ่านโครงการและกิจกรรมต่าง ๆ เช่น การพัฒนาระบบแนะแนวการเรียน (Coaching) และเป้าหมายชีวิต การพัฒนาศักยภาพผู้เรียนตามพหุปัญญาระดับพื้นที่ การจัดทำรูปแบบการจัดการเรียนรู้ภายใต้แนวคิดการเรียนรู้เชิงรุกและการเรียนรู้เชิงสร้างสรรค์ การรวมพลังพหุปัญญา พัฒนาเด็กปฐมวัยด้วยกิจกรรมศิลปะสร้างสรรค์ ขับเคลื่อนการจัดการศึกษาปฐมวัย เป็นต้น ซึ่งจะส่งผลต่อการบรรลุเป้าหมายระดับแผนย่อย (Y1) 120201 การตระหนักถึงพหุปัญญาของมนุษย์ที่หลากหลาย “ประเทศไทยมีระบบข้อมูลเพื่อการส่งเสริมการพัฒนาศักยภาพตามพหุปัญญาเพื่อประโยชน์ในการพัฒนาและการส่งต่อการพัฒนาให้เต็มตามศักยภาพเพิ่มขึ้น”

**(2) ประเด็น 11 ศักยภาพคนตลอดช่วงชีวิต** **(รอง)**

**(2.1) เป้าหมายระดับประเด็นของแผนแม่บทฯ**

* + - * **เป้าหมาย**

คนไทยทุกช่วงวัยมีคุณภาพเพิ่มขึ้น ได้รับการพัฒนาอย่างสมดุล ทั้งด้านร่างกาย สติปัญญาและคุณธรรมจริยธรรม เป็นผู้ที่มีความรู้และทักษะในศตวรรษที่ 21 รักการเรียนรู้  
อย่างต่อเนื่องตลอดชีวิต

* + - * **การบรรลุเป้าหมายตามแผนแม่บทฯ**

สำนักงานปลัดกระทรวงศึกษาธิการ มีเป้าหมายในการส่งเสริม สนับสนุนและพัฒนาการศึกษาให้ผู้เรียนมีคุณภาพ คุณธรรม จริยธรรม มีความสุข รู้เท่าทันโลกยุคใหม่   
มุ่งให้ผู้เรียนได้รับการศึกษาที่มีคุณภาพและเท่าทันการเปลี่ยนแปลงในโลกยุคใหม่ ในทุกช่วงวัยและ  
ทุกระดับ ให้ผู้เรียนมีความพร้อมทั้งกาย ใจ สติปัญญา มีจิตสาธารณะรับผิดชอบต่อสังคมและทักษะ  
ที่จำเป็นในโลกอนาคต ผ่านกระบวนการจัดการเรียนการสอน พัฒนากระบวนการคิดอย่างเป็นระบบ เพื่อให้ผู้เรียนมีคุณภาพ ทักษะ และคุณลักษณะที่เหมาะสมต่อการเรียนรู้ในโลกยุคใหม่ รวมทั้งแสวงหาความร่วมมือจากประชาชน ชุมชน องค์กรภาครัฐและภาคเอกชนให้มีส่วนร่วมในการพัฒนา กอปรกับนโยบายการศึกษา “เรียนดี มีความสุข” ของกระทรวงศึกษาธิการ มุ่งพัฒนาผู้เรียนทุกระดับให้มีทักษะที่เหมาะสมและจำเป็นต่อการดำรงชีวิต จัดทำระบบแพลตฟอร์มการเรียนรู้และขยายไปถึงประชาชนทุกช่วงวัยทั่วประเทศ ซึ่งจะส่งผลต่อการบรรลุเป้าหมายระดับประเด็น (Y2) ศักยภาพคนตลอดช่วงชีวิต “คนไทยทุกช่วงวัยมีคุณภาพเพิ่มขึ้น ได้รับการพัฒนาอย่างสมดุล ทั้งด้านร่างกาย สติปัญญาและคุณธรรมจริยธรรม เป็นผู้ที่มีความรู้และทักษะในศตวรรษที่ 21 รักการเรียนรู้  
อย่างต่อเนื่องตลอดชีวิต”

**(2.2) แผนย่อยของแผนแม่บทฯ**

**2.2.1) แผนย่อย 3.2 การพัฒนาเด็กตั้งแต่ช่วงการตั้งครรภ์จนถึงปฐมวัย**

* + - * **เป้าหมายของแผนย่อย**

เด็กเกิดอย่างมีคุณภาพ มีพัฒนาการสมวัย สามารถเข้าถึงบริการที่มีคุณภาพมากขึ้น

* + - * **แนวทางการพัฒนา**

จัดให้มีการพัฒนาเด็กปฐมวัยให้มีพัฒนาการ สมรรถนะและคุณลักษณะที่ดี  
ที่สมวัยทุกด้าน โดยการพัฒนากลไกการสอนและปรับปรุงสถานพัฒนาเด็กปฐมวัยให้มีคุณภาพ  
ตามมาตรฐานที่เน้นการพัฒนาทักษะสำคัญด้านต่าง ๆ อาทิ ทักษะทางสมอง ทักษะด้านความคิดความจำทักษะการควบคุมอารมณ์ ทักษะการวางแผนและการจัดระบบ ทักษะการรู้จักประเมินตนเอง ควบคู่กับการยกระดับบุคลากรในสถานพัฒนาเด็กปฐมวัยให้มีความพร้อม

* + - * **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ ให้ความสำคัญการพัฒนาเด็กปฐมวัยให้มีพัฒนาการ สมรรถนะ และคุณลักษณะที่ดีที่สมวัยทุกด้าน และขับเคลื่อนการดำเนินงาน ตามแผนปฏิบัติราชการด้านการจัดการศึกษาปฐมวัยของกระทรวงศึกษาธิการประจำปีงบประมาณ แผนปฏิบัติราชการด้านการจัดการศึกษาปฐมวัยของกระทรวงศึกษาธิการ โดยดำเนินการส่งเสริมและพัฒนาการจัดการเรียนรู้สำหรับเด็กปฐมวัยในโรงเรียนเอกชน เพื่อเสริมสร้างพัฒนาการผู้เรียนและ  
การเชื่อมต่อของการศึกษาระดับปฐมวัยกับระดับประถมศึกษาปีที่ 1 เป็นต้น ซึ่งจะส่งผลต่อการบรรลุเป้าหมายระดับแผนย่อย (Y1) 110201 การพัฒนาเด็กตั้งแต่ช่วงการตั้งครรภ์จนถึงปฐมวัย “เด็กเกิดอย่างมีคุณภาพ มีพัฒนาการสมวัย สามารถเข้าถึงบริการที่มีคุณภาพมากขึ้น”

**2.2.2) แผนย่อย 3.3 การพัฒนาช่วงวัยเรียน/วัยรุ่น**

* + - * **เป้าหมายของแผนย่อย**

วัยเรียน/วัยรุ่น มีความรู้และทักษะในศตวรรษที่ 21 ครบถ้วน รู้จักคิด วิเคราะห์ รักการเรียนรู้ มีสำนึกพลเมือง มีความกล้าหาญทางจริยธรรม มีความสามารถในการแก้ปัญหา ปรับตัว สื่อสาร และทำงานร่วมกับผู้อื่นได้อย่างมีประสิทธิผลตลอดชีวิตดีขึ้น

* **แนวทางการพัฒนา**

1) จัดให้มีการพัฒนาทักษะที่สอดรับกับทักษะในศตวรรษที่ 21 โดยเฉพาะทักษะด้านการคิดวิเคราะห์ สังเคราะห์ ความสามารถในการแก้ปัญหาที่ซับซ้อน ความคิดสร้างสรรค์   
การทำงานร่วมกับผู้อื่น

2) จัดให้มีการพัฒนาทักษะด้านภาษา ศิลปะ และความสามารถในการใช้เทคโนโลยีที่สอดคล้องกับความสามารถ ความถนัดและความสนใจ โดยเน้นเด็กและเยาวชน  
เป็นศูนย์กลางของการเรียนรู้

3) จัดให้มีการพัฒนาทักษะในการวางแผนชีวิตและวางแผนการเงิน ตลอดจนทักษะที่เชื่อมต่อกับโลกการทำงาน

4) จัดให้มีพัฒนาทักษะอาชีพที่สอดคล้องกับความต้องการของประเทศ การบ่มเพาะการเป็นนักคิด นักนวัตกร และการเป็นผู้ประกอบการใหม่ รวมทั้งทักษะชีวิต  
ที่สามารถอยู่ร่วมและทำงานภายใต้สังคมที่เป็นพหุวัฒนธรรม

* + - * **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ ในฐานะที่เป็นหน่วยงานเจ้าภาพ(จ.3) ในการขับเคลื่อนเป้าหมายของแผนย่อยการพัฒนาช่วงวัยเรียน/วัยรุ่น ให้ความสำคัญ  
กับการพัฒนาทักษะ ความรู้ ความสามารถของผู้เรียนให้เท่าทันการเปลี่ยนแปลงของโลกยุคใหม่ โดยเฉพาะทักษะการคิดวิเคราะห์ สังเคราะห์ ความสามารถในการแก้ปัญหาที่ซับซ้อน ควบคู่กับปลูกฝังความเป็นคนดี มีวินัย โดยดำเนินโครงการ/กิจกรรมเกี่ยวกับการโครงการส่งเสริมการเรียนรู้  
ที่บูรณาการทักษะด้านการอ่าน คณิตศาสตร์และวิทยาศาสตร์ การส่งเสริมความร่วมมือการพัฒนา  
การเรียนการสอนภาษาจีน การส่งเสริมการใช้ภาษาเพื่อการสื่อสารในจังหวัดชายแดนภาคใต้ เป็นต้น เพื่อส่งผลต่อการบรรลุเป้าหมายระดับแผนย่อย (Y1) 110301 การพัฒนาช่วงวัยเรียน/วัยรุ่น “วัยเรียน/วัยรุ่น มีความรู้และทักษะในศตวรรษที่ 21 ครบถ้วน รู้จักคิด วิเคราะห์ รักการเรียนรู้ มีสำนึกพลเมือง มีความกล้าหาญทางจริยธรรม มีความสามารถในการแก้ปัญหา ปรับตัว สื่อสาร และทำงานร่วมกับผู้อื่นได้อย่างมีประสิทธิผลตลอดชีวิตดีขึ้น”

**(3) ประเด็น 10 การปรับเปลี่ยนค่านิยมและวัฒนธรรม (รอง)**

**(3.1) เป้าหมายระดับประเด็นของแผนแม่บทฯ**

* + - * **เป้าหมาย**

คนไทยมีคุณธรรม จริยธรรม ค่านิยมที่ดีงาม และมีความรัก และภูมิใจ  
ในความเป็นไทยมากขึ้น นำหลักปรัชญาของเศรษฐกิจพอเพียงมาใช้ในการดำรงชีวิต สังคมไทย  
มีความสุขและเป็นที่ยอมรับของนานาประเทศมากขึ้น

* **การบรรลุเป้าหมายตามแผนแม่บทฯ**

สำนักงานปลัดกระทรวงศึกษาธิการ มีหน้าที่และบทบาทสำคัญในการส่งเสริม ประสานการศาสนา ศิลปะ วัฒนธรรมและการกีฬาเพื่อการศึกษาตลอดจนงานอื่นๆ ที่มิได้อยู่ในหน้าที่และอำนาจของส่วนราชการใดในสังกัดกระทรวง เพื่อให้บรรลุพันธกิจ ส่งเสริม สนับสนุน และพัฒนาการศึกษาให้ผู้เรียนมีคุณภาพ คุณธรรม จริยธรรม ความรู้และทักษะสำหรับโลกยุคใหม่ โดยเฉพาะการมีหน่วยงานภายในสังกัดสำนักงานปลัดกระทรวงศึกษาธิการ ที่เป็นหน่วยงานหลักในการส่งเสริมคุณธรรม จริยธรรม ความสามัคคีและการเป็นพลเมืองที่ดี คือ สำนักการลูกเสือยุวกาชาดและกิจการนักเรียน ซึ่งเป็นกลไกหลักในการพัฒนาผู้เรียน ครู อาจารย์และบุคลากรทางการศึกษา ผ่านโครงการ/กิจกรรมต่าง ๆ ที่หลากหลาย ซึ่งจะส่งผลต่อการบรรลุเป้าหมายในระดับประเด็นของแผนแม่บท (Y2)   
การปรับเปลี่ยนค่านิยมและวัฒนธรรม “คนไทยมีคุณธรรม จริยธรรม ค่านิยมที่ดีงาม และมีความรักและภูมิใจในความเป็นไทยมากขึ้น นำหลักปรัชญาของเศรษฐกิจพอเพียงมาใช้ในการดำรงชีวิต สังคมไทย  
มีความสุขและเป็นที่ยอมรับของนานาประเทศมากขึ้น”

**(3.2) แผนย่อยของแผนแม่บทฯ 3.1 การปลูกฝังคุณธรรม จริยธรรม ค่านิยม และการเสริมสร้างจิตสาธารณะและการเป็นพลเมืองที่ดี**

* **เป้าหมายของแผนย่อย**

คนไทยเป็นมนุษย์ที่สมบูรณ์ มีความพร้อมในทุกมิติตามมาตรฐาน  
และสมดุลทั้งด้านสติปัญญา คุณธรรม จริยธรรม มีจิตวิญญาณที่ดี เข้าใจในการปฏิบัติตนปรับตัว  
เข้ากับสภาพแวดล้อมดีขึ้น

* **แนวทางการพัฒนา**

บูรณาการเรื่องความซื่อสัตย์ วินัย คุณธรรม จริยธรรม และด้านสิ่งแวดล้อม ในการจัดการเรียนการสอนในและนอกสถานศึกษา จัดให้มีการเรียนการสอนตามพระราชดำริ และปรัชญาของเศรษฐกิจพอเพียงในสถานศึกษา จัดให้มีการเรียนรู้ทางศาสนา ศิลปะและวัฒนธรรม  
ของชาติ และภูมิปัญญาท้องถิ่น รวมทั้งการตระหนักรู้ และการมีส่วนร่วม ด้านทรัพยากรธรรมชาติและสิ่งแวดล้อมให้รองรับการเปลี่ยนแปลงทั้งในประเทศและต่างประเทศ

* **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ กำหนดกลยุทธ์การบูรณาการ   
จัดกระบวนการเรียนรู้ที่ส่งเสริมคุณธรรม จริยธรรม ความปลอดภัยของผู้เรียนและความเป็นพลเมืองตื่นรู้ เพื่อเป็นการปลูกฝัง สร้างความตระหนักรู้ ผ่านโครงการต่าง ๆ เช่น การพัฒนาความประพฤตินักเรียนและนักศึกษาตามหลักคุณธรรม จริยธรรม การส่งเสริมทักษะชีวิตและความเป็นพลเมือง   
การจัดกิจกรรมลูกเสือเพื่อพัฒนา Soft Skill เยาวชนคน Gen Z ยุวกาชาดเรียนดี มีความสุข เมล็ดพันธุ์แห่งสันติภาพ เป็นต้น ซึ่งจะส่งผลต่อการบรรลุเป้าหมายระดับแผนย่อย (Y1) 100101 การปลูกฝังคุณธรรมจริยธรรม ค่านิยม และการเสริมสร้างจิตสาธารณะและการเป็นพลเมืองที่ดี “คนไทยเป็นมนุษย์ที่สมบูรณ์ มีความพร้อมในทุกมิติตามมาตรฐานและสมดุลทั้งด้านสติปัญญา คุณธรรม จริยธรรม   
มีจิตวิญญาณที่ดี เข้าใจในการปฏิบัติตนปรับตัวเข้ากับสภาพแวดล้อมดีขึ้น”

**(4) ประเด็น 17 ความเสมอภาคและหลักประกันทางสังคม (รอง)**

**(4.1) เป้าหมายระดับประเด็นของแผนแม่บทฯ**

* + - * **เป้าหมาย**

คนไทยทุกคนได้รับการคุ้มครองและมีหลักประกันทางสังคมเพิ่มขึ้น

* + - * **การบรรลุเป้าหมายตามแผนแม่บทฯ**

สำนักงานปลัดกระทรวงศึกษาธิการ กำหนดยุทธศาสตร์สร้างโอกาส   
ความเสมอภาคและความเท่าเทียมทางการศึกษา เพื่อให้ผู้เรียนได้รับโอกาสทางการศึกษาอย่างทั่วถึง เสมอภาค และเท่าเทียมด้วยรูปแบบที่หลากหลาย ผ่านกลไกสร้างและเพิ่มโอกาสและความเสมอภาคในการเข้าถึงการศึกษาให้ผู้เรียนสามารถเข้าถึงการศึกษาอย่างทั่วถึง เสมอภาคและเท่าเทียม ควบคู่กับการพัฒนาและจัดทำสื่อ เทคโนโลยีดิจิทัล แพลตฟอร์มการเรียนรู้ที่เหมาะสม สอดคล้องกับ แนวทางของนโยบายรัฐบาลและนโยบายการศึกษาของรัฐมนตรีว่าการกระทรวงศึกษาธิการ (พลตำรวจเอก เพิ่มพูน ชิดชอบ) ให้ความสำคัญกับการจัดหาอุปกรณ์การเรียนการสอน (1 ครู 1 Tablet) มีระบบหรือแพล็ตฟอร์มการเรียนรู้ โดยผู้เรียนไม่ต้องเสียค่าใช้จ่าย สนับสนุน จัดหาอุปกรณ์  
ในการส่งเสริมการเรียนรู้ของผู้เรียน (1 นักเรียน 1 Tablet) พร้อมทั้งจัดทำแพลตฟอร์มการเรียนรู้  
เพื่อให้ผู้เรียนเรียนได้ทุกที่ ทุกเวลา (Anywhere Anytime) เรียนฟรี มีงานทำ ซึ่งจะส่งผลต่อ  
การบรรลุเป้าหมายในระดับประเด็นของแผนแม่บท (Y2) ความเสมอภาคและหลักประกันทางสังคม  
“คนไทยทุกคนได้รับการคุ้มครองและมีหลักประกันทางสังคมเพิ่มขึ้น”

**(4.2) แผนย่อยของแผนแม่บทฯ (3.1) การคุ้มครองทางสังคมขั้นพื้นฐาน  
และหลักประกันทางเศรษฐกิจ สังคม และสุขภาพ**

* + - * **เป้าหมายของแผนย่อย**

คนไทยทุกคน โดยเฉพาะกลุ่มด้อยโอกาสและกลุ่มเปราะบางได้รับการคุ้มครองและมีหลักประกันทางสังคมเพิ่มขึ้น

* **แนวทางการพัฒนา**

ขยายฐานความคุ้มครองทางสังคม โดยกำหนดระดับมาตรฐานขั้นต่ำ  
ของสวัสดิการแต่ละประเภท แต่ละกลุ่มเป้าหมายให้เหมาะสมและชัดเจน จัดระบบหรือมาตรการ  
ในรูปแบบต่าง ๆ ให้สามารถคุ้มครองสิทธิขั้นพื้นฐานของประชาชนทุกคน บริการสังคม การประกันสังคม การช่วยเหลือทางสังคม การคุ้มครองอย่างเป็นทางการและไม่เป็นทางการ ซึ่งครอบคลุมถึง  
การจัดโครงข่ายการคุ้มครองทางสังคมสำหรับผู้ด้อยโอกาสและคนยากจน ให้สามารถเข้าถึงบริการพื้นฐานของภาครัฐได้อย่างมีคุณภาพ

* + - * **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ ดำเนินการสร้างโอกาสและความเสมอภาคทางการศึกษา เพื่อให้ผู้เรียนได้รับโอกาสทางการศึกษาอย่างทั่วถึง เสมอภาคและเท่าเทียมด้วยรูปแบบที่หลากหลาย ทั้งยังถูกกำหนดเป็นเป้าหมายหลักของการพัฒนาคุณภาพการศึกษาของหน่วยงาน  
ที่จัดการศึกษาโดยตรง โดยขับเคลื่อนผ่านโครงการ/กิจกรรมต่าง ๆ เช่น โครงการ 1 อำเภอ 1 ทุน การสนับสนุนทุนการศึกษาเฉลิมราชกุมารีของกระทรวงศึกษาธิการ เงินอุดหนุนสิ่งอำนวยความสะดวกและสื่อบริการของนักเรียนพิการ โครงการยกระดับคุณภาพและการจัดการศึกษาสำหรับเด็กพิการ   
เด็กที่มีความสามารถพิเศษและเด็กด้อยโอกาส เงินอุดหนุนโครงการอาหารเสริม (นม) และโดยเฉพาะเงินอุดหนุนค่าใช้จ่ายในการจัดการศึกษาตั้งแต่ระดับอนุบาลจนจบการศึกษาขั้นพื้นฐาน รวมทั้ง  
การพัฒนาทักษะชีวิต ทักษะอาชีพเพื่อสร้างโอกาสของผู้เรียนและความสามารถในการแข่งขัน  
ของประเทศในโลกยุคใหม่ และการจัดสอบคัดเลือกนักเรียนเพื่อรับทุนการศึกษาจากต่างประเทศ เป็นต้น ซึ่งจะส่งผลต่อการบรรลุเป้าหมายระดับแผนย่อย (Y1) 170101 การคุ้มครองทางสังคมขั้นพื้นฐาน   
และหลักประกันทางเศรษฐกิจ สังคม และสุขภาพ “คนไทยทุกคน โดยเฉพาะกลุ่มด้อยโอกาสและ  
กลุ่มเปราะบางได้รับการคุ้มครองและมีหลักประกันทางสังคมเพิ่มขึ้น”

**(5) ประเด็นที่ 20 การบริการประชาชนและประสิทธิภาพภาครัฐ (รอง)**

**(5.1) เป้าหมายระดับประเด็นของแผนแม่บทฯ**

* **เป้าหมาย**

1. บริการของรัฐมีประสิทธิภาพและมีคุณภาพเป็นที่ยอมรับของผู้ใช้บริการ

2. ภาครัฐมีการดำเนินการที่มีประสิทธิภาพ ด้วยการนำนวัตกรรม เทคโนโลยี มาประยุกต์ใช้

* **การบรรลุเป้าหมายตามแผนแม่บทฯ**

สำนักงานปลัดกระทรวงศึกษาธิการ มีภารกิจโดยตรงเกี่ยวกับการพัฒนายุทธศาสตร์ การแปลงนโยบายของกระทรวงเป็นแผนปฏิบัติราชการ ดำเนินการเกี่ยวกับกฎหมาย  
ว่าด้วยการศึกษาแห่งชาติ จัดทำงบประมาณและบริหารราชการประจำทั่วไปของกระทรวง เพื่อให้บรรลุเป้าหมายและเกิดผลสัมฤทธิ์ตามภารกิจของกระทรวง จึงกำหนดเป็นยุทธศาสตร์พัฒนาระบบบริหารจัดการที่เป็นเลิศ เพื่อสนับสนุนการจัดการศึกษาที่มีคุณภาพ ซึ่งมีเป้าหมายเพื่อให้หน่วยงานมีระบบ  
การบริหารจัดการที่มีประสิทธิภาพด้วยเทคโนโลยีดิจิทัลตอบสนองความต้องการของผู้รับบริการ  
ได้อย่างสะดวก รวดเร็วและโปร่งใส และบูรณาการความร่วมมือหน่วยงานภาคีเครือข่ายในการ  
จัดการศึกษาอย่างมีคุณภาพ ซึ่งจะส่งผลต่อ การบรรลุเป้าหมายในระดับประเด็นของแผนแม่บท (Y2) การบริการประชาชนและประสิทธิภาพภาครัฐ “บริการของรัฐมีประสิทธิภาพและมีคุณภาพเป็นที่ยอมรับของผู้ใช้บริการ” และ “ภาครัฐมีการดำเนินการที่มีประสิทธิภาพ ด้วยการนำนวัตกรรม เทคโนโลยีมาประยุกต์ใช้”

**(5.2) แผนย่อยของแผนแม่บทฯ**

**(5.2.1) แผนย่อยของแผนแม่บทฯ (3.1) แผนย่อยการพัฒนาบริการประชาชน**

* **เป้าหมายของแผนย่อย**

งานบริการภาครัฐที่ปรับเปลี่ยนเป็นดิจิทัลเพิ่มขึ้น

* **แนวทางการพัฒนา**

1) พัฒนารูปแบบบริการภาครัฐเพื่ออำนวยความสะดวกในการให้บริการประชาชน ผู้ประกอบการ และภาคธุรกิจ โดยภาครัฐจัดสรรรูปแบบบริการให้มีความสะดวก มีการเชื่อมโยงหลายหน่วยงานแบบเบ็ดเสร็จ ครบวงจร และหลากหลายรูปแบบตามความต้องการ  
ของผู้รับบริการ

2) พัฒนาการให้บริการภาครัฐผ่านการนำเทคโนโลยีดิจิทัลมาประยุกต์ใช้ตั้งแต่ต้นจนจบกระบวนการและปฏิบัติงานเทียบได้กับมาตรฐานสากลอย่างคุ้มค่ามีความรวดเร็ว โปร่งใส เสียค่าใช้จ่ายน้อย ลดข้อจำกัดทางกายภาพ เวลา พื้นที่และตรวจสอบได้

3) ปรับวิธีการทำงาน จาก “การทำงานตามภารกิจที่กฎหมายกำหนด” เป็น “การให้บริการที่ให้ความสำคัญกับผู้รับบริการ**”** ปรับปรุงวิธีการทำงานเพื่อสนับสนุนการพัฒนาบริการภาครัฐที่มีคุณค่าและได้มาตรฐานสากล โดยเปลี่ยนจากการทำงานด้วยมือ เป็นการทำงานบนระบบดิจิทัลทั้งหมด เชื่อมโยงและบูรณาการปฏิบัติงานของหน่วยงานภาครัฐเข้าด้วยกันเสมือนเป็นองค์กรเดียว

* **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ มุ่งสู่การเป็นหน่วยงานที่มีระบบการบริหารจัดการที่มีประสิทธิภาพด้วยเทคโนโลยีดิจิทัลตอบสนอบความต้องการของผู้รับบริการ  
ได้อย่างสะดวก รวดเร็วและโปร่งใส จึงได้ดำเนินโครงการ/กิจกรรมที่ส่งผลต่อการบรรลุเป้าหมาย   
เช่น การเพิ่มประสิทธิภาพระบบสำนักงานดิจิทัลของสำนักงานปลัดกระทรวงศึกษาธิการ พัฒนาศักยภาพบุคลากรด้านปัญญาประดิษฐ์ (AI : Artificial Intelligence) ส่งเสริมสนับสนุนการบริหารจัดการข้อมูลสารสนเทศด้านการศึกษา ขับเคลื่อนสถาปัตยกรรมองค์กรและการเปลี่ยนผ่านสู่ดิจิทัลเพื่อการศึกษา  
ที่ยั่งยืน ของสำนักงานปลัดกระทรวงศึกษาธิการ เป็นต้น รวมทั้งการเผยแพร่ ข้อมูล ข่าวสารแวดวงการศึกษาผ่านสื่อสังคมออนไลน์ เช่น เว็บบล็อก ศธ.360 (moe360.blog) Facebook : ศธ. 360 องศา (http://facebook.com/MOE360degree/) ซึ่งจะส่งผลต่อการบรรลุเป้าหมายระดับแผนย่อย (Y1) 200101 การพัฒนาบริการประชาชน “งานบริการภาครัฐที่ปรับเปลี่ยนเป็นดิจิทัลเพิ่มขึ้น”

**(5.2.2) แผนย่อยของแผนแม่บทฯ (3.2) แผนย่อยการบริหารจัดการการเงินการคลัง**

* **เป้าหมายของแผนย่อย**

1. หน่วยงานภาครัฐบรรลุผลสัมฤทธิ์ตามเป้าหมายยุทธศาสตร์ชาติ

2. หน่วยงานของรัฐดำเนินการโครงการตามห่วงโซ่คุณค่าของประเทศไทย

เพื่อการบรรลุเป้าหมายของยุทธศาสตร์ชาติ

* **แนวทางการพัฒนา**

1. จัดทำงบประมาณตอบสนองต่อเป้าหมายตามยุทธศาสตร์ชาติ เพื่อให้งบประมาณเป็นเครื่องมือสำคัญที่จะขับเคลื่อนยุทธศาสตร์ชาติ โดยสนับสนุนบทบาทภารกิจของหน่วยงานทั้งในภารกิจพื้นฐาน ภารกิจยุทธศาสตร์ ภารกิจพื้นที่ และภารกิจอื่น ๆ ที่ได้รับมอบหมายให้สามารถดำเนินการได้ตามเป้าหมายของแต่ละแผนงาน/โครงการ

2. กำหนดให้มีการติดตามประเมินผลสัมฤทธิ์การดำเนินการ  
ตามยุทธศาสตร์ชาติ และผลสัมฤทธิ์ของแผนงาน/โครงการทั้งในภารกิจพื้นฐาน ภารกิจยุทธศาสตร์   
และภารกิจพื้นที่ มีการติดตามประเมินผลทั้งก่อนเริ่มโครงการ ระหว่างดำเนินการ และหลังการดำเนินงาน เป็นการติดตามประเมินผลทั้งระบบ

* + - * **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ มีหน้าที่ศึกษา วิเคราะห์ จัดทำข้อมูลเพื่อใช้ในการกำหนดนโยบาย เป้าหมายและผลสัมฤทธิ์ของกระทรวง พัฒนายุทธศาสตร์  
การบริหารของกระทรวง จัดทำงบประมาณและแผนปฏิบัติราชการของกระทรวง และดำเนินการเกี่ยวกับการตรวจราชการและการตรวจสอบภายในราชการทั่วไปของกระทรวง จึงได้กำหนดประเด็นยุทธศาสตร์ พัฒนาระบบบริหารจัดการที่เป็นเลิศเพื่อสนับสนุนการจัดการศึกษาที่มีคุณภาพ โดยการเพิ่มประสิทธิภาพการบริหารจัดการให้เท่าทันการเปลี่ยนแปลง ผ่านโครงการจัดทำแผนปฏิบัติราชการ ทั้งระดับกระทรวงศึกษาธิการ ระดับสำนักงานปลัดกระทรวงศึกษาธิการและระดับหน่วยงาน โครงการจัดทำคำของบประมาณรายจ่ายประจำปีของกระทรวงศึกษาธิการและสำนักงานปลัดกระทรวงศึกษาธิการ โครงการติดตาม ประเมินและรายงานผลการดำเนินงาน โครงการเสริมสร้างความเข้าใจการเบิกจ่ายงประมาณ การประชุมจัดทำข้อเสนอโครงการเพื่อขับเคลื่อนการบรรลุเป้าหมายตามยุทธศาสตร์ชาติ เป็นต้น ซึ่งจะส่งผลต่อการบรรลุเป้าหมายระดับย่อย (Y1) 200201หน่วยงานภาครัฐบรรลุผลสัมฤทธิ์ตามเป้าหมายยุทธศาสตร์ชาติ และหน่วยงานของรัฐดำเนินการโครงการตามห่วงโซ่คุณค่าของประเทศไทยเพื่อการบรรลุเป้าหมายของยุทธศาสตร์ชาติ

**(5.2.3) แผนย่อยของแผนแม่บทฯ (3.4) แผนย่อยการพัฒนาระบบบริหารงานภาครัฐ**

* **เป้าหมายของแผนย่อย**

ภาครัฐมีขีดสมรรถนะสูงเทียบเท่ามาตรฐานสากลและมีความคล่องตัว

* **แนวทางการพัฒนา**

1. พัฒนาหน่วยงานภาครัฐให้เป็น “ภาครัฐทันสมัย เปิดกว้าง เป็นองค์กร  
ขีดสมรรถนะสูง”สามารถปฏิบัติงานอย่างมีประสิทธิภาพ มีความคุ้มค่า เทียบได้กับมาตรฐานสากล รวมถึงการเชื่อมโยงการทำงานและข้อมูลระหว่างองค์กรทั้งภายในและภายนอกภาครัฐแบบอัตโนมัติ อาทิ การสร้างแพลตฟอร์มดิจิทัลที่ภาครัฐสามารถใช้ร่วมกันเพื่อเพิ่มโอกาสในการเข้าถึงข้อมูลที่สะดวกและรวดเร็ว เชื่อมโยงข้อมูลของหน่วยงานภาครัฐให้มีมาตรฐานเดียวกันและข้อมูลระหว่างหน่วยงานที่เกี่ยวข้อง ตลอดจนเพื่อให้ภาคธุรกิจ ภาคเอกชน และผู้ประกอบการสามารถใช้ประโยชน์จากข้อมูลในการขยายโอกาสทางการค้าทั้งในประเทศและต่างประเทศ รวมทั้งการฝึกอบรมทักษะเฉพาะทางของบุคลากร เพื่อพัฒนาองค์กรให้มีสมรรถนะสูงขึ้น

2. กำหนดนโยบายและการบริหารจัดการที่ตั้งอยู่บนข้อมูลและหลักฐานเชิงประจักษ์ มุ่งผลสัมฤทธิ์ มีความโปร่งใส ยืดหยุ่นและคล่องตัวสูง นำนวัตกรรม เทคโนโลยี ข้อมูลขนาดใหญ่ ระบบการทำงานที่เป็นดิจิทัล มาใช้ในการบริหารและการตัดสินใจ พร้อมทั้งมีการจัดการความรู้และถ่ายทอดความรู้อย่างเป็นระบบเพื่อพัฒนาภาครัฐให้เป็นองค์กรแห่งการเรียนรู้และ  
การเสริมสร้างการรับรู้ สร้างความเข้าใจ การพัฒนาวัฒนธรรมองค์กร เพื่อส่งเสริมการพัฒนาระบบบริการและการบริหารจัดการภาครัฐอย่างเต็มศักยภาพ

3. ปรับเปลี่ยนรูปแบบการจัดโครงสร้างองค์การและออกแบบระบบ  
การบริหารงานใหม่ ให้มีความยืดหยุ่น คล่องตัว กระชับ ทันสมัย สามารถตอบสนองต่อบริบท  
การเปลี่ยนแปลงได้ในทุกมิติ ไม่ยึดติดกับการจัดโครงสร้างองค์การแบบราชการและวางกฎเกณฑ์มาตรฐานกลางอย่างตายตัว มีขนาดที่เหมาะสมกับภารกิจ ปราศจากความซ้ำซ้อนของการดำเนินภารกิจ

* + - * **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ กำหนดเป้าหมายในการเพิ่มประสิทธิภาพการบริหารจัดการให้เท่าทันการเปลี่ยนแปลงในโลกยุคใหม่ บูรณาการความร่วมมือหน่วยงานภาคีเครือข่ายในการจัดการศึกษาอย่างมีคุณภาพ โดยการพัฒนาระบบฐานข้อมูลด้านการศึกษาให้เป็นเอกภาพ เป็นปัจจุบันและเชื่อมโยงกันในทุกพื้นที่ ทุกระดับ รวมทั้งปรับปรุงโครงสร้างและอำนาจหน้าที่ของหน่วยงานให้สอดคล้องกับภารกิจหน้าที่เพื่อรองรับการเปลี่ยนแปลงในโลกยุคใหม่   
ผ่านโครงการ/กิจกรรมต่าง ๆ เช่น การขับเคลื่อนการปฏิรูปการศึกษาในส่วนภูมิภาคโดยใช้ระบบประชุมทางไกลผ่านสื่ออิเล็กทรอนิกส์ การบริหารจัดการภารกิจด้านข้อมูลสารสนเทศด้านการศึกษา การพัฒนาและขับเคลื่อนยุทธศาสตร์การพัฒนาระบบราชการของสำนักงานปลัดกระทรวงและ  
การส่งเสริมสนับสนุนการติดตามและประเมินผลการปฏิบัติราชการของกระทรวงศึกษาธิการ  
และสำนักงานปลัดกระทรวงศึกษาธิการ เป็นต้น ซึ่งจะส่งผลต่อการบรรลุเป้าหมายระดับแผนย่อย (Y1) 200401 การพัฒนาระบบบริหารงานภาครัฐ “ภาครัฐมีขีดสมรรถนะสูงเทียบเท่ามาตรฐานสากลและมีความคล่องตัว”

**(5.2.3) แผนย่อยของแผนแม่บทฯ (3.5) แผนย่อยการสร้างและพัฒนาบุคลากรภาครัฐ**

* **เป้าหมายของแผนย่อย**

บุคลากรภาครัฐยึดค่านิยมในการทำงานเพื่อประชาชน ยึดหลักคุณธรรม จริยธรรม มีจิตสำนึก มีความสามารถสูง มุ่งมั่น และเป็นมืออาชีพ

* **แนวทางการพัฒนา**

1. ปรับปรุงกลไกในการกำหนดเป้าหมายและนโยบายกำลังคนในภาครัฐให้มีมาตรฐานและเกิดผลในทางปฏิบัติได้อย่างมีประสิทธิภาพ เพื่อให้กำลังคนภาครัฐมีความเหมาะสมกับภารกิจของภาครัฐและสอดคล้องกับทิศทางการพัฒนาประเทศตามยุทธศาสตร์ชาติ

2. เสริมสร้างความเข้มแข็งในการบริหารงานบุคคลในภาครัฐให้เป็นไปตามระบบคุณธรรมอย่างแท้จริงโดยการสรรหาและคัดเลือกบุคคลที่มีความรู้ความสามารถ มีคุณธรรมจริยธรรมและจิตสำนึกสาธารณะ มีระบบบริหารจัดการและพัฒนาบุคลากรให้สามารถสนองความต้องการ  
ในการปฏิบัติงาน มีความก้าวหน้าในอาชีพ สามารถจูงใจให้คนดีคนเก่งทำงานในภาครัฐ โดยมีการประเมินผลและเลื่อนระดับตำแหน่งของบุคลากรภาครัฐตามผลสัมฤทธิ์ของงานและพฤติกรรมในการปฏิบัติงาน

3) พัฒนาบุคลากรภาครัฐทุกประเภทให้มีความรู้ความสามารถสูง   
มีทักษะการคิดวิเคราะห์และการปรับตัวให้ทันต่อการเปลี่ยนแปลง มีระบบการพัฒนาขีดความสามารถบุคลากรภาครัฐให้มีสมรรถนะใหม่ ๆ ทักษะการใช้ภาษาอังกฤษและภาษาที่สาม ทักษะด้านดิจิทัล   
มีทัศนคติและกรอบความคิดในการทำงานเพื่อให้บริการประชาชนและอำนวยความสะดวกภาคเอกชนและภาคประชาสังคมเพื่อประโยชน์ของการพัฒนาประเทศ

4) สร้างผู้นำทางยุทธศาสตร์ในหน่วยงานภาครัฐทุกระดับอย่างต่อเนื่องและเป็นระบบ เพื่อให้ผู้นำและผู้บริหารภาครัฐมีความคิดเชิงกลยุทธ์ มีความเข้าใจสภาพเศรษฐกิจ สังคม และวัฒนธรรมทั้งระดับท้องถิ่น ระดับประเทศ ระดับภูมิภาค และระดับโลก

* **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ พัฒนาระบบการบริหารงานบุคคลของข้าราชการพลเรือนและบุคลากรทางการศึกษาอื่น เพื่อยกระดับสมรรถนะการปฏิบัติงาน ให้เท่าทันการเปลี่ยนแปลงในโลกยุคใหม่ในหลากหลายหลักสูตร เช่น การทบทวนกรอบสมรรถนะเกี่ยวกับความรู้ ความสามารถ ทักษะและสมรรถนะที่จำเป็นต่อการปฏิบัติงานของข้าราชการ   
การสอบแข่งขัน สอบคัดเลือกและการประเมินบุคคล การสร้างและพัฒนากลไกการบริหารงานบุคคลที่สนับสนุนการพัฒนาบุคลากรอย่างมีประสิทธิภาพ (Smart HRM/HRD) การพัฒนากรอบความคิด ทักษะและสมรรถนะของบุคลากรสำนักงานปลัดกระทรวงศึกษาธิการเพื่อการสนับสนุนการจัดการศึกษาอย่างยั่งยืน เป็นต้น ซึ่งจะส่งผลต่อการบรรลุเป้าหมายระดับแผนย่อย (Y1) 200501 การสร้างและพัฒนาบุคลากรภาครัฐ “บุคลากรภาครัฐ ยึดค่านิยมในการทำงานเพื่อประชาชน ยึดหลักคุณธรรม จริยธรรมมีจิตสำนึก มีความสามารถสูง มุ่งมั่น และเป็นมืออาชีพ”

**(6) ประเด็น ที่ 21** **การต่อต้านการทุจริตและประพฤติมิชอบ (รอง)**

**(6.1) เป้าหมายระดับประเด็นของแผนแม่บทฯ**

* **เป้าหมาย**

ประเทศไทยปลอดการทุจริตและประพฤติมิชอบ

* **การบรรลุเป้าหมายตามแผนแม่บทฯ**

สำนักงานปลัดกระทรวงศึกษาธิการ จัดตั้งศูนย์ปฏิบัติการต่อต้านการทุจริต ตามมติคณะรัฐมนตรี เมื่อวันที่ 27 กรกฎาคม 2554 ขึ้น เพื่อทำหน้าที่ในการป้องกันและปราบปรามการทุจริตและประพฤติมิชอบของส่วนราชการในสังกัด รวมทั้งจัดทำแผนปฏิบัติการป้องกันและปราบปรามการทุจริตและประพฤติมิชอบของส่วนราชการให้สอดคล้องกับยุทธศาสตร์ชาติและนโยบายที่เกี่ยวข้อง รวมทั้งประสาน เร่งรัดและกำกับให้ส่วนราชการดำเนินการตามแผนปฏิบัติการป้องกันและปราบปรามการทุจริตและประพฤตมิชอบ ปฏิบัติงาน ซึ่งจะส่งผลต่อการบรรลุเป้าหมาย  
ในระดับประเด็นของแผนแม่บทการต่อต้านการทุจริตและประพฤติมิชอบ (Y2) “ประเทศไทยปลอด  
การทุจริตและประพฤติมิชอบ”

**(6.2) แผนย่อยของแผนแม่บทฯ (3.1) แผนย่อยการป้องกันการทุจริตและประพฤติมิชอบ**

* + - * **เป้าหมายของแผนย่อย**

ประชาชนมีวัฒนธรรมและพฤติกรรมซื่อสัตย์สุจริต

* **แนวทางการพัฒนา**

1. ปลูกและปลุกจิตสำนึกการเป็นพลเมืองที่ดี มีวัฒนธรรมสุจริตและการปลูกฝังและหล่อหลอมวัฒนธรรมในกลุ่มเด็กและเยาวชนทุกช่วงวัย ทุกระดับ มุ่งเน้นการปรับพฤติกรรม “คน” โดยการ “ปลูก” และ “ปลุก” จิตสำนึกความเป็นพลเมืองที่ดี มีวัฒนธรรมสุจริต และเข้ามามีส่วนร่วมในการต่อต้านการทุจริตทุกรูปแบบ

* 1. ให้ความสำคัญกับการปรับพฤติกรรมเด็กและเยาวชน โดยเฉพาะการส่งเสริมวัฒนธรรมสุจริตผ่านหลักสูตรการศึกษาภาคบังคับที่เด็กไทยทุกคนต้องเรียนทั้งภาคทฤษฎีและภาคปฏิบัติ ตั้งแต่ระดับปฐมวัย จนถึงระดับอุดมศึกษา เพื่อปฏิรูป “พลเมืองไทยในอนาคต” ให้มีความเป็นพลเมืองเต็ม
  2. สร้างองค์ความรู้ให้กับประชาชน เพื่อสร้างการรับรู้ผ่านการพัฒนาหลักสูตร เครื่องมือ แนวทางความร่วมมือที่มีความเหมาะสมกับแต่ละช่วงอายุ ตลอดจนการใช้นวัตกรรม หรือเทคโนโลยีที่ทันสมัย มาช่วยเพิ่มประสิทธิภาพและให้เท่าทันกับสถานการณ์

2. ส่งเสริมการปฏิบัติหน้าที่ของข้าราชการและเจ้าหน้าที่ของรัฐให้มี  
ความใสสะอาด ปราศจากพฤติกรรมที่ส่อไปในทางทุจริต เป็นภาครัฐที่ทันสมัย มีประสิทธิภาพและตอบโจทย์ประชาชน โดยการปฏิบัติหน้าที่ราชการอย่างเปิดเผย โปร่งใส ถูกต้อง เป็นธรรม ไม่คดโกง รู้จักแยกแยะเรื่องส่วนตัวออกจากหน้าที่การงาน การสร้างธรรมาภิบาลในการบริหารงาน

3. ปรับระบบงานและโครงสร้างองค์กรที่เอื้อต่อการลดการใช้ดุลยพินิจ  
ในการปฏิบัติงานของเจ้าหน้าที่ เช่น การนำระบบเทคโนโลยีเข้ามาใช้แทนการใช้ดุลยพินิจ   
เพื่อสนับสนุนการปฏิบัติงาน การสร้างมาตรฐานที่โปร่งใสในกระบวนการบริการของภาครัฐ   
โดยสนับสนุนกระบวนการตั้งคณะกรรมการให้มีความโปร่งใส เพื่อมาทำหน้าที่เป็นกลไกตรวจสอบและเสริมสร้างหน่วยงานตรวจสอบภายในให้เป็นกลไกอิสระ เป็นมืออาชีพ ในการเฝ้าระวังการทุจริตในหน่วยงาน

* + - * **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ ดำเนินการป้องกันและปราบปราม  
การทุจริตและประพฤติมิชอบ โดยการเสริมสร้างธรรมาภิบาลและขับเคลื่อนการต่อต้านการทุจริตและประพฤติมิชอบ ส่งเสริมพัฒนาและขับเคลื่อนคุณธรรม จริยธรรม และขับเคลื่อนกลไกการบริหารความเสี่ยงการทุจริตและประพฤติมิชอบ เป็นต้น ซึ่งจะส่งผลต่อการบรรลุเป้าหมายระดับแผนย่อย (Y1) 210101 การป้องกันการทุจริตและประพฤติมิชอบ “ประชาชนมีวัฒนธรรมและพฤติกรรมซื่อสัตย์สุจริต”

**(7) ประเด็นที่ 1 ความมั่นคง (รอง)**

**(7.1) เป้าหมายระดับประเด็นของแผนแม่บทฯ**

* เป้าหมายที่ 1 ประเทศชาติมีความมั่นคงในทุกมิติ และทุกระดับเพิ่มขึ้น
* เป้าหมายที่ 2 ประชาชนอยู่ดี กินดี และมีความสุขดีขึ้น
* **การบรรลุเป้าหมายตามแผนแม่บทฯ**

สำนักงานปลัดกระทรวงศึกษาธิการ ดำเนินการพัฒนาการศึกษา  
เพื่อเสริมสร้างความมั่นคง ภายใต้ยุทธศาสตร์พัฒนาการจัดการศึกษาเพื่อสร้างเสริมความมั่นคงของประเทศ เพื่อให้ผู้เรียนได้รับการศึกษาและการเรียนรู้ที่มีคุณภาพและทักษะที่จำเป็นกับการเสริมสร้างความมั่นคงของประเทศ ที่มุ่งปลูกฝังค่านิยมและหลักคิดที่ถูกต้องของผู้เรียนเพื่อธำรงไว้ซึ่งสถาบันหลักของชาติตามระบอบประชาธิปไตยอันมีพระมหากษัตริย์ทรงเป็นประมุข ยกระดับคุณภาพและ สร้างโอกาสการเข้าถึงการศึกษาในจังหวัดชายแดนภาคใต้และเขตพื้นที่พิเศษ พัฒนากลไกบูรณาการระบบบริหารจัดการการป้องกันและแก้ไขปัญหายาเสพติดหรือภัยคุกคามรูปแบบใหม่ และพัฒนาความร่วมมือด้านการศึกษากับต่างประเทศเพื่อยกระดับคุณภาพการศึกษา ซึ่งจะส่งผลต่อการบรรลุเป้าหมายในระดับประเด็นของแผนแม่บทความมั่นคง (Y2) ความมั่นคง “ประเทศชาติมีความมั่นคง  
ในทุกมิติ และทุกระดับเพิ่มขึ้น” และ “ประชาชนอยู่ดี กินดี และมีความสุขดีขึ้น”

**(7.2) แผนย่อยของแผนแม่บทฯ ความมั่นคง**

**7.2.1 แผนย่อยของแผนแม่บทฯ (3.1) แผนย่อยการรักษาความสงบภายในประเทศ**

* **เป้าหมายของแผนย่อย**

คนไทยมีความจงรักภักดี ซื่อสัตย์ พร้อมธำรงรักษาไว้ซึ่งสถาบันหลัก  
ของชาติ สถาบันศาสนาเป็นที่เคารพ ยึดเหนี่ยวจิตใจของคนไทยสูงขึ้น

* **แนวทางการพัฒนา**

เสริมสร้างความมั่นคงของสถาบันหลักของชาติ ภายใต้การปกครองระบอบประชาธิปไตย อันมีพระมหากษัตริย์ทรงเป็นประมุข โดยปลูกฝังและสร้างความตระหนักรู้  
ถึงความสำคัญของสถาบันหลักของชาติ รณรงค์เสริมสร้างความรักและภาคภูมิใจในความเป็นคนไทย  
และชาติไทย ผ่านทางกลไกต่าง ๆ รวมถึงการศึกษาประวัติศาสตร์ในเชิงสร้างสรรค์ น้อมนำและเผยแพร่ศาสตร์พระราชา หลักปรัชญาของเศรษฐกิจพอเพียง รวมถึงแนวทางพระราชดำริต่าง ๆ   
ให้เกิดความเข้าใจอย่างถ่องแท้ และนำไปประยุกต์ปฏิบัติใช้อย่างกว้างขวาง จัดกิจกรรมเฉลิมพระเกียรติและพระราชกรณียกิจอย่างสม่ำเสมอ

* **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ เสริมสร้างความมั่นคงในแต่ละบริบท  
แก่นักเรียน นักศึกษาและบุคลากร ทั้งในมิติการปลูกฝังค่านิยมและหลักคิดที่ถูกต้อง การเทิดทูน  
และสร้างเสถียรภาพของสถาบันหลักของชาติตามระบอบประชาธิปไตยอันมีพระมหากษัตริย์ทรงเป็นประมุข เช่น การเทิดพระเกียรติพระบรมวงศานุวงศ์ การสนับสนุนการดำเนินงานสวนพฤกษศาสตร์โรงเรียนในโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี กระทรวงศึกษาธิการ การเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา ผ่านกิจกรรมของลูกเสือ เนตรนารี ยุวกาชาด และการสร้างและส่งเสริมความเป็นพลเมืองดีตามรอยพระยุคลบาทด้านการศึกษาสู่การปฏิบัติ เป็นต้น ซึ่งจะส่งผลต่อการบรรลุเป้าหมายระดับแผนย่อย (Y1) 110102 การรักษาความสงบภายในประเทศ “คนไทย  
มีความจงรักภักดี ซื่อสัตย์ พร้อมธำรงรักษาไว้ซึ่งสถาบันหลักของชาติ สถาบันศาสนาเป็นที่เคารพ   
ยึดเหนี่ยวจิตใจของคนไทยสูงขึ้น”

**7.2.2 แผนย่อยของแผนแม่บทฯ (3.2) แผนย่อยการป้องกันและแก้ไขปัญหาที่มีผลกระทบต่อความมั่นคง**

* **เป้าหมายของแผนย่อย**

1. ปัญหาความมั่นคงที่มีอยู่ในปัจจุบัน (เช่น ปัญหายาเสพติด ความมั่นคงทางไซเบอร์ การค้ามนุษย์ ฯลฯ) ได้รับการแก้ไขจนไม่ส่งผลกระทบต่อการบริหารและพัฒนาประเทศ 2. ภาคใต้มีความสงบสุข ร่มเย็น

* **แนวทางการพัฒนา**

1. ป้องกันและปราบปรามยาเสพติด มุ่งยึดแนวคิดการแก้ไขปัญหา ยาเสพติดตั้งแต่ต้นน้ำ-กลางน้ำ-ปลายน้ำ ในการดำเนินการอย่างเป็นระบบ

2. ป้องกันและแก้ไขปัญหาความมั่นคงทางไซเบอร์ มุ่งเน้นการวางกลยุทธ์/ยุทธวิธีในการแก้ไขปัญหาด้านความมั่นคงทางไซเบอร์ ให้ครอบคลุมสภาพปัญหาของภัยคุกคาม  
ทางไซเบอร์ ซึ่งได้แก่ การโจมตีทางไซเบอร์ของกลุ่มแฮกเกอร์ การจารกรรมหรือเปลี่ยนแปลงแก้ไขข้อมูล การโจมตีต่อกลุ่มโครงสร้างพื้นฐานสำคัญทางสารสนเทศ และการเผยแพร่ข้อมูลเพื่อความปั่นป่วน  
อันกระทบต่อประชาชน รวมทั้งอาจส่งผลกระทบต่อความมั่นคง

3. ป้องกันและแก้ไขปัญหาความไม่สงบในจังหวัดชายแดนภาคใต้   
โดยน้อมนำหลักปรัชญาของเศรษฐกิจพอเพียงและศาสตร์พระราชามาเป็นกรอบแนวทาง  
นำในการดำเนินงานแก้ไขและป้องกันปัญหา ตลอดไปจนถึงการผลักดันยุทธศาสตร์พระราชทาน “เข้าใจ เข้าถึง พัฒนา” ไปสู่การปฏิบัติจริงในพื้นที่

* **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ ดำเนินการพัฒนากลไกบูรณาการระบบบริหารจัดการการป้องกันและแก้ไขปัญหายาเสพติดหรือภัยคุกคามรูปแบบใหม่ และยกระดับคุณภาพและสร้างโอกาสการเข้าถึงการศึกษา พร้อมทั้งพัฒนาสมรรถนะการเรียนรู้/อาชีพด้วยศาสตร์พระราชาและตามหลักปรัชญาของเศรษฐกิจพอเพียงในจังหวัดชายแดนภาคใต้ และเขตพื้นที่พิเศษ ผ่านโครงการต่าง ๆ เช่น การสร้างภูมิคุ้มกันและป้องกันยาเสพติด การดำเนินงานการพัฒนาการศึกษาในจังหวัดชายแดนภาคใต้ ที่ให้ความสำคัญกับการร่วมมือเพื่อพัฒนาการศึกษาชายแดนใต้ ของภาครัฐ ภาคเอกชน ภาคประชาสังคม ร่วมกับหน่วยงานการศึกษาในจังหวัดชายแดนภาคใต้ และการเสริมสร้างโอกาสทางการศึกษาและพัฒนาเยาวชนในจังหวัดชายแดนภาคใต้ เป็นต้น ซึ่งจะส่งผลต่อการบรรลุเป้าหมายระดับแผนย่อย (Y1) 010201 การป้องกันและแก้ไขปัญหาที่มีผลกระทบต่อความมั่นคง “ปัญหาความมั่นคง  
ที่มีอยู่ในปัจจุบัน” และ “ภาคใต้มีความสงบสุข ร่มเย็น”

**(8) ประเด็น 2 การต่างประเทศ (รอง)**

**(8.1) เป้าหมายระดับประเด็นของแผนแม่บทฯ**

* **เป้าหมาย**

การต่างประเทศไทยมีเอกภาพ ทำให้ประเทศไทยมีความมั่นคง มั่งคั่ง ยั่งยืน มีมาตรฐานสากล และมีเกียรติภูมิในประชาคมโลก

* **การบรรลุเป้าหมายตามแผนแม่บทฯ**

สำนักงานปลัดกระทรวงศึกษาธิการ มีการพัฒนาความร่วมมือ  
ด้านการศึกษากับต่างประเทศเพื่อยกระดับคุณภาพและโอกาสทางการศึกษากับนานาประเทศ   
ทั้งในรูปแบบของเงินอุดหนุนสำนักงานและองค์กรระหว่างประเทศ (องค์การยูนิเซฟ องค์การยูเนสโก กองทุนพัฒนาการศึกษาของซีมีโอ กองทุนมรดกโลก เป็นต้น) เงินอุดหนุนทุนสนับสนุนนักเรียน นักศึกษาและบุคลากรต่างประเทศ การเข้าร่วมประชุมเจรจาและประชุมนานาชาติตามกรอบ  
ความร่วมมือยูเนสโก ซีมีโอและอาเซียน การประชุมภายใต้อนุสัญญาต่าง ๆ ความร่วมมือพหุภาคี  
และพันธกรณีระหว่างประเทศ ความร่วมมือกับองค์การประหว่างประเทศภายใต้สหประชาชาติ  
และองค์การระหว่างประเทศอื่น ๆ โครงการความร่วมมือระดับทวิภาคี เป็นต้น ซึ่งจะส่งผลต่อการบรรลุเป้าหมายในระดับประเด็นของแผนแม่บทการต่างประเทศ (Y2) การต่างประเทศ “การต่างประเทศไทยมีเอกภาพ ทำให้ประเทศไทยมีความมั่นคง มั่งคั่ง ยั่งยืน มีมาตรฐานสากล และมีเกียรติภูมิ ในประชาคม”

**(8.2) แผนย่อยของแผนแม่บทฯ (****3.2) แผนย่อยความร่วมมือเศรษฐกิจ  
และความร่วมมือเพื่อการพัฒนาระหว่างประเทศ**

* **เป้าหมายของแผนย่อย**

ประเทศไทยเป็นหุ้นส่วนการพัฒนาที่ยั่งยืนกับต่างประเทศ เพื่อร่วมกันบรรลุเป้าหมายการพัฒนาที่ยั่งยืนของโลก

* **แนวทางการพัฒนา**

แลกเปลี่ยนองค์ความรู้ เทคโนโลยี และนวัตกรรม รวมถึงเรียนรู้  
แนวปฏิบัติที่เป็นเลิศจากประเทศที่มีศักยภาพในสาขาที่เป็นประโยชน์ต่อการพัฒนาประเทศไทย รวมถึงการเสริมสร้างความร่วมมือในด้านการยกระดับการศึกษา การพัฒนาทรัพยากรมนุษย์  
และแรงงาน เพื่อเพิ่มขีดความสามารถของคนไทย และดึงดูดคนไทยที่มีความสามารถในต่างประเทศ รวมทั้งส่งเสริมการบริหารจัดการการนำเข้าและใช้ประโยชน์จากแรงงานและผู้ที่มีความสามารถ  
หรือทักษะพิเศษจากต่างประเทศอย่างเหมาะสม โดยคำนึงถึงความสมดุลระหว่างการพัฒนาเศรษฐกิจ  
และความยั่งยืน

* **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ มีการเสริมสร้างความร่วมมือในด้าน  
การยกระดับการศึกษากับนานาประเทศและองค์กรต่าง ๆ อย่างหลากหลาย เช่น การติดตามความก้าวหน้าการบรรลุเป้าหมายการพัฒนาที่ยั่งยืนด้านการศึกษา (SDG4) ทุนสนับสนุนนักเรียน นักศึกษาและบุคลากรต่างประเทศ เข้ามาศึกษาและฝึกอบรมในประเทศไทยและการส่งเสริม  
ความร่วมมือด้านการศึกษาระหว่างประเทศ การจัดทำแผนพัฒนาการศึกษาระยะยาว และการกำหนดนโยบายด้านการศึกษาระหว่างประเทศ เป็นต้น ซึ่งจะส่งผลต่อการบรรลุเป้าหมายระดับแผนย่อย (Y1) 020202 ความร่วมมือเศรษฐกิจและความร่วมมือเพื่อการพัฒนาระหว่างประเทศ“ประเทศไทย  
เป็นหุ้นส่วนการพัฒนาที่ยั่งยืนกับต่างประเทศ เพื่อร่วมกันบรรลุเป้าหมายการพัฒนาที่ยั่งยืนของโลก”

**(8.3) แผนย่อยของแผนแม่บทฯ (3.4) แผนย่อยการส่งเสริมสถานะและบทบาทของประเทศไทยในประชาคมโลก**

* **เป้าหมายของแผนย่อย**

ประเทศไทยมีเกียรติภูมิ อำนาจต่อรองและได้รับการยอมรับในสากลมากขึ้น

* **แนวทางการพัฒนา**

1. ส่งเสริมเอกลักษณ์ อัตลักษณ์ ศิลปะวัฒนธรรมและภูมิปัญญาท้องถิ่น รวมถึงองค์ความรู้และงานสร้างสรรค์ของไทย

2. ส่งเสริมให้ไทยมีบทบาทในความร่วมมือทุกระดับอย่างสร้างสรรค์ ให้ไทยเป็นที่ยอมรับและมีสถานะที่ดีในเวทีระหว่างประเทศ สร้างความเข้าใจที่ถูกต้องของต่างประเทศที่มีต่อประเทศไทย โดยชี้แจงข้อเท็จจริงและใช้แนวทางชี้แจงที่เหมาะสมกับกลุ่มเป้าหมาย

3. ส่งเสริมความร่วมมือเพื่อการพัฒนาและทางวิชาการ หรือการให้ความช่วยเหลืออื่นๆ เพื่อการพัฒนาอย่างยั่งยืนและมนุษยธรรมแก่มิตรประเทศ

4. รักษาสถานะของไทยในฐานะหนึ่งในศูนย์กลางการท่องเที่ยวที่มีคุณภาพของโลก และส่งเสริมให้ไทยเป็นเป้าหมายของการจัดประชุม/กิจกรรมระหว่างประเทศที่สำคัญของภูมิภาค

5. ส่งเสริมศักยภาพและเสริมสร้างขีดความสามารถให้แก่คนไทยทั้งในประเทศและต่างประเทศเพื่อให้คนไทยมีเกียรติภูมิและศักดิ์ศรีในสายตาชาวต่างชาติ สนับสนุนคนไทยที่มีศักยภาพในการสร้างชื่อเสียง ได้รับการยอมรับและได้รับรางวัล หรือได้ดำรงตำแหน่งที่สำคัญในระดับสากล รวมถึง  
มีโอกาสเข้าไปทำงานและมีบทบาทในองค์กรระหว่างประเทศ

* **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ สนับสนุนและดำเนินการภายใต้พันธกรณีระหว่างประเทศ เพื่อสร้างบทบาทความร่วมมือและการพัฒนาอย่างยั่งยืน และรักษาสถานะในฐานะสมาชิกระหว่างประเทศในรูปแบบต่างๆ เช่น การอุดหนุนองค์การระหว่างประเทศที่ประเทศไทย  
เข้าร่วมเป็นสมาชิก เงินอุดหนุนศูนย์ระดับภูมิภาคที่มีที่ตั้งในประเทศไทย การเจรจาความร่วมมือ  
กับหน่วยงานจากกลุ่มประเทศอาเซียน+6 และประเทศอื่นๆ การดำเนินโครงการและกิจกรรมภายใต้กรอบ MOU หรือพันธกรณีด้านการศึกษา และการสนับสนุนการปฏิบัติราชการประจำต่างประเทศของผู้แทนถาวรไทย ประจำองค์การยูเนสโกและผู้ที่เกี่ยวข้อง เป็นต้น ซึ่งจะส่งผลต่อการบรรลุเป้าหมายระดับแผนย่อย (Y1) 020401 ประเทศไทยมีเกียรติภูมิ อำนาจต่อรองและได้รับการยอมรับในสากลมากขึ้น

**(9) ประเด็น 6 พื้นที่และเมืองน่าอยู่อัจฉริยะ (รอง)**

**(9.1) เป้าหมายระดับประเด็นของแผนแม่บทฯ**

* **เป้าหมาย**

ประเทศไทยมีขีดความสามารถในการแข่งขันสูงขึ้น เกิดศูนย์กลาง  
ความเจริญทางเศรษฐกิจและสังคม ในทุกภูมิภาคของประเทศ เพื่อกระจายความเจริญทางด้านเศรษฐกิจและสังคม

* **การบรรลุเป้าหมายตามแผนแม่บทฯ**

สำนักงานปลัดกระทรวงศึกษาธิการ ส่งเสริมให้ผู้เรียนมีสมรรถนะ  
และองค์ความรู้ที่ตอบสนองความต้องการของตลาดแรงงานในพื้นที่ภูมิภาคและประเทศ โดยการพัฒนา  
ให้ผู้เรียนมีความรู้ ทักษะ และสมรรถนะอาชีพที่สอดคล้องกับความต้องการของตลาดแรงงาน ทั้งนี้ สำนักงานปลัดกระทรวงศึกษาธิการ ดำเนินงานตามแนวทางของกรอบแผนพัฒนาภาค พ.ศ. 2566-2570 ที่มุ่งเน้นพัฒนาเชิงพื้นที่และกระจายความเจริญไปสู่ภูมิภาค โดยสร้างขีดความสามารถ  
ในการแข่งขันและลดความเหลื่อมล้ำทางเศรษฐกิจและสังคม บนฐานการพัฒนาที่ยั่งยืน โดยนำกระบวนการศึกษาเป็นฐานรองรับการพัฒนาในพื้นที่ระดับภาคและจังหวัด ซึ่งจะส่งผลต่อการบรรลุเป้าหมายในระดับประเด็นของแผนแม่บทพื้นที่และเมืองน่าอยู่อัจฉริยะ (Y2) “ประเทศไทย  
มีขีดความสามารถในการแข่งขันสูงขึ้น เกิดศูนย์กลางความเจริญทางเศรษฐกิจและสังคมในทุกภูมิภาคของประเทศ เพื่อกระจายความเจริญทางด้านเศรษฐกิจและสังคม”

**(9.2) แผนย่อยของแผนแม่บทฯ (3.1) แผนย่อยการพัฒนาเมืองน่าอยู่อัจฉริยะ**

* + - * **เป้าหมายของแผนย่อย**

เมืองในพื้นที่เป้าหมายที่ได้รับการพัฒนา เพื่อกระจายความเจริญและ  
ลดความเหลื่อมล้ำในทุกมิติ

* **แนวทางการพัฒนา**

พัฒนาเมืองในจังหวัดเป้าหมายให้เป็นเมืองน่าอยู่ที่เป็นศูนย์กลาง ทางเศรษฐกิจ สังคมและการบริการให้กับพื้นที่โดยรอบ โดยเน้นการต่อยอดจากฐานเศรษฐกิจ  
ที่มีในพื้นที่เพื่อให้เกิดการกระจายความเจริญไปสู่พื้นที่โดยรอบ และสนับสนุนการขับเคลื่อนเศรษฐกิจของเมืองศูนย์กลางทางเศรษฐกิจ โดยสร้างเครือข่ายการพัฒนาเศรษฐกิจระดับภาค ซึ่งการพัฒนา  
แบ่งตามภาคได้ดังนี้ **ภาคเหนือ** เน้นการพัฒนาและส่งเสริมการท่องเที่ยวเชิงนิเวศ การท่องเที่ยว  
เชิงวัฒนธรรมและการเกษตรมูลค่าสูง และการให้บริการด้านโครงสร้างพื้นฐานทางเศรษฐกิจและโครงสร้างพื้นฐานทางสังคมแก่พื้นที่โดยรอบ **ภาคตะวันออกเฉียงเหนือ** เน้นการพัฒนาการค้าและกิจกรรมทางเศรษฐกิจใหม่ การเกษตรมูลค่าสูง และการให้บริการด้านโครงสร้างพื้นฐานทางเศรษฐกิจและโครงสร้างพื้นฐานทางสังคมแก่พื้นที่โดยรอบ **ภาคกลางและตะวันออก** เน้นการพัฒนาและส่งเสริมการค้าและกิจกรรมทางเศรษฐกิจที่มีอยู่เดิม และการให้บริการด้านโครงสร้างพื้นฐานทางเศรษฐกิจและโครงสร้างพื้นฐานทางสังคมแก่พื้นที่โดยรอบ **ภาคใต้** เน้นการพัฒนาและส่งเสริมการท่องเที่ยว  
เชิงนิเวศและอุตสาหกรรมการเกษตรครบวงจร และการให้บริการด้านโครงสร้างพื้นฐานทางเศรษฐกิจและโครงสร้างพื้นฐานทางสังคมแก่พื้นที่โดยรอบ

* + - * **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ ขับเคลื่อนการบรรลุเป้าหมาย  
ของแผนย่อยการพัฒนาเมืองน่าอยู่อัจฉริยะ โดยมุ่งเน้นพัฒนาผู้เรียนให้มีความรู้ ทักษะ และสมรรถนะอาชีพให้สอดคล้องกับความต้องการของตลาดแรงงานในพื้นที่ ภูมิภาค และประเทศ และดำเนินการตามแนวทางของกรอบแผนพัฒนาภาค พ.ศ. 2566-2570 โดยเสนอแผนงาน/โครงการภายใต้แผนพัฒนาภาคของสำนักงานปลัดกระทรวงศึกษาธิการ ที่มีความสอดคล้องเชื่อมโยงตั้งแต่ต้นทาง กลางทางและปลายทาง ผ่านโครงการเยาวชนรุ่นใหม่หัวใจ (รักษ์) ถิ่น (Young Smart Love Lanna) การผลิตและพัฒนากำลังคนสนับสนุนเขตพัฒนาพิเศษภาคตะวันออกด้วยหลักสูตรระยะสั้นในรูปแบบ EEC Model Type A “เทคโนโลยีการวัดมาตรวิทยามิติด้วยระบบดิจิตอล” การส่งเสริมความรู้  
เพื่อสร้างสรรค์นวัตกรรมเพื่อแก้ไขปัญหาหมอกควัน การขับเคลื่อนการพัฒนาศักยภาพการอ่านออก เขียนได้ของเด็กไทย/เยาวชนไทยในพื้นที่กลุ่มจังหวัดภาคตะวันออก 1 สู่คุณภาพชีวิตที่ดี เป็นต้น   
ซึ่งจะส่งผลต่อการบรรลุเป้าหมายระดับแผนย่อย (Y1) 060101 “เมืองในพื้นที่เป้าหมายที่ได้รับ  
การพัฒนาเพื่อกระจายความเจริญและลดความเหลื่อมล้ำในทุกมิติ”

**(10) ประเด็น 18 การเติบโตอย่างยั่งยืน (รอง)**

**(10.1) เป้าหมายระดับประเด็นของแผนแม่บทฯ**

* **เป้าหมาย**

สภาพแวดล้อมของประเทศไทยมีคุณภาพดีขึ้นอย่างยั่งยืน

* **การบรรลุเป้าหมายตามแผนแม่บทฯ**

สำนักงานปลัดกระทรวงศึกษาธิการ กำหนดยุทธศาสตร์ส่งเสริมการสร้างคุณภาพชีวิตที่เป็นมิตรกับสิ่งแวดล้อมเพื่อการพัฒนาที่ยั่งยืน มีเป้าหมายเพื่อให้หน่วยงานและสถานศึกษามีการส่งเสริมคุณภาพชีวิตที่เป็นมิตรกับสิ่งแวดล้อม ด้วยการส่งเสริมการจัดกิจกรรม  
สร้างความรู้ ความเข้าใจ และความตระหนักรู้คุณภาพชีวิตที่เป็นมิตรกับสิ่งแวดล้อมด้วยรูปแบบที่หลากหลาย ซึ่งจะส่งผลต่อการบรรลุเป้าหมายในระดับประเด็นของแผนแม่บทการเติบโตอย่างยั่งยืน (Y2) การเติบโตอย่างยั่งยืน “สภาพแวดล้อมของประเทศไทยมีคุณภาพดีขึ้นอย่างยั่งยืน”

**(10.2) แผนย่อยของแผนแม่บทฯ (3.5) แผนย่อยการยกระดับกระบวนทัศน์  
เพื่อกำหนดอนาคตประเทศ**

* **เป้าหมายของแผนย่อย**

คนไทยมีคุณลักษณะและพฤติกรรมที่พึงประสงค์ด้านสิ่งแวดล้อมและคุณภาพชีวิตที่ดี

* **แนวทางการพัฒนา**

ส่งเสริมคุณลักษณะและพฤติกรรมที่พึงประสงค์ด้านสิ่งแวดล้อมและคุณภาพชีวิตที่ดีของคนไทยโดยปรับปรุงกลไกและพัฒนาเครื่องมือต่าง ๆ ของภาครัฐ ให้เอื้อต่อ  
การปรับเปลี่ยนพฤติกรรมของประชาชนทุกภาคส่วนให้เป็นมิตรกับสิ่งแวดล้อมเพื่อรองรับการเติบโต  
ที่มีคุณภาพในอนาคต สร้างความรู้ ความเข้าใจ การตระหนักรู้ และการมีส่วนร่วมด้านทรัพยากรธรรมชาติและสิ่งแวดล้อม ให้รองรับการเปลี่ยนแปลงทั้งในระดับประเทศและระดับสากล โดยสอดแทรก  
ในหลักสูตรการศึกษาและ/หรือการจัดการเรียนรู้ตลอดชีวิตทั้งในระบบและนอกระบบ

* **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ ดำเนินการส่งเสริมกิจกรรมสร้างความรู้ ความเข้าใจ และความตระหนักรู้คุณภาพชีวิตที่เป็นมิตรกับสิ่งแวดล้อมด้วยรูปแบบที่หลากหลาย   
เช่น การส่งเสริมคุณภาพชีวิตที่เป็นมิตรกับสิ่งแวดล้อมเพื่อการพัฒนาอย่างยั่งยืน แก่บุคลากรในสำนักงานปลัดกระทรวงศึกษาธิการ โครงการเยาวชนอนุรักษ์สิ่งแวดล้อมทางทะเลอย่างยั่งยืน   
ค่ายเยาวชนเสริมสร้างคุณภาพชีวิตเป็นมิตรกับสิ่งแวดล้อม และการรณรงค์ด้านการอนุรักษ์พลังงานและสิ่งแวดล้อม เป็นต้น ซึ่งจะส่งผลต่อการบรรลุเป้าหมายระดับแผนย่อย (Y1) 180501 การยกระดับกระบวนทัศน์ เพื่อกำหนดอนาคตประเทศ “คนไทยมีคุณลักษณะและพฤติกรรมที่พึงประสงค์  
ด้านสิ่งแวดล้อมและคุณภาพชีวิตที่ดี”

**(11) ประเด็น 23 การวิจัยและพัฒนานวัตกรรม (รอง)**

**(11.1) เป้าหมายระดับประเด็นของแผนแม่บทฯ**

* **เป้าหมาย**

ความสามารถในการแข่งขันด้านโครงสร้างฐานทางเทคโนโลยี และด้านโครงสร้างพื้นฐานทางวิทยาศาสตร์ของประเทศเพิ่มสูงขึ้น

* **การบรรลุเป้าหมายตามแผนแม่บทฯ**

สำนักงานปลัดกระทรวงศึกษาธิการ จัดทำยุทธศาสตร์การวิจัยของสำนักงานปลัดกระทรวงศึกษาธิการ (พ.ศ. 2565 – 2569) เพื่อส่งเสริม สนับสนุนการผลิตและพัฒนาผลงานวิจัยและนวัตกรรมทางการศึกษาที่มีคุณภาพ พัฒนาบุคลากรด้านการวิจัยและนวัตกรรมและการบริหารจัดการงานวิจัยและนวัตกรรมทางการศึกษานำไปสู่การปฏิบัติให้มีประสิทธิภาพ พร้อมทั้งกำหนดแผนงานเสริมสร้างความเข้มแข็งการบริหารจัดการแผนงานและโครงการด้านวิทยาศาสตร์ วิจัยและนวัตกรรม ของสำนักงานปลัดกระทรวงศึกษาธิการ เพื่อลดช่องว่าง (gap) ในการบริหารงานด้าน ววน. ของหน่วยงานและให้เป็นกลไกสำคัญที่ช่วยหนุนเสริมและพัฒนาการบริหารจัดการงานวิจัย  
และนวัตกรรมทางการศึกษา ซึ่งจะส่งผลต่อการบรรลุเป้าหมายในระดับประเด็นของแผนแม่บท  
การวิจัยและพัฒนานวัตกรรม (Y2) การวิจัยและพัฒนานวัตกรรม “ความสามารถในการแข่งขันด้านโครงสร้างฐานทางเทคโนโลยี และด้านโครงสร้างพื้นฐานทางวิทยาศาสตร์ของประเทศเพิ่มสูงขึ้น”

**(11.2) แผนย่อยของแผนแม่บทฯ (3.2) แผนย่อยการวิจัยและพัฒนานวัตกรรม ด้านสังคม**

* + - * **เป้าหมายของแผนย่อย**

คุณภาพชีวิต ศักยภาพทรัพยากรมนุษย์ และความเสมอภาคทางสังคมได้รับการยกระดับเพิ่มขึ้น จากผลการวิจัยและพัฒนานวัตกรรมเชิงสังคม

* **แนวทางการพัฒนา**

พัฒนาและเสริมสร้างศักยภาพทรัพยากรมนุษย์ โดยการส่งเสริมการวิจัย พัฒนาและประยุกต์ใช้นวัตกรรมในการพัฒนาศักยภาพทรัพยากรมนุษย์ของประเทศทุกกลุ่ม ตลอดทุกช่วงวัย (ปฐมวัย วัยเด็ก วัยเรียน วัยแรงงาน วัยสูงอายุ) การตระหนักถึงพหุปัญญาของมนุษย์ที่หลากหลาย เพื่อให้ประชาชนไทยมีทักษะ ความรู้ และเป็นกำลังในการพัฒนาประเทศ รวมทั้ง การบูรณาการข้ามศาสตร์วิชา เพื่อสร้างนวัตกรรมทางสังคมอย่างตรงจุด ยกระดับคุณภาพชีวิต โดยมีประเด็นการวิจัยที่สำคัญ อาทิ การส่งเสริมโภชนาการและสุขภาวะที่ดีและทั่วถึง การพัฒนาคนให้มีวินัย ความรับผิดชอบ จิตสาธารณะ และการเคารพสิทธิและความเท่าเทียมในสังคม การพัฒนาทักษะและสมรรถนะที่จำเป็นในศตวรรษที่ 21 การยกระดับคุณภาพของบุคลากรทางการศึกษา ครู หลักสูตรและกระบวนการสอน การส่งเสริมศักยภาพผู้สูงอายุ ระบบบริการสาธารณสุข และวิทยาศาสตร์ทางการกีฬา

* **การบรรลุเป้าหมายตามแผนย่อยของแผนแม่บทฯ**

สำนักงานปลัดกระทรวงศึกษาธิการ ให้ความสำคัญกับการวิจัยและพัฒนา เพื่อเสริมสร้างศักยภาพทรัพยากรมนุษย์ โดยกำหนดเป็นแผนงานการวิจัยและพัฒนาเพื่อเสริมสร้างสมรรถนะครูและบุคลากรทางการศึกษา ภายใต้การปฏิรูปกระบวนการเรียนรู้สู่เป้าหมายการพัฒนาประเทศอย่างยั่งยืน เช่น การวิจัยและพัฒนาสมรรถนะการจัดการเรียนรู้ในศตวรรษที่ 21 ของครู ในจังหวัดสุราษฎร์ธานี การพัฒนารูปแบบการนิเทศแบบสอนแนะผสมผสานดิจิทัลมีเดีย เพื่อส่งเสริมความสามารถด้านการวิจัยในชั้นเรียนโดยใช้ PLC เป็นฐาน สำหรับครูและบุคลากรทางการศึกษาของสถานศึกษาพื้นที่จังหวัดชุมพร การพัฒนาสื่อการเรียนรู้ Micro-Learning การใช้ AI เพื่อการปฏิบัติงาน ของบุคลากรสังกัดสำนักงานปลัดกระทรวงศึกษาธิการ รูปแบบโรงเรียนเป็นชุมชน  
แห่งการเรียนรู้ (SLC) ในการพัฒนาสมรรถนะผู้เรียนให้มีทักษะอาชีพในศตวรรษที่ 21 โดยใช้สื่อดิจิทัล และการพัฒนานิเวศการเรียนรู้ที่สร้างทักษะที่จำเป็นในศตวรรษที่ 21 เป็นต้น ซึ่งจะส่งผลต่อการบรรลุเป้าหมายระดับแผนย่อย (Y1) 230201 การวิจัยและพัฒนานวัตกรรม ด้านสังคม “คุณภาพชีวิต ศักยภาพทรัพยากรมนุษย์ และความเสมอภาคทางสังคมได้รับการยกระดับเพิ่มขึ้น จากผลการวิจัยและพัฒนานวัตกรรมเชิงสังคม”

**โครงการเพื่อการขับเคลื่อนการบรรลุเป้าหมายตามยุทธศาสตร์ชาติ พ.ศ. 2568**

มติคณะรัฐมนตรีเมื่อวันที่ 5 พฤษภาคม 2563 กำหนดให้ส่วนราชการจัดทำโครงการเพื่อการขับเคลื่อนการบรรลุเป้าหมายตามยุทธศาสตร์ชาติ และเมื่อวันที่ 18 พฤษภาคม 2564 กำหนดแนวทางการขับเคลื่อนภายใต้ 4 แนวทาง ประกอบด้วย (1) การมองเป้าหมายร่วมกัน (2) การวิเคราะห์ห่วงโซ่คุณค่าของประเทศไทย (Final Value Chain Thailand : FVCT) ที่ส่งผลให้บรรลุเป้าหมายแผนแม่บทย่อย (Y1) และจัดทำข้อเสนอโครงการ (3) การจัดลำดับความสำคัญของข้อเสนอโครงการ และ (4) การจัดทำแผนปฏิบัติราชการ และมติคณะรัฐมนตรี เมื่อวันที่ 8 กุมภาพันธ์ 2566 เห็นชอบแนวทางการขับเคลื่อนยุทธศาสตร์ชาติในห้วงที่ 2 (พ.ศ. 2566 – 2570) ตามหลักวงจรบริหารงานคุณภาพ (Plan – Do – Check – Action) โดยในส่วนของการปฏิบัติ (Do) หน่วยงานของรัฐต้องให้ความสำคัญกับการจัดทำโครงการ/การดำเนินการที่สอดคล้องกับแผนแม่บทภายใต้ยุทธศาสตร์ชาติ เพื่อบรรลุเป้าหมายตามยุทธศาสตร์ชาติ โดยหน่วยงานเจ้าภาพขับเคลื่อนแผนแม่บทภายใต้  
ยุทธศาสตร์ชาติทั้ง 3 ระดับ (จ.1 จ.2 จ.3) และหน่วยงานร่วมขับเคลื่อนในเป้าหมายแผนแม่บทย่อย (Y1)   
ร่วมดำเนินการขับเคลื่อนแบบ “พุ่งเป้า” เพื่อให้ทุกหน่วยงานของรัฐสามารถจัดทำโครงการได้อย่างมีประสิทธิภาพ

กระทรวงศึกษาธิการได้รับมอบหมายให้เป็นหน่วยงานเจ้าภาพขับเคลื่อนประเด็นแผนแม่บท (จ.1) หน่วยงานเจ้าภาพขับเคลื่อนเป้าหมายระดับประเด็นของแผนแม่บท (จ.2)   
และหน่วยงานเจ้าภาพขับเคลื่อนเป้าหมายระดับแผนแม่บทย่อย (จ.3) ดังนี้

ตาราง 1 หน่วยงานเจ้าภาพขับเคลื่อนประเด็นแผนแม่บท/เป้าหมายประเด็นแผนแม่บทและเป้าหมายประเด็นแผนแม่บทย่อย

| **แผนแม่บท** | **ประเด็น** | **หน่วยงานเจ้าภาพการขับเคลื่อนประเด็น**  **แผนแม่บท (จ.1)** | **หน่วยงานเจ้าภาพขับเคลื่อนเป้าหมายระดับประเด็นแผนแม่บท (จ.2)** | **หน่วยงานเจ้าภาพขับเคลื่อนเป้าหมายระดับประเด็นย่อย แผนแม่บท (จ.3)** |
| --- | --- | --- | --- | --- |
| 11 | การพัฒนาศักยภาพคนตลอดช่วงชีวิต |  |  | **เจ้าภาพ :** กระทรวงศึกษาธิการ  **ประเด็นย่อย :** การพัฒนาช่วงวัยเรียน/วัยรุ่น  **รหัสเป้าหมายแผนย่อย (Y1)** : 110301  **เป้าหมายของแผนแม่บทย่อย** :  วัยเรียน/วัยรุ่นมีความรู้และทักษะ ในศตวรรษที่ 21 ครบถ้วน รู้จักคิด วิเคราะห์ รักการเรียนรู้ มีสำนึกพลเมือง มีความกล้าหาญทางจริยธรรม มีความสามารถในการแก้ปัญหา ปรับตัว สื่อสารและทำงานร่วมกับผู้อื่นได้อย่างมีประสิทธิผลตลอดช่วงชีวิต |
| 12 | การพัฒนา  การเรียนรู้ | **เจ้าภาพ :** กระทรวงศึกษาธิการ | **เจ้าภาพ :** กระทรวงศึกษาธิการ  **รหัสเป้าหมายระดับประเด็น (Y2)** : 120001  **เป้าหมายระดับประเด็น :** คนไทยมีการศึกษาที่มีคุณภาพตามมาตรฐานสากลเพิ่มขึ้น มีทักษะที่จำเป็นของโลกศตวรรษที่ 21 สามารถแก้ปัญหา ปรับตัว สื่อสารและทำงานร่วมกับผู้อื่นได้อย่างมีประสิทธิภาพ  มีนิสัยใฝ่เรียนรู้อย่างต่อเนื่องตลอดชีวิต | **เจ้าภาพ :** กระทรวงศึกษาธิการ  **ประเด็นย่อย :** การปฏิรูปกระบวนการเรียนรู้ที่ตอบสนองต่อการเปลี่ยนแปลงในศตวรรษที่ 21  **รหัสเป้าหมายแผนย่อย (Y1) :** 120101  **เป้าหมายของแผนแม่บทย่อย :**  คนไทยได้รับการศึกษาที่มีคุณภาพตามมาตรฐาน มีทักษะการเรียนรู้และทักษะที่จำเป็นของโลกศตวรรษที่ 21 สามารถเข้าถึงการเรียนรู้ อย่างต่อเนื่องตลอดชีวิต |
|  |  |  | **รหัสเป้าหมายระดับประเด็น (Y2)** : 120002  **เป้าหมายระดับประเด็น :** คนไทยได้รับการพัฒนาเต็มตามศักยภาพ ตามความถนัดและความสามารถของพหุปัญญาดีขึ้น | **ประเด็นย่อย :** การตระหนักถึง พหุปัญญาของมนุษย์ที่หลากหลาย  **รหัสเป้าหมายแผนย่อย (Y1) :** 120201  **เป้าหมายของแผนแม่บทย่อย :** ประเทศไทยมีระบบข้อมูลเพื่อการส่งเสริมการพัฒนาศักยภาพตาม พหุปัญญา เพื่อประโยชน์ในการพัฒนาและการส่งต่อการพัฒนา ให้เต็มตามศักยภาพเพิ่มขึ้น |

สำนักงานปลัดกระทรวงศึกษาธิการ จัดทำข้อเสนอโครงการเพื่อการขับเคลื่อน การบรรลุเป้าหมายตามยุทธศาสตร์ชาติ ประจำปีงบประมาณ พ.ศ. 2569 จำนวน 68 โครงการ ภายใต้แผนแม่บท 7 ประเด็น ได้แก่ แผนแม่บท (01) ความมั่นคง จำนวน 4 โครงการ แผนแม่บท (10) การปรับเปลี่ยนค่านิยมและวัฒนธรรม จำนวน 4 โครงการ แผนแม่บท (11) การพัฒนาศักยภาพคนตลอดช่วงชีวิต จำนวน 15 โครงการ แผนแม่บท (12) การพัฒนาการเรียนรู้ จำนวน 29 โครงการ แผนแม่บท (17) ความเสมอภาคและหลักประกันทางสังคม จำนวน 2 โครงการ แผนแม่บท   
(20) การบริการประชาชนและประสิทธิภาพภาครัฐ จำนวน 11 โครงการ และแผนแม่บท   
(21) การต่อต้านการทุจริตและประพฤติมิชอบ จำนวน 3 โครงการ

**2.2.2** **แผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566 – 2570)**

แผนพัฒนาเศรษฐกิจและสังคมแห่งชาติ ฉบับที่ 13 (พ.ศ.2566-2570) มีวัตถุประสงค์ เพื่อ **พลิกโฉมประเทศไทยสู่ “สังคมก้าวหน้า เศรษฐกิจสร้างมูลค่า อย่างยั่งยืน”** หมายถึง การสร้างการเปลี่ยนแปลงที่ครอบคลุมตั้งแต่ระดับโครงสร้าง นโยบาย และกลไกเพื่อมุ่งเสริมสร้างสังคม  
ที่ก้าวทันพลวัตของโลก และเกื้อหนุนให้คนไทยมีโอกาสที่จะพัฒนาตนเองได้อย่างเต็มศักยภาพ  
พร้อมกับการยกระดับกิจกรรมการผลิตและการให้บริการให้สามารถสร้างมูลค่าเพิ่มที่สูงขึ้น   
โดยอยู่บนพื้นฐานของความยั่งยืนทางสิ่งแวดล้อม และได้กำหนดเป้าหมายหลักของการพัฒนา   
จำนวน 5 ประการ ประกอบด้วย 1) การปรับโครงสร้างการผลิตสู่เศรษฐกิจฐาน 2) การพัฒนาคนสำหรับโลกยุคใหม่ 3) การมุ่งสู่สังคมแห่งโอกาสและความเป็นธรรม 4) การเปลี่ยนผ่านการผลิต  
และบริโภคไปสู่ความยั่งยืน 5) การเสริมสร้างความสามารถของประเทศในการรับมือกับการเปลี่ยนแปลงและความเสี่ยงภายใต้บริบทโลกใหม่ ดังนั้น เพื่อถ่ายทอดเป้าหมายหลักไปสู่ภาพ  
ของการขับเคลื่อนที่ชัดเจนในลักษณะของวาระการพัฒนาที่เอื้อให้เกิดการทำงานร่วมกันของหลายหน่วยงานและหลายภาคส่วนในการผลักดันการพัฒนาเรื่องใดเรื่องหนึ่ง ให้เกิดผลได้อย่างเป็นรูปธรรม จึงได้กำหนดหมุดหมายการพัฒนา จำนวน 13 หมุดหมาย ซึ่งเป็นการบ่งบอกถึงสิ่งที่ประเทศไทยปรารถนาจะ “เป็น” หรือมุ่งหวังจะ“มี”เพื่อสะท้อนประเด็นการพัฒนาที่มีลำดับความสำคัญสูง  
ต่อการพลิกโฉมประเทศไทยสู่ “สังคมก้าวหน้า เศรษฐกิจ สร้างมูลค่าอย่างยั่งยืน”

ภารกิจสำนักงานปลัดกระทรวงศึกษาธิการมีส่วนเกี่ยวข้องกับหมุดหมายการพัฒนา  
ที่เชื่อมโยงกับเป้าหมายหลัก ประกอบด้วย 6 หมุดหมาย ดังนี้

**หมุดหมายที่ 8 ไทยมีพื้นที่และเมืองอัจฉริยะที่น่าอยู่ปลอดภัย เติบโตได้อย่างยั่งยืน** **เป้าหมาย :** 1) การเจริญเติบโตทางเศรษฐกิจของภาคและการลงทุนในเขตเศรษฐกิจพิเศษขยายตัวเพิ่มขึ้น 2) การพัฒนาเมืองให้มีความน่าอยู่อย่างยั่งยืน มีความพร้อมในการรับมือและปรับตัวต่อ  
การเปลี่ยนแปลงทุกรูปแบบ เพื่อให้ประชาชนทุกกลุ่มมีคุณภาพชีวิตที่ดีอย่างทั่วถึง **กลยุทธ์ที่ 1**   
การสร้างความเข้มแข็งเศรษฐกิจฐานราก กลยุทธ์ย่อยที่ 1.2 สร้างความเข้มแข็งให้กับเศรษฐกิจชุมชน   
โดยสร้างเสริมองค์ความรู้ให้กับชุมชนจากสถาบันการศึกษาในพื้นที่ **กลยุทธ์ที่ 2** การส่งเสริมกลไก  
ความร่วมมือภาครัฐ เอกชน ประชาชนและประชาสังคมเพื่อการพัฒนาพื้นที่และเมือง กลยุทธ์ย่อยที่ 2.1 สนับสนุนการพัฒนาพื้นที่และเมืองด้วยความร่วมมือของภาคส่วนต่าง ๆ หลากหลายรูปแบบ

**หมุดหมายที่ 9 ไทยมีความยากจนข้ามรุ่นลดลงและคนไทยทุกคนมีความคุ้มครองทางสังคมที่เพียงพอ เหมาะสม กลยุทธ์ที่ 2** การสร้างโอกาสที่เสมอภาคแก่เด็กจากครัวเรือนยากจน  
ข้ามรุ่น กลยุทธ์ย่อยที่ 2.2 ส่งเสริมโอกาสทางการศึกษาและการพัฒนาทักษะอาชีพที่มีคุณภาพ **เป้าหมาย** : 1) ครัวเรือนยากจนข้ามรุ่นมีโอกาสในการเลื่อนสถานะทางเศรษฐกิจและสังคม 2) คนไทย  
ทุกช่วงวัยได้รับความคุ้มครองทางสังคมที่เพียงพอต่อการดำรงชีวิต

**หมุดหมายที่ 11 ไทยสามารถลดความเสี่ยงและผลกระทบจากภัยธรรมชาติและ การเปลี่ยนแปลงสภาพภูมิอากาศ กลยุทธ์ที่ 2** การพัฒนาและเพิ่มศักยภาพประชาชนและชุมชน ในการรับมือภัยธรรมชาติและการเปลี่ยนแปลงสภาพภูมิอากาศ กลยุทธ์ย่อย 2.1 ส่งเสริมให้ประชาชนทุกภาคส่วนมีความรู้ความเข้าใจ ตระหนักถึงความเสี่ยงและปรับตัวรับมือผลกระทบจากภัยธรรมชาติและการเปลี่ยนแปลงสภาพภูมิอากาศ **เป้าหมาย** : สังคมไทยมีภูมิคุ้มกันจากภัยธรรมชาติและ  
การเปลี่ยนแปลงสภาพภูมิอากาศ

**หมุดหมายที่ 12 ไทยมีกำลังคนสมรรถนะสูง มุ่งเรียนรู้อย่างต่อเนื่อง ตอบโจทย์  
การพัฒนาแห่งอนาคต กลยุทธ์ที่ 1** คนไทยทุกช่วงวัยได้รับการพัฒนาในทุกมิติ กลยุทธ์ย่อยที่ 1.1 พัฒนาเด็กช่วงตั้งครรภ์ถึงปฐมวัยให้มีพัฒนาการรอบด้าน มีอุปนิสัยที่ดี กลยุทธ์ย่อยที่ 1.2 พัฒนาผู้อยู่ในช่วงวัยการศึกษาระดับพื้นฐานให้มีความตระหนักรู้ในตนเอง มีทักษะดิจิทัลและมีสมรรรถนะ ที่จำเป็นต่อการเรียนรู้ การดำรงชีวิตและการทำงาน กลยุทธ์ย่อยที่ 1.4 พัฒนาวัยแรงงานให้มีสมรรถนะที่จำเป็นเพื่อการประกอบอาชีพและเชื่อมโยงกับโลกของการทำงานในอนาคต กลยุทธ์ย่อยที่ 1.5 พัฒนาผู้สูงอายุให้เป็นพลเมืองมีคุณค่าของสังคม **กลยุทธ์ที่ 3** การเรียนรู้ตลอดชีวิต กลยุทธ์ย่อย  
ที่ 3.1 พัฒนาระบบนิเวศเพื่อการเรียนรู้ตลอดชีวิต กลยุทธ์ย่อยที่ 3.2 พัฒนาทางเลือกในการเข้าถึงการเรียนรู้สำหรับผู้ที่ไม่สามารถเรียนในระบบการศึกษาปกติ **เป้าหมาย** : 1) คนไทยได้รับการพัฒนาอย่างเต็มศักยภาพในทุกช่วงวัย มีสมรรถนะที่จำเป็นสำหรับโลกยุคใหม่ มีคุณลักษณะตามบรรทัดฐานที่ดีของสังคม มีคุณธรรม จริยธรรมและมีภูมิคุ้มกันต่อการเปลี่ยนแปลงอย่างพลิกโฉมฉับพลันของโลก สามารถดำรงชีวิตร่วมกันในสังคมได้อย่างสงบสุข 2) ประชาชนทุกกลุ่มเข้าถึงการเรียนรู้ตลอดชีวิต

**หมุดหมายที่ 13 ไทยมีภาครัฐที่ทันสมัย มีประสิทธิภาพและตอบโจทย์ประชาชน   
กลยุทธ์ที่ 1** การพัฒนาคุณภาพในการให้บริการภาครัฐที่ตอบโจทย์ สะดวกและประหยัด กลยุทธ์  
ย่อยที่ 1.1 ยกเลิกภารกิจให้บริการที่สามารถเปิดให้ภาคส่วนอื่นให้บริการแทน กลยุทธ์ย่อยที่ 1.2   
ทบทวนกระบวนการทำงานของภาครัฐควบคู่กับพัฒนาการบริการภาครัฐในรูปแบบดิจิทัลแบบเบ็ดเสร็จ   
**กลยุทธ์ที่ 2** การปรับเปลี่ยนการบริหารจัดการและโครงสร้างของภาครัฐให้ยืดหยุ่น เชื่อมโยง เปิดกว้างและมีประสิทธิภาพเพื่อรองรับการเปลี่ยนแปลงที่เอื้อต่อการพัฒนาประเทศ กลยุทธ์ย่อยที่ 2.1 เร่งทบทวนบทบาทภาครัฐและกระจายอำนาจการบริหารจัดการภาครัฐ กลยุทธ์ย่อยที่ 2.2 สร้างความโปร่งใสและธรรมาภิบาลภาครัฐ **กลยุทธ์ที่ 3** ปรับเปลี่ยนภาครัฐเป็นรัฐบาลดิจิทัลที่ใช้ข้อมูลในการ  
บริหารจัดการเพื่อการพัฒนาประเทศ กลยุทธ์ย่อยที่ 3.1 ปรับเปลี่ยนข้อมูลภาครัฐทั้งหมดให้เป็นดิจิทัล   
กลยุทธ์ย่อยที่ 3.2 ปรับเปลี่ยนกระบวนการทำงานภาครัฐเป็นดิจิทัล **กลยุทธ์ที่ 4** สร้างระบบบริหารภาครัฐที่ส่งเสริมการปรับเปลี่ยนและพัฒนาบุคลากรให้มีทักษะที่จำเป็นในการให้บริการภาครัฐดิจิทัลและปรับปรุงกฎหมาย ระเบียบ มาตรการภาครัฐให้เอื้อต่อการพัฒนาประเทศ กลยุทธ์ย่อยที่ 4.1   
ปรับระบบบริหารทรัพยากรบุคคลภาครัฐเพื่อดึงดูดและรักษาผู้มีศักยภาพมาขับเคลื่อนการพัฒนาประเทศ กลยุทธ์ย่อยที่ 4.2 ยกเลิกกฎหมายที่หมดความจำเป็นและพัฒนากฎหมายที่เอื้อต่อการพัฒนาประเทศ **เป้าหมาย** : 1) การบริการภาครัฐมีคุณภาพ เข้าถึงได้ 2) ภาครัฐมีขีดสมรรถนะคล่องตัว

**2.2.3 นโยบายและแผนระดับชาติว่าด้วยความมั่นคงแห่งชาติ** **(พ.ศ. 2566-2570)**

นโยบายและแผนระดับชาติว่าด้วยความมั่นคงแห่งชาติ (พ.ศ. 2566 – 2570) ใช้เป็นกรอบทิศทางในการป้องกัน แจ้งเตือน แก้ไข หรือระงับยับยั้งภัยคุกคาม เพื่อธำรงไว้ ซึ่งความมั่นคงแห่งชาติ และรักษาผลประโยชน์แห่งชาติ อันเป็นเป้าหมายสูงสุดของประเทศ โดยมี**วิสัยทัศน์**ว่า “ประเทศชาติมีเสถียรภาพ ประชาชนอยู่ดีมีสุข ปลอดภัยจากภัยคุกคามทุกรูปแบบ   
มีศักยภาพบริหารจัดการความมั่นคงแบบองค์รวม และรักษาไว้ซึ่งผลประโยชน์แห่งชาติอย่างยั่งยืน” และมี**เป้าหมายในภาพรวม**: ประเทศไทยมีความมั่นคงและมีเสถียรภาพมากขึ้น ประชาชนดำรงชีวิตโดยปกติสุข รวมทั้งมีการพัฒนาศักยภาพบริหารจัดการ เพื่อเสริมสร้างความมั่นคงแบบองค์รวม  
และรักษาไว้ซึ่งผลประโยชน์แห่งชาติ โดยมีทั้งสิ้น 17 นโยบายและแผนความมั่นคง

สำนักงานปลัดกระทรวงศึกษาธิการมีส่วนเกี่ยวข้อง จำนวน 7 นโยบายและแผนความมั่นคง ดังนี้

**นโยบายและแผนความมั่นคงที่** **1 การเสริมสร้างความมั่นคงของสถาบันหลักของชาติ กลยุทธ์หลักที่ 1** การปกป้องและเชิดชูสถาบันพระมหากษัตริย์ กลยุทธ์ย่อยที่ 1.1 ส่งเสริมการเรียนรู้ และการจัดทำหรือพัฒนาหลักสูตรการศึกษาเกี่ยวกับสถาบันพระมหากษัตริย์ในทุกระดับอย่างเหมาะสมสอดคล้องกับทุกช่วงวัย เพื่อสร้างความรู้ความเข้าใจและการตระหนักถึงความสำคัญของสถาบันพระมหากษัตริย์ในฐานะศูนย์รวมจิตใจของประชาชนในชาติ กลยุทธ์ย่อยที่ 1.2 ส่งเสริมการจัดทำและเผยแพร่ชุดข้อมูลความรู้เกี่ยวกับสถาบันพระมหากษัตริย์ พระราชประวัติ พระราชกรณียกิจ โครงการพระราชดำริ หลักการทรงงานแก่เด็ก เยาวชน และประชาชนทั่วไป โดยมุ่งเน้นการจัดทำสื่อที่มีความทันสมัย มีการเผยแพร่ในหลายช่องทางรวมถึงมีการจัดทำระบบการบริหารจัดการชุดข้อมูลระหว่างส่วนราชการ ภาคเอกชน และภาคประชาชน โดยเฉพาะการเข้ามามีส่วนร่วมของเด็กและเยาวชน **กลยุทธ์หลักที่ 2** การส่งเสริมการอยู่ร่วมกันของคนในชาติอย่างสันติและเคารพในความแตกต่างหลากหลาย บนพื้นฐานสิทธิมนุษยชน กลยุทธ์ย่อยที่ 2.4 สร้างความตระหนักรู้ การเสริมสร้างทัศนคติ และความรู้ความเข้าใจ เกี่ยวกับหลักการสิทธิมนุษยชนในทุกระดับ ตั้งแต่ระดับครอบครัว ชุมชน สถานศึกษา สถานที่ทำงาน ให้บุคคลตระหนักและปกป้องถึงสิทธิของตนเอง รวมถึงเคารพและ  
ไม่ละเมิดสิทธิของบุคคลอื่น กลยุทธ์ย่อยที่ 2.10 ส่งเสริมให้สถาบันครอบครัวและสถาบันการศึกษาเป็นหน่วยทางสังคมที่สำคัญในการวางรากฐานความมั่นคงของประเทศ โดยมุ่งเน้นแนวคิดการแบ่งปันและการทำประโยชน์เพื่อสังคมส่วนรวม ตลอดจนการอยู่ร่วมกันบนความแตกต่างหลากหลายของคนในชาติ

**นโยบายและแผนความมั่นคงที่** **5 การป้องกันและแก้ไขปัญหาจังหวัดชายแดนภาคใต้ กลยุทธ์หลักที่** 2 การยกระดับการพัฒนาที่สอดคล้องกับวิถีชีวิตและบริบทของพื้นที่จังหวัดชายแดนภาคใต้ กลยุทธ์ย่อยที่ 2.2 พัฒนาศักยภาพและคุณภาพชีวิตของประชาชนในพื้นที่   
โดยเสริมสร้างองค์ความรู้และทักษะที่จำเป็นอย่างทั่วถึงผ่านการพัฒนาคุณภาพการศึกษา การพัฒนาหลักสูตรที่สอดคล้องกับความต้องการและวิถีชีวิต การส่งเสริมการเรียนรู้ตลอดชีวิต การขยายโอกาสการเข้าถึงการศึกษาอย่างไม่เลือกปฏิบัติเพื่อให้การศึกษาที่เท่าเทียมและทั่วถึง (Inclusive Education) ทั้งการศึกษาในระบบและนอกระบบของรัฐและเอกชน การเสริมสร้างบทบาท  
ของครอบครัวและชุมชนให้มีความเป็นปึกแผ่นและสามารถพึ่งพาตนเองได้ การส่งเสริมการเรียน  
และใช้ภาษาไทยควบคู่กับการใช้ภาษาที่หลากหลาย ตลอดจนการแก้ไขปัญหาความยากจน   
และลดความเหลื่อมล้ำในพื้นที่

**นโยบายและแผนความมั่นคงที่** **6 การบริหารจัดการผู้หลบหนีเข้าเมืองและ  
ผู้โยกย้ายถิ่นฐาน แบบไม่ปกติ กลยุทธ์หลักที่ 1** การป้องกันและแก้ไขปัญหาผู้หลบหนีเข้าเมือง  
กลุ่มที่มีปัญหาสถานะและสิทธิของบุคคล กลยุทธ์ย่อยที่ 1.3 คุ้มครองและส่งเสริมสวัสดิการ อาทิ   
สิทธิด้านการศึกษา สิทธิด้านสาธารณสุข และสิทธิในการทำงานของกลุ่มที่มีปัญหาสถานะและสิทธิของบุคคลให้เข้าถึงเป็นไปตามกฎหมายภายใน และพันธกรณีระหว่างประเทศที่ไทยเป็นรัฐภาคี รวมทั้งการมีกองทุนสนับสนุนงบประมาณรองรับการดำเนินงานที่เกี่ยวข้อง

**นโยบายและแผนความมั่นคงที่** **7 การป้องกันและแก้ไขปัญหาการค้ามนุษย์ กลยุทธ์หลักที่ 2** การพัฒนาขีดความสามารถและสมรรถนะในการป้องกันและแก้ไขปัญหา  
การค้ามนุษย์ กลยุทธ์ย่อยที่ 2.4 จัดทำและพัฒนาหลักสูตรการเรียนการสอนในสถานศึกษาเพื่อให้เด็ก   
และเยาวชนสามารถป้องกันตนเองจากการค้ามนุษย์

**นโยบายและแผนความมั่นคงที่** **8 การป้องกัน ปราบปราม และแก้ไขปัญหา  
ยาเสพติด กลยุทธ์หลักที่ 1** การเสริมสร้างความเข้มแข็งในระดับปัจเจกบุคคล ครอบครัว ชุมชน และสังคมให้มีภูมิคุ้มกันและสภาวะแวดล้อมที่เอื้อต่อการสร้างพื้นที่ปลอดภัยและลดความต้องการยาเสพติด กลยุทธ์ย่อยที่ 1.1 สร้างภูมิคุ้มกันระดับบุคคล ด้วยการเสริมสร้างทัศนคติและความรู้ เท่าทันยาเสพติดทั้งการเสพและการค้า รวมถึงการพัฒนาคุณภาพชีวิตและส่งเสริมกิจกรรมเชิงสร้างสรรค์ ให้สอดคล้องกับแต่ละกลุ่มเป้าหมาย ทั้งรูปแบบ เนื้อหา วิธีการ และช่องทางการสื่อสาร และให้ความสำคัญกับ  
การมีส่วนร่วมของกลุ่มเป้าหมายในทุกขั้นตอน

**นโยบายและแผนความมั่นคงที่** **9 การป้องกันและบรรเทาสาธารณภัย   
กลยุทธ์หลักที่ 1** การลดความเสี่ยงจากสาธารณภัยให้มีประสิทธิภาพ กลยุทธ์ย่อยที่ 1.3 เสริมสร้างความรู้ความเข้าใจ รวมถึงการรับรู้และตระหนักรู้การจัดการความเสี่ยงจากสาธารณภัยที่ถูกต้องให้กับ  
ทุกภาคส่วน ทั้งมิติการวิเคราะห์ภัยที่อาจเกิดขึ้น ความล่อแหลมในพื้นที่ และประเมินสภาพ  
ความเปราะบางที่อาจก่อให้เกิดอันตรายทั้งต่อชีวิตและทรัพย์สิน

**นโยบายและแผนความมั่นคงที่** **10 การป้องกันและแก้ไขปัญหาความมั่นคงทางไซเบอร์ กลยุทธ์หลักที่** 1 การป้องกัน รับมือ และลดความเสี่ยงกับภัยคุกคามทางไซเบอร์ที่กระทบ ต่อระบบ โครงสร้างพื้นฐานสำคัญทางสารสนเทศ กลยุทธ์ย่อยที่ 1.2 ส่งเสริมให้หน่วยงานโครงสร้างพื้นฐานสำคัญทางสารสนเทศมีมาตรฐาน และแนวทางปฏิบัติในการป้องกัน รับมือ ลดความเสี่ยง รักษาและฟื้นฟูความเสียหายจากภัยคุกคามทางไซเบอร์ที่เท่าทันต่อเหตุการณ์ที่สอดคล้องกับมาตรฐานสากล

**2.3 แผนระดับที่ 3 ที่เกี่ยวข้อง**

**2.3.1** **แผนการศึกษาแห่งชาติ พ.ศ. 2560-2579**

**1) วิสัยทัศน์** : คนไทยทุกคนได้รับการศึกษาและเรียนรู้ตลอดชีวิตอย่างมีคุณภาพ ดำรงชีวิตอย่างเป็นสุข สอดคล้องกับหลักปรัชญาของเศรษฐกิจพอเพียง และการเปลี่ยนแปลงของโลกศตวรรษที่ 21

**2) เป้าหมาย**

1.ด้านผู้เรียน (Learner Aspirations) โดยมุ่งพัฒนาผู้เรียนทุกคนให้มีคุณลักษณะและทักษะการเรียนรู้ในศตวรรษที่ 21 (3Rs8Cs) ประกอบด้วย ทักษะและคุณลักษณะดังต่อไปนี้

3Rs ได้แก่ การอ่านออก (Reading) การเขียนได้ (Writing) และการคิดเลขเป็น (Arithmetics)

8Cs ทักษะด้านการคิดอย่างมีวิจารณญาณและทักษะในการแก้ปัญหา ทักษะด้านการสร้างสรรค์และนวัตกรรม ทักษะด้านความเข้าใจต่างวัฒนธรรม ต่างกระบวนทัศน์ ทักษะ  
ด้านความร่วมมือ การทำงานเป็นทีมและภาวะผู้นำ ทักษะด้านการสื่อสารสารสนเทศและการรู้เท่าทันสื่อ ทักษะด้านคอมพิวเตอร์และเทคโนโลยีสารสนเทศและการสื่อสาร ทักษะอาชีพ และทักษะ  
การเรียนรู้ ความมีเมตตา กรุณา มีวินัย คุณธรรม จริยธรรม

2. ด้านการจัดการศึกษา (Aspirations) 5 ประการ

2.1 ประชากรทุกคนเข้าถึงการศึกษาที่มีคุณภาพและมีมาตรฐานอย่างทั่วถึง (Access)

2.2 ผู้เรียนทุกคนทุกกลุ่มเป้าหมายได้รับบริการการศึกษาที่มีคุณภาพตามมาตรฐาน อย่างเท่าเทียม (Equity)

2.3 ระบบการศึกษาที่มีคุณภาพ สามารถพัฒนาผู้เรียนให้บรรลุขีดความสามารถ เต็มตามศักยภาพ (Quality)

2.4 ระบบการบริหารจัดการศึกษาที่มีประสิทธิภาพ เพื่อการลงทุนทางการศึกษาที่คุ้มค่าและบรรลุเป้าหมาย (Efficiency)

2.5 ระบบการศึกษาที่สนองตอบและก้าวทันการเปลี่ยนแปลงของโลกที่เป็นพลวัตและบริบทที่เปลี่ยนแปลง (Relevancy)

**3) ผลลัพธ์**

3.1 เด็กไทยมีคุณลักษณะและทักษะการเรียนรู้ในศตวรรษที่ 21 (3Rs8Cs)

3.2 สังคมไทยเป็นสังคมแห่งการเรียนรู้และคุณธรรม มุ่งสู่การพัฒนาอย่างยั่งยืน

3.3 ประเทศไทยก้าวข้ามกับดักรายได้ปานกลาง (Middle Income Trap)

**4) ยุทธศาสตร์ เป้าหมายและแนวทางพัฒนา**

**4.1 ยุทธศาสตร์ที่ 1 การจัดการศึกษาเพื่อความมั่นคงของสังคมและประเทศชาติ**

**1) เป้าหมาย**

(1) คนทุกช่วงวัยมีความรักในสถาบันหลักของชาติ และยึดมั่นการปกครองระบอบประชาธิปไตยอันมีพระมหากษัตริย์ทรงเป็นประมุข

(2) คนทุกช่วงวัยในเขตพัฒนาพิเศษเฉพาะกิจจังหวัดชายแดนภาคใต้  
และพื้นที่พิเศษได้รับการศึกษาและเรียนรู้อย่างมีคุณภาพ

(3) คนทุกช่วงวัยได้รับการศึกษา การดูแลและป้องกันจากภัยคุกคาม  
ในชีวิตรูปแบบใหม่

**2) แนวทางการพัฒนา**

(1) พัฒนาการจัดการศึกษาเพื่อเสริมสร้างความมั่นคงของสถาบันหลัก ของชาติและการปกครองระบอบประชาธิปไตยอันมีพระมหากษัตริย์ทรงเป็นประมุข

(2) ยกระดับคุณภาพและส่งเสริมโอกาสในการเข้าถึงการศึกษาในเขตพัฒนาพิเศษเฉพาะกิจจังหวัดชายแดนภาคใต้

(3) ยกระดับคุณภาพและส่งเสริมโอกาสในการเข้าถึงการศึกษาในพื้นที่พิเศษ (พื้นที่สูง พื้นที่ตามแนวตะเข็บชายแดนและพื้นที่เกาะแก่ง ชายฝั่งทะเล ทั้งกลุ่มชนต่างเชื้อชาติ ศาสนา และวัฒนธรรม กลุ่มชนชายขอบและแรงงานต่างด้าว)

(4) พัฒนาการจัดการศึกษาเพื่อการจัดระบบการดูแลและป้องกันภัยคุกคามในรูปแบบใหม่ อาทิ อาชญากรรมและความรุนแรงในรูปแบบต่าง ๆ ยาเสพติด ภัยพิบัติ  
จากธรรมชาติภัยจากโรคอุบัติใหม่ ภัยจากไซเบอร์ เป็นต้น

**4.2 ยุทธศาสตร์ที่ 2 การผลิตและพัฒนากำลังคน การวิจัย และนวัตกรรม  
เพื่อสร้างขีดความสามารถในการแข่งขันของประเทศ**

**1) เป้าหมาย**

(1) กำลังคนมีทักษะที่สำคัญจำเป็นและมีสมรรถนะตรงตามความต้องการของตลาดงานและการพัฒนาเศรษฐกิจและสังคมของประเทศ

(2) สถาบันการศึกษาและหน่วยงานที่จัดการศึกษาผลิตบัณฑิตที่มี  
ความเชี่ยวชาญและเป็นเลิศเฉพาะด้าน

(3) การวิจัยและพัฒนา เพื่อสร้างองค์ความรู้และนวัตกรรมที่สร้างผลผลิตและมูลค่าเพิ่มทางเศรษฐกิจ

**2) แนวทางการพัฒนา**

(1) ผลิตและพัฒนากำลังคนให้มีสมรรถนะในสาขาที่ตรงตามความต้องการของตลาดงานและการพัฒนาเศรษฐกิจและสังคมของประเทศ

(2) ส่งเสริมการผลิตและพัฒนากำลังคนที่มีความเชี่ยวชาญและเป็นเลิศเฉพาะด้าน

(3) ส่งเสริมการวิจัยและพัฒนา เพื่อสร้างองค์ความรู้และนวัตกรรม  
ที่สร้างผลผลิตและมูลค่าเพิ่มทางเศรษฐกิจ

**4.3 ยุทธศาสตร์ที่ 3 การพัฒนาศักยภาพคนทุกช่วงวัยและการสร้างสังคม  
แห่งการเรียนรู้**

**1) เป้าหมาย**

(1) ผู้เรียนมีทักษะและคุณลักษณะพื้นฐานของพลเมืองไทยและทักษะและคุณลักษณะที่จำเป็นในศตวรรษที่ 21

(2) คนทุกช่วงวัยมีทักษะความรู้ความสามารถและสมรรถนะตามมาตรฐานการศึกษาและมาตรฐานวิชาชีพ และพัฒนาคุณภาพชีวิตได้ตามศักยภาพ

(3) สถานศึกษาทุกระดับการศึกษาสามารถจัดกิจกรรม/กระบวนการเรียนรู้ตามหลักสูตรได้อย่างมีคุณภาพและมาตรฐาน

(4) แหล่งเรียนรู้ สื่อตำราเรียน นวัตกรรมและสื่อการเรียนรู้มีคุณภาพ  
และมาตรฐาน และประชาชนสามารถเข้าถึงได้โดยไม่จำกัดเวลาและสถานที่

(5) ระบบและกลไกการวัด การติดตามและประเมินผลมีประสิทธิภาพ

(6) ระบบการผลิตครู อาจารย์ และบุคลากรทางการศึกษาได้มาตรฐานระดับสากล

(7) ครู อาจารย์ และบุคลากรทางการศึกษาได้รับการพัฒนาสมรรถนะตามมาตรฐาน

**2) แนวทางการพัฒนา**

1) ส่งเสริม สนับสนุนให้คนทุกช่วงวัยมีทักษะ ความรู้ความสามารถ และการพัฒนาคุณภาพชีวิตอย่างเหมาะสม เต็มตามศักยภาพในแต่ละช่วงวัย

(2) ส่งเสริมและพัฒนาแหล่งเรียนรู้ สื่อตำราเรียน และสื่อการเรียนรู้  
ต่าง ๆ ให้มีคุณภาพมาตรฐาน และประชาชนสามารถเข้าถึงแหล่งเรียนรู้ได้โดยไม่จำกัดเวลาและสถานที่

(3) สร้างเสริมและปรับเปลี่ยนค่านิยมของคนไทยให้มีวินัย จิตสาธารณะ และพฤติกรรมที่พึงประสงค์

(4) พัฒนาระบบและกลไกการติดตาม การวัดและประเมินผลผู้เรียน  
ให้มีประสิทธิภาพ

(5) พัฒนาคลังข้อมูล สื่อ และนวัตกรรมการเรียนรู้ที่มีคุณภาพและมาตรฐาน

(6) พัฒนาคุณภาพและมาตรฐานการผลิตครู อาจารย์และบุคลากรทางการศึกษา

(7) พัฒนาคุณภาพครู อาจารย์ และบุคลากรทางการศึกษา

**4.4 ยุทธศาสตร์ที่ 4 การสร้างโอกาส ความเสมอภาคและความเท่าเทียม  
ทางการศึกษา**

**1) เป้าหมาย**

(1) ผู้เรียนทุกคนได้รับโอกาสและความเสมอภาคในการเข้าถึงการศึกษาที่มีคุณภาพ

(2) การเพิ่มโอกาสทางการศึกษาผ่านเทคโนโลยีดิจิทัลเพื่อการศึกษา  
สำหรับคนทุกช่วงวัย

(3) ระบบข้อมูลรายบุคคลและสารสนเทศทางการศึกษาที่ครอบคลุม ถูกต้อง เป็นปัจจุบัน เพื่อการวางแผนการบริหารจัดการศึกษา การติดตามประเมินและรายงานผล

**2) แนวทางการพัฒนา**

(1) เพิ่มโอกาสและความเสมอภาคในการเข้าถึงการศึกษาที่มีคุณภาพ

(2) พัฒนาระบบเทคโนโลยีดิจิทัลเพื่อการศึกษาสำหรับคนทุกช่วงวัย

(3) พัฒนาฐานข้อมูลด้านการศึกษาที่มีมาตรฐาน เชื่อมโยงและเข้าถึงได้

**4.5 ยุทธศาสตร์ที่ 5 การจัดการศึกษาเพื่อสร้างเสริมคุณภาพชีวิตที่เป็นมิตรกับสิ่งแวดล้อม**

**1) เป้าหมาย**

(1) คนทุกช่วงวัย มีจิตสำนึกรักษ์สิ่งแวดล้อม มีคุณธรรม จริยธรรมและนำแนวคิดตามหลักปรัชญาของเศรษฐกิจพอเพียงสู่การปฏิบัติ

(2) หลักสูตร แหล่งเรียนรู้ และสื่อการเรียนรู้ที่ส่งเสริมคุณภาพชีวิต  
ที่เป็นมิตรกับสิ่งแวดล้อม คุณธรรม จริยธรรม และการนำแนวคิดตามหลักปรัชญาของเศรษฐกิจพอเพียงสู่การปฏิบัติ

(3) การวิจัยเพื่อพัฒนาองค์ความรู้และนวัตกรรมด้านการสร้างเสริมคุณภาพชีวิตที่เป็นมิตรกับสิ่งแวดล้อม

**2) แนวทางการพัฒนา**

(1) ส่งเสริม สนับสนุนการสร้างจิตสำนึกรักษ์สิ่งแวดล้อม มีคุณธรรม จริยธรรม และนำแนวคิดตามหลักปรัชญาของเศรษฐกิจพอเพียงสู่การปฏิบัติในการดำเนินชีวิต

(2) ส่งเสริมและพัฒนาหลักสูตร กระบวนการเรียนรู้ แหล่งเรียนรู้ และสื่อการเรียนรู้ต่าง ๆ ที่เกี่ยวข้องกับการสร้างเสริมคุณภาพชีวิตที่เป็นมิตรกับสิ่งแวดล้อม

(3) พัฒนาองค์ความรู้ งานวิจัย และนวัตกรรม ด้านการสร้างเสริมคุณภาพชีวิตที่เป็นมิตรกับสิ่งแวดล้อม

**4.6 ยุทธศาสตร์ที่ 6 การพัฒนาประสิทธิภาพของระบบบริหารจัดการศึกษา**

**1) เป้าหมาย**

(1) โครงสร้าง บทบาทและระบบการบริหารจัดการการศึกษามีความคล่องตัว ชัดเจนและสามารถตรวจสอบได้

(2) ระบบการบริหารจัดการศึกษามีประสิทธิภาพและประสิทธิผลส่งผลต่อคุณภาพและมาตรฐานการศึกษา

(3) ทุกภาคส่วนของสังคมมีส่วนร่วมในการจัดการศึกษาที่ตอบสนองความต้องการของประชาชนและพื้นที่

(4) กฎหมายและรูปแบบการบริหารจัดการทรัพยากรทางการศึกษารองรับลักษณะที่แตกต่างกันของผู้เรียน สถานศึกษา และความต้องการกำลังแรงงานของประเทศ

**2) แนวทางการพัฒนา**

(1) ปรับปรุงโครงสร้างการบริหารจัดการศึกษา

(2) เพิ่มประสิทธิภาพการบริหารจัดการสถานศึกษา

(3) ส่งเสริมการมีส่วนร่วมของทุกภาคส่วนในการจัดการศึกษา

(4) ปรับปรุงกฎหมายเกี่ยวกับระบบการเงินเพื่อการศึกษาที่ส่งผลต่อคุณภาพและประสิทธิภาพการจัดการศึกษา

**2.3.2** **(ร่าง) สาระสำคัญของแผนปฏิบัติราชการ ประจำปีงบประมาณ พ.ศ. 2569 ของกระทรวงศึกษาธิการ**

สาระสำคัญของแผนปฏิบัติราชการประจำปีงบประมาณ พ.ศ. 2569 ของกระทรวงศึกษาธิการ ดังนี้

**วิสัยทัศน์**

ภายในปี 2570 ผู้เรียนทุกช่วงวัยได้รับการพัฒนาเต็มตามศักยภาพ สอดคล้องกับความถนัดและความสนใจ มีความสุขในการเรียนรู้และพัฒนาตนเองอย่างต่อเนื่องตลอดชีวิต มีคุณธรรม จริยธรรม ภาคภูมิใจในความเป็นไทย มีทักษะที่จำเป็นและปรับตัวสอดคล้องกับวิถีชีวิตโลกยุคใหม่

**พันธกิจ**

1. พัฒนาการจัดการศึกษาให้มีคุณภาพตามมาตรฐาน

2. เพิ่มโอกาสและความเสมอภาคทางการศึกษาและการเรียนรู้ตลอดชีวิต

3. ผลิต พัฒนาและสร้างเสริมศักยภาพกำลังคนที่มีคุณภาพ สอดคล้องกับ  
ความต้องการของตลาดแรงงานและความต้องการของประเทศ

4. ส่งเสริม สนับสนุนการสร้างผลงานวิจัย องค์ความรู้ เทคโนโลยี นวัตกรรม  
และสิ่งประดิษฐ์ ที่สามารถนำไปใช้ประโยชน์สำหรับการพัฒนาด้านการศึกษา สังคม หรือสร้างมูลค่าเพิ่มเชิงเศรษฐกิจ

5. พัฒนาระบบบริหารจัดการการศึกษาให้ทันสมัย มีประสิทธิภาพตามหลัก  
ธรรมาภิบาล

**ค่านิยมร่วม**

“เรียนดี มีความสุข”

**เป้าหมายรวม**

1. ผู้เรียนได้รับการศึกษาที่มีคุณภาพตามมาตรฐานการศึกษาของชาติ มีทักษะ  
การเรียนรู้ และทักษะที่จำเป็นของโลกยุคใหม่ สามารถเข้าถึงการเรียนรู้อย่างต่อเนื่องตลอดชีวิต   
ได้รับการพัฒนาศักยภาพตามพหุปัญญา

2. กำลังคนมีสมรรถนะสอดคล้องกับความต้องการของตลาดแรงงานและ  
ความต้องการของประเทศ

3. ประชาชนกลุ่มเป้าหมายได้รับบริการทางการศึกษาและการเรียนรู้ตลอดชีวิตอย่างทั่วถึงและเท่าเทียม ด้วยรูปแบบและวิธีการที่เหมาะสม

**ประเด็นยุทธศาสตร์ของแผนปฏิบัติราชการประจำปีงบประมาณ พ.ศ. 2569 กระทรวงศึกษาธิการ**

1. การจัดการศึกษาเพื่อความมั่นคงของสังคมและประเทศ

2. การผลิตและพัฒนากำลังคน เพื่อสร้างขีดความสามารถในการแข่งขัน  
ของประเทศ

3. การพัฒนาศักยภาพคนทุกช่วงวัยและการสร้างสังคมแห่งการเรียนรู้

4. การสร้างโอกาสเข้าถึงบริการทางการศึกษาที่มีคุณภาพอย่างทั่วถึง และเสมอภาค

5 การจัดการศึกษาเพื่อการสร้างเสริมคุณภาพชีวิตที่เป็นมิตรกับสิ่งแวดล้อม

6. การพัฒนาระบบการบริหารจัดการศึกษาให้ทันสมัย มีประสิทธิภาพตามหลักธรรมาภิบาล

**ประเด็นยุทธศาสตร์และเป้าหมาย**

| **ประเด็นยุทธศาสตร์** | **เป้าหมายรวม** |
| --- | --- |
| 1. การจัดการศึกษาเพื่อความมั่นคงของสังคมและประเทศ | 1. ผู้เรียนได้รับการพัฒนาให้มีความรู้  ความเข้าใจ ปลูกฝังค่านิยมที่ถูกต้องและเสริมสร้างภูมิคุ้มกัน สามารถปรับตัว รับมือ  กับภัยคุกคามรูปแบบใหม่ได้ตามสถานการณ์ |
| 2. การผลิตและพัฒนากำลังคน เพื่อสร้าง  ขีดความสามารถในการแข่งขันของประเทศ | 2. ผู้เรียนและประชาชนกลุ่มเป้าหมายได้รับ  การพัฒนาทักษะ สมรรถนะวิชาชีพตามความต้องการของตลาดแรงงานและสนับสนุน  การพัฒนาประเทศ |
| 3. การพัฒนาศักยภาพคนทุกช่วงวัยและ  การสร้างสังคมแห่งการเรียนรู้ | 3. ผู้เรียนได้รับการศึกษาที่มีคุณภาพ ตามมาตรฐานการศึกษาของชาติ  มีทักษะที่จำเป็นในโลกยุคใหม่ ส่งเสริม การพัฒนาศักยภาพตามพหุปัญญาและ การเรียนรู้อย่างต่อเนื่องตลอดชีวิต  4. ครูและบุคลากรทางการศึกษาได้รับการพัฒนาให้มีคุณภาพตามมาตรฐานวิชาชีพและได้รับ  การส่งเสริมให้มีความก้าวหน้าในวิชาชีพ  และมีคุณภาพชีวิตที่ดี  5. มีผลงานวิจัย องค์ความรู้ เทคโนโลยี นวัตกรรมและสิ่งประดิษฐ์ที่สามารถนำไปใช้ประโยชน์เพื่อพัฒนาการศึกษา สังคม หรือ  สร้างมูลค่าเพิ่มเชิงเศรษฐกิจ |
| 4. การสร้างโอกาสเข้าถึงบริการทางการศึกษา  ที่มีคุณภาพอย่างทั่วถึง และเสมอภาค | 6. ประชาชนกลุ่มเป้าหมาย มีหลักประกัน  ในการเข้าถึงบริการทางการศึกษาและ  การเรียนรู้ตลอดชีวิตอย่างทั่วถึง เสมอภาค  และเหมาะสม |
| 5 การจัดการศึกษาเพื่อการสร้างเสริมคุณภาพชีวิตที่เป็นมิตรกับสิ่งแวดล้อม | 7. ผู้เรียนได้รับการพัฒนาให้มีความรู้  ความเข้าใจที่ถูกต้อง มีความตระหนักในการ ดำเนินชีวิตที่เกี่ยวข้องกับการสร้างเสริมคุณภาพชีวิตที่เป็นมิตรกับสิ่งแวดล้อม |
| 6. การพัฒนาระบบการบริหารจัดการศึกษาให้ทันสมัย มีประสิทธิภาพตามหลักธรรมาภิบาล | 8. ระบบการจัดการศึกษา มีประสิทธิภาพ  และทันสมัย |

**2.4** **นโยบายและแผนอื่น ๆ ที่เกี่ยวข้อง**

**2.4.1 นโยบายรัฐบาล**

นายกรัฐมนตรี (นางสาวแพทองธาร ชินวัตร) ได้แถลงนโยบายของคณะรัฐมนตรีต่อรัฐสภา เมื่อวันที่ 12 กันยายน 2567 ภายใต้แนวทางเปลี่ยนความท้าทายให้กลายเป็น “ความหวัง โอกาส และความเสมอภาคทางเศรษฐกิจและสังคม” ประกอบด้วย นโยบายเร่งด่วนที่ต้องดำเนินการทันที นโยบายระยะกลางและระยะยาว นโยบายการพัฒนาคนไทยทุกช่วงวัย นโยบายการสร้างความยั่งยืนของทรัพยากรธรรมชาติและสิ่งแวดล้อม นโยบายแปลงความท้าทายด้านภูมิรัฐศาสตร์ระหว่างประเทศมหาอำนาจไปสู่ยุทธศาสตร์เสริมสร้างโอกาสและนโยบายพิทักษ์รักษาไว้ซึ่งสถาบันพระมหากษัตริย์

นโยบายรัฐบาลที่เกี่ยวข้องกับภารกิจของสำนักงานปลัดกระทรวงศึกษาธิการ จำนวน 19 ประเด็น ดังต่อไปนี้

1. ส่งเสริมการเกิดและเติบโตอย่างมีคุณภาพของเด็กทุกคนอย่างเท่าเทียม

2. เด็กไทยเข้าถึงศูนย์ดูแลเด็กปฐมวัยที่มีมาตรฐาน

3. ส่งเสริมการปลดล็อคศักยภาพทั้งด้านศิลปะ วัฒนธรรมและกีฬา

4. พัฒนาระบบการศึกษาที่ยึดหยุ่น

5. ส่งเสริมการเรียนการสอนสองภาษาโดยใช้ AI

6. เน้นสอนทักษะที่ใช้ประโยชน์ได้ในชีวิตจริงเพื่อสร้างรายได้ (Learn to Earn)

7. ส่งเสริมให้เกิดความร่วมมือระหว่างรัฐ องค์กรปกครองส่วนท้องถิ่นและ

ภาคเอกชนในการจัดการศึกษาทุกระดับ

8. เฟ้นหาและช่วยเหลือเด็กและเยาวชนที่หลุดออกจากระบบการศึกษา

9. ส่งเสริมการปฏิรูประบบอาชีวศึกษาและอุดมศึกษา

10. แก้ปัญหายาเสพติด

11. แก้ปัญหาอาชญากรรม อาชญากรรมออนไลน์/มิจฉาชีพ

12. จัดสวัสดิการสังคม สร้างความเท่าเทียมทางโอกาสและเศรษฐกิจ  
แก่กลุ่มเปราะบาง

13. ส่งเสริม Soft Power

14. การฟื้นฟูทรัพยากรธรรมชาติและสร้างให้มีส่วนร่วมกับการรับมือภัยธรรมชาติ

15. ส่งเสริมความเสมอภาคทางเพศ

16. การปฏิรูประบบราชการเพื่อเพิ่มประสทธิภาพ

17. ยกระดับการบริหารภาครัฐให้ตอบสนองความต้องการของประชาชน

18. พิทักษ์รักษาไว้ซึ่งสถาบันพระมหากษัตริย์

19. สร้างสันติภาพและสันติสุขในพื้นที่จังหวัดชายแดนภาคใต้ที่ประชาชน  
มีส่วนร่วมอย่างยั่งยืน

**2.4.2 เป้าหมายการพัฒนาที่ยั่งยืน (Sustainable Development Goals : SDGs)**

เป้าหมายการพัฒนาที่ยั่งยืน (Sustainable Development Goals : SDGs) เป็นเครื่องกำหนดทิศทางการพัฒนาของโลก ตั้งแต่ปี ค.ศ.2015 (พ.ศ.2558) จนถึงปี ค.ศ.2030   
(พ.ศ.2573) เป็นระยะเวลา 15 ปี ประกอบด้วย 17 เป้าหมาย (Goals) 169 เป้าหมายย่อย (Targets) ครอบคลุมประเด็นการพัฒนาด้านเศรษฐกิจ สังคม และสิ่งแวดล้อมอย่างสมดุล กระทรวงศึกษาธิการเป็นหน่วยงานรับผิดชอบและประสานงานหลักในการขับเคลื่อนเป้าหมายการพัฒนาที่ยั่งยืน ในเป้าหมายหลัก (Goal) ที่ 4 “สร้างหลักประกันว่าทุกคนมีการศึกษาที่มีคุณภาพอย่างครอบคลุม  
และเท่าเทียม และสนับสนุนโอกาสในการเรียนรู้ตลอดชีวิต” มี 10 เป้าหมายย่อย ซึ่งการดำเนินงานของสำนักงานปลัดกระทรวงศึกษาธิการตอบสนอง 8เป้าหมายย่อย ดังนี้

เป้าหมายย่อยที่ 4.1: สร้างหลักประกันว่าเด็กชายและเด็กหญิงทุกคนสำเร็จการศึกษาระดับประถมศึกษาและมัธยมศึกษาที่มีคุณภาพ เท่าเทียม และไม่มีค่าใช้จ่าย นำไปสู่ผลลัพธ์ทางการเรียนที่มีประสิทธิผล ภายในปี พ.ศ. 2573

เป้าหมายย่อยที่ 4.2 : สร้างหลักประกันว่าเด็กชายและเด็กหญิงทุกคนเข้าถึง  
การพัฒนาการดูแล และการจัดการศึกษาระดับก่อนประถมศึกษา สำหรับเด็กปฐมวัยที่มีคุณภาพ เพื่อให้เด็กเหล่านั้นมีความพร้อมสำหรับการศึกษาระดับประถมศึกษา ภายในปี 2573

เป้าหมายย่อยที่ 4.4เพิ่มจำนวนเยาวชนและผู้ใหญ่ที่มีทักษะที่เกี่ยวข้อง รวมถึงทักษะทางด้านเทคนิคและอาชีพสำหรับการจ้างงาน การมีงานที่มีคุณค่า และการเป็นผู้ประกอบการภายในปี 2573

เป้าหมายย่อยที่ 4.5ขจัดความเหลี่อมล้ำทางเพศด้านการศึกษาและ  
สร้างหลักประกันว่ากลุ่มที่เปราะบางซึ่งรวมถึงผู้พิการ ชนพื้นเมืองและเด็ก เข้าถึงการศึกษาและ  
การฝึกอาชีพทุกระดับอย่างเท่าเทียม ภายในปี พ.ศ. 2573

เป้าหมายย่อยที่ 4.6สร้างหลักประกันว่าเยาวชนทุกคนและผู้ใหญ่  
ในสัดส่วนสูงทั้งชายและหญิง สามารถอ่านออกเขียนได้และคำนวณได้ ภายในปี 2573

เป้าหมายย่อยที่ 4.7สร้างหลักประกันว่าผู้เรียนทุกคนได้รับความรู้และทักษะที่จำเป็นสำหรับส่งเสริมการพัฒนาอย่างยั่งยืน รวมไปถึงการศึกษาสำหรับการพัฒนาอย่างยั่งยืนและการมีวิถีชีวิตที่ยั่งยืน สิทธิมนุษยชน ความเสมอภาคระหว่างเพศ การส่งเสริมวัฒนธรรม  
แห่งความสงบสุข และไม่ใช้ความรุนแรง การเป็นพลเมืองของโลก และความนิยมในความหลากหลาย  
ทางวัฒนธรรมและการมีส่วนร่วมของวัฒนธรรมต่อการพัฒนาที่ยั่งยืน ภายในปี 2573

เป้าหมายย่อยที่ 4. aสร้างและยกระดับอุปกรณ์และเครื่องมือทางการศึกษา  
ที่อ่อนไหวต่อเด็กผู้พิการ และเพศภาวะ และให้มีสภาพแวดล้อมทางการเรียนรู้ที่ปลอดภัย ปราศจาก  
ความรุนแรง ครอบคลุมและมีประสิทธิผลสำหรับทุกคน

เป้าหมายย่อยที่ 4. cเพิ่มจำนวนครูที่มีคุณวุฒิ รวมถึงการดำเนินการ  
ผ่านทางความร่วมมือระหว่างประเทศในการฝึกอบรมครูในประเทศกำลังพัฒนา โดยเฉพาะอย่างยิ่ง  
ในประเทศพัฒนาน้อยที่สุดและรัฐกำลังพัฒนาที่เป็นเกาะขนาดเล็ก ภายในปี 2573

**2.4.3 ยุทธศาสตร์การจัดสรรงบประมาณรายจ่ายประจำปีงบประมาณ พ.ศ. 2569**

การจัดทำยุทธศาสตร์การจัดสรรงบประมาณรายจ่ายประจำปีงบประมาณ   
พ.ศ. 2569 ให้ความสำคัญเป็นลำดับแรกกับนโยบายสำคัญของรัฐบาล ที่สอดคล้องกับยุทธศาสตร์ชาติ (พ.ศ. 2561 – 2580) แผนแม่บทภายใต้ยุทธศาสตร์ชาติ (พ.ศ. 2566 – 2580) (ฉบับแก้ไขเพิ่มเติม) แผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566 – 2570) นโยบายและแผนระดับชาติว่าด้วยความมั่นคงแห่งชาติ (พ.ศ. 2566 – 2570) ควบคู่ไปกับประเด็นการพัฒนาที่ต้องเร่งดำเนินการเพื่อให้บรรลุ 13 หมุดหมายการพัฒนาตามแผนพัฒนาฯ ฉบับที่ 13 และประเด็นสำคัญของ 17 นโยบายความมั่นคงแห่งชาติ ทั้งนี้ เพื่อสนับสนุนโอกาสในการพัฒนาประเทศ โดยมุ่งแก้ไขปัญหาเร่งด่วน เร่งสร้างโอกาสและความเสมอภาคทางเศรษฐกิจและสังคม ต่อยอดการพัฒนาของภาคการผลิตและการบริการ เพิ่มความสามารถในการแข่งขันเพื่อวางรากฐานสู่การพัฒนาประเทศในอนาคต พัฒนาและเสริมสร้างศักยภาพทรัพยากรมนุษย์ สร้างความยั่งยืนของทรัพยากรธรรมชาติและสิ่งแวดล้อม รวมทั้งยกระดับคุณภาพและเพิ่มประสิทธิภาพการบริการภาครัฐเพื่อขับเคลื่อนการพัฒนาประเทศให้เกิดผลอย่างเป็นรูปธรรม

ยุทธศาสตร์การจัดสรรงบประมาณรายจ่ายประจำปีงบประมาณ พ.ศ. 2569   
ได้กำหนดไว้ 6 ยุทธศาสตร์ และรายการค่าดำเนินการภาครัฐ ดังนี้

1) ยุทธศาสตร์ด้านความมั่นคง

2) ยุทธศาสตร์ด้านการสร้างความสามารถในการแข่งขัน

3) ยุทธศาสตร์ด้านการพัฒนาและเสริมสร้างศักยภาพทรัพยากรมนุษย์

4) ยุทธศาสตร์ด้านการสร้างโอกาสและความเสมอภาคทางสังคม

5) ยุทธศาสตร์ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม

6) ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ

และรายการค่าดำเนินการภาครัฐ ประกอบด้วย รายจ่ายเพื่อรองรับกรณีฉุกเฉินหรือจำเป็น รายจ่าย  
เพื่อการชำระหนี้ภาครัฐ และรายจ่ายเพื่อชดใช้เงินคงคลัง

**2.4.4 เป้าหมายและแนวทางการพัฒนาภาค พ.ศ. 2566 - 2570**

เป้าหมายและแนวทางการพัฒนาภาค พ.ศ. 2566-2570 จัดทำขึ้นเพื่อถ่ายทอดแผนระดับชาติ แผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566 - 2570) แผนรายสาขา และนโยบายของรัฐบาล ลงสู่การปฏิบัติในระดับพื้นที่ เพื่อเป็นทิศทางในการจัดทำแผนพัฒนากลุ่มจังหวัด และแผนพัฒนาจังหวัด รวมทั้งเป็นเครื่องมือในการบูรณาการแผนของส่วนราชการส่วนกลาง ส่วนภูมิภาค ท้องถิ่น และหน่วยงานอื่นของรัฐที่เกี่ยวข้อง เพื่อขับเคลื่อนการพัฒนาภาคให้เป็นไปในทิศทางเดียวกัน ครอบคลุมเป้าหมาย และแนวทางการพัฒนาภาคทั้ง 6 ภาค ได้แก่ ภาคเหนือ ภาคตะวันออกเฉียงเหนือ ภาคกลาง ภาคตะวันออก ภาคใต้ และภาคใต้ชายแดน

**1. เป้าหมายและแนวทางการพัฒนาภาค****เหนือ (พ.ศ. 2566 – 2570)**

ทิศทางการพัฒนาภาคเหนือ เป็นการพัฒนาตามแนวคิด “เศรษฐกิจสร้างสรรค์ สานสัมพันธ์ระหว่างพื้นที่ สุขภาวะดี วิถีชีวิตยั่งยืน” และโมเดลเศรษฐกิจใหม่ (Bio – Circular – Green Economy : BCG Model) มีเป้าหมายการพัฒนาเป็นฐานเศรษฐกิจสร้างสรรค์ของประเทศ เชื่อมโยงกับอนุภูมิภาคและเติบโตอย่างยั่งยืน

**แนวทางการพัฒนา**

1) ส่งเสริมการพัฒนาพื้นที่ระเบียงเศรษฐกิจพิเศษภาคเหนือ (NEC-Creative LANNA) ในจังหวัดเชียงใหม่ เชียงราย ลำพูน ลำปาง ให้เป็นพื้นที่เศรษฐกิจหลักของภาคและฐานเศรษฐกิจสร้างสรรค์ของประเทศ

2) ยกระดับการท่องเที่ยวและบริการที่มีศักยภาพของภาคให้มีคุณภาพ สนับสนุนเศรษฐกิจสร้างสรรค์และกระจายประโยชน์สู่ชุมชน

3) พัฒนาการผลิตตามระบบเกษตรกรรมยั่งยืน เชื่อมโยงสู่อุตสาหกรรม แปรรูปมูลค่าสูง

4) เสริมศักยภาพของเมือง พื้นที่เขตพัฒนาเศรษฐกิจพิเศษชายแดนและ  
ระบบโครงสร้างพื้นฐานโลจิสติกส์สำคัญของภาคเพื่อสร้างโอกาสทางเศรษฐกิจ และเอื้อต่อการอยู่อาศัย

5) พัฒนาและยกระดับคุณภาพชีวิต เพื่อแก้ไขปัญหาความยากจน พัฒนาผู้สูงอายุสู่การเป็นผู้สูงอายุที่มีศักยภาพ (Active Aging) และพัฒนาทักษะฝีมือแรงงาน เพื่อรองรับ การพัฒนาเศรษฐกิจสร้างสรรค์

6) บริหารจัดการทรัพยากรธรรมชาติ สิ่งแวดล้อมอย่างมีประสิทธิภาพเพื่อให้เกิดความยั่งยืน

**2.** **เป้าหมายและแนวทางการพัฒนาภาคตะวันออกเฉียงเหนือ (พ.ศ. 2566 – 2570)**

ทิศทางการพัฒนาภาคตะวันออกเฉียงเหนือ ให้เป็นฐานการผลิตของประเทศที่เป็นมิตรกับสิ่งแวดล้อม เป็นประตูเชื่อมโยงประเทศเพื่อนบ้าน เพื่อสร้างโอกาสในการเพิ่ม  
ขีดความสามารถในการแข่งขันและยกระดับคุณภาพชีวิตประชาชน มีเป้าหมายการพัฒนาภาคให้เป็น “ศูนย์กลางเศรษฐกิจของอนุภูมิภาคลุ่มแม่น้ำโขง”

**แนวทางการพัฒนา**

1) พัฒนาภาคเกษตรด้วยเทคโนโลยีสมัยใหม่มุ่งสู่ฐานเศรษฐกิจชีวภาพที่มีมูลค่าสูง

2) บริหารจัดการน้ำให้เพียงพอเพื่อรองรับการพัฒนาเมืองและกิจกรรมทางเศรษฐกิจ

3) พัฒนาผลิตภัณฑ์พื้นถิ่นไปสู่มาตรฐานสากลเพื่อสร้างเศรษฐกิจในชุมชน

4) พัฒนาเมือง เขตพัฒนาเศรษฐกิจพิเศษชายแดนและเมืองชายแดน รวมทั้งพื้นที่ระเบียงเศรษฐกิจพิเศษภาคตะวันออกเฉียงเหนือ (NeEC-Bioeconomy) ให้เป็นพื้นที่เศรษฐกิจหลักของภาค

5) พัฒนาและส่งเสริมการท่องเที่ยวหลักและแหล่งท่องเที่ยวชุมชนให้ได้มาตรฐาน เพื่อสร้างรายได้ให้กับชุมชน

6) ยกระดับคุณภาพชีวิตของคนทุกช่วงวัยให้ได้มาตรฐานและแก้ปัญหาความยากจน ให้กับผู้มีรายได้น้อยเพื่อลดความเหลื่อมล้ำทางสังคม

**3.เป้าหมายและแนวทางการพัฒนาภาคกลาง (พ.ศ. 2566 – 2570)**

ทิศทางการพัฒนาภาคกลาง ให้เป็นฐานเศรษฐกิจหลักด่านแรกที่รองรับและกระจายความเจริญเติบโตของประเทศออกจากเมืองหลวงที่เป็นทั้งศูนย์กลางการบริหารราชการ แผ่นดิน และศูนย์กลางการค้า การเงิน และการลงทุนของประเทศ มีเป้าหมายการพัฒนาภาคมุ่งสู่ การเป็น “ฐานการผลิตสินค้าและบริการมูลค่าสูง” ที่เติบโตอย่างยั่งยืนบนศักยภาพของพื้นที่

**แนวทางการพัฒนา**

1) ยกระดับการผลิตสินค้าเกษตรและผลิตภัณฑ์เกษตรแปรรูปที่มีมูลค่าเพิ่มสูงได้มาตรฐานระดับสากล

2) ส่งเสริมแหล่งท่องเที่ยวสำคัญและแหล่งท่องเที่ยวชุมชนให้เป็นจุดหมายของการท่องเที่ยวคุณภาพ

3) พัฒนาระบบบริการส่งเสริมสุขภาพและการให้บริการทางการแพทย์ที่มีศักยภาพในการสร้างมูลค่าทางเศรษฐกิจให้ได้มาตรฐานในระดับสากล

4) พัฒนาเมือง เขตพัฒนาเศรษฐกิจพิเศษชายแดนและเมืองชายแดน รวมทั้งพื้นที่ระเบียงเศรษฐกิจพิเศษภาคกลาง – ตะวันตกให้เป็นศูนย์กลางการกระจายความเจริญ ทางเศรษฐกิจของภาคกลาง

5) พัฒนาและยกระดับความสามารถในการแข่งขันของวิสาหกิจขนาดกลางและขนาดย่อมในอุตสาหกรรมและบริการแห่งอนาคตของภาคกลาง

6) ฟื้นฟูทรัพยากรธรรมชาติและแก้ไขปัญหาสิ่งแวดล้อม

**4. เป้าหมายและแนวทางการพัฒนาภาคตะวันออก** **(พ.ศ. 2566 – 2570)**

ทิศทางการพัฒนาภาคตะวันออก มุ่งเน้นให้เป็น “ฐานเศรษฐกิจสีเขียวชั้นนำของอาเซียน ควบคู่กับคุณภาพการดำรงชีวิตของประชาชนที่ดี” มีเป้าหมายการพัฒนาเศรษฐกิจ  
ให้เกิดการขยายตัวอย่างต่อเนื่องและยั่งยืน และเกิดการกระจายรายได้อย่างทั่วถึงทุกพื้นที่ ควบคู่กับคุณภาพชีวิตของประชาชนที่ดี

**แนวทางการพัฒนา**

1) พัฒนาอุตสาหกรรมเป้าหมายให้เป็นกำลังหลักในการขับเคลื่อนเศรษฐกิจ สีเขียวของภาคตะวันออก

2) พัฒนาการเกษตรคุณภาพให้เชื่อมโยงสู่การผลิตและแปรรูปสินค้าเกษตรปลอดภัยสู่ห่วงโซ่การผลิตในระดับประเทศ และการให้บริการส่งเสริมสุขภาพ

3) ยกระดับการท่องเที่ยวของภาคตะวันออกสู่การเป็นจุดหมายการท่องเที่ยวของโลกที่เน้นคุณภาพและความยั่งยืน

4) พัฒนาเขตพัฒนาเศรษฐกิจพิเศษจังหวัดสระแก้วและตราด รวมทั้งพื้นที่เศรษฐกิจ ชายแดนที่มีศักยภาพให้เป็นประตูเชื่อมโยงการค้า การลงทุนที่ทันสมัยกับประเทศ เพื่อนบ้าน

5) พัฒนาพื้นที่และเมืองให้เป็นเมืองอัจฉริยะน่าอยู่ เพื่อเสริมสร้างคุณภาพชีวิตที่ดีให้กับประชาชนทุกกลุ่มในพื้นที่

6) อนุรักษ์ฟื้นฟูทรัพยากรธรรมชาติและสิ่งแวดล้อม ตลอดจนเพิ่มประสิทธิภาพการรับมือภัยพิบัติทางธรรมชาติและผลกระทบจากการเปลี่ยนแปลงสภาพภูมิอากาศ

**5.** **เป้าหมายและแนวทางการพัฒนาภาคใต้** **(พ.ศ. 2566 – 2570)**

ทิศทางการพัฒนาภาคใต้ ให้ความสำคัญกับการพัฒนา PEARLS มีเป้าหมายการพัฒนาภาค มุ่งสู่การเป็น “แหล่งท่องเที่ยวและบริการที่มีคุณภาพ แหล่งผลิตสินค้าเกษตรปลอดภัยและมูลค่าสูง เชื่อมโยงเศรษฐกิจระหว่างภูมิภาค”

**แนวทางการพัฒนา**

1) พัฒนาและยกระดับการท่องเที่ยวและบริการ และธุรกิจต่อเนื่องด้านการท่องเที่ยว  
สู่การท่องเที่ยวและบริการที่มีมาตรฐานและมีมูลค่าสูง

2) พัฒนาและยกระดับอุตสาหกรรมการแปรรูปสินค้าเกษตรหลักด้วยนวัตกรรมเพื่อสร้างมูลค่าเพิ่ม

3) ส่งเสริมการผลิตและการแปรรูปเพื่อสร้างมูลค่าเพิ่มสินค้าเกษตรและ

ปศุสัตว์หลักของภาค

4) อนุรักษ์ ฟื้นฟู และบริหารจัดการทรัพยากรธรรมชาติและสิ่งแวดล้อม  
อย่างเป็นระบบ เพื่อเป็นฐานการพัฒนาที่ยั่งยืน

5) พัฒนาพื้นที่เขตพัฒนาเศรษฐกิจพิเศษชายแดนและด่านพรมแดน รวมทั้งพื้นที่ระเบียงเศรษฐกิจภาคใต้ให้เป็นประตูการค้าการลงทุนและพื้นที่เศรษฐกิจใหม่ของภาค

6) เสริมสร้างความปลอดภัยในชีวิตและทรัพย์สินของประชาชนเพื่อคุณภาพชีวิตที่ดี

**6) เป้าหมายและแนวทางการพัฒนาภาคใต้ชายแดน** **(พ.ศ. 2566 – 2570)**

ทิศทางการพัฒนาภาค**ใ**ต้ชายแดน เน้นการพัฒนาเมืองเศรษฐกิจชายแดนเชื่อมโยงประเทศเพื่อนบ้าน การพัฒนาประสิทธิภาพการผลิตสินค้าเกษตรและอุตสาหกรรมเกษตรแปรรูปมูลค่าสูงเพื่อการส่งออก บนฐานการใช้ทรัพยากรที่สมดุล ควบคู่กับการยกระดับคุณภาพชีวิตของประชาชนให้มีวิถีชีวิตที่ยั่งยืน และสงบสุข ภายใต้สังคมพหุวัฒนธรรม มีเป้าหมายการพัฒนาภาคใต้ชายแดนให้เป็น “ฐานเศรษฐกิจชายแดนที่มั่นคง บนสังคมพหุวัฒนธรรม”

**แนวทางการพัฒนา**

1) พัฒนาคุณภาพการผลิตและการแปรรูปเพื่อสร้างมูลค่าเพิ่มให้กับสินค้าเกษตรหลักของภาค

2) พัฒนาเมืองชายแดนให้เป็นเมืองเศรษฐกิจการค้า การท่องเที่ยว สามารถเชื่อมโยงกับพื้นที่เศรษฐกิจของประเทศเพื่อนบ้านและอาเซียนตอนใต้ และพัฒนาเมืองยะลาเป็นศูนย์กลางเศรษฐกิจของภาคใต้ชายแดน

3) ยกระดับรายได้ การศึกษา สมรรถนะแรงงาน และสาธารณสุขเพื่อคุณภาพชีวิตที่ดีและสันติสุข

4) อนุรักษ์ฟื้นฟูและบริหารจัดการทรัพยากรธรรมชาติและสิ่งแวดล้อมเพื่อเป็นฐานการผลิตของภาค

**2.4.5 นโยบายการศึกษาของกระทรวงศึกษาธิการ ประจำปีงบประมาณ พ.ศ. 2568 – 2569** (ราชกิจจานุเบกษา เล่ม 141 ตอนพิเศษ 309 ง วันที่ 13 พฤศจิกายน พ.ศ. 2567)

รัฐมนตรีว่าการกระทรวงศึกษาธิการ (พลตำรวจเอก เพิ่มพูน ชิดชอบ) ประกาศนโยบายการศึกษาของกระทรวงศึกษาธิการ ประจำปีงบประมาณ พ.ศ. 2568 – 2569 โดยมุ่งมั่นสานต่อนโยบาย “เรียนดี มีความสุข” ให้เกิดผลสัมฤทธิ์ต่อผู้เรียนเป็นที่ประจักษ์ ภายใต้หลักการ “การศึกษาเพื่อความเป็นเลิศ และการศึกษาเพื่อความมั่นคงของชีวิต” ใช้แนวทาง การทำงาน “จับมือไว้ แล้วไปด้วยกัน” มุ่งสร้าง “การศึกษาเท่าเทียม” ผ่านเครือข่ายการศึกษา เพื่อการพัฒนาอย่างต่อเนื่องและต่อยอดการพัฒนาคุณภาพการศึกษาทุกระดับให้ทันสมัย ได้มาตรฐาน สากล ภายใต้แนวคิด “ปฏิวัติการศึกษา แก้ปัญหาประเทศ” เพื่อพัฒนาคนไทยทุกคนในทุกช่วงวัย  
ให้ “ฉลาดรู้ ฉลาดคิด ฉลาดทำ” มีศักยภาพและความพร้อมสนับสนุนการพัฒนาประเทศให้ “มั่นคง   
มั่งคั่ง ยั่งยืน” เพื่อเป็นแนวทางให้ส่วนราชการในสังกัดและองค์กรในกำกับกระทรวงศึกษาธิการ นำไปใช้เพื่อขับเคลื่อนนโยบาย ดังนี้

**1. ลดภาระครูและบุคลากรทางการศึกษา**

1.1 พัฒนาและต่อยอดวิธีการประเมินวิทยฐานะครูและบุคลากรทางการศึกษาลดขั้นตอน มุ่งผลสัมฤทธิ์ของผู้เรียนเป็นสำคัญ

1.2 ย้ายครูและบุคลากรทางการศึกษาคืนถิ่น กลับภูมิลำเนาด้วยความเป็นธรรม โปร่งใส ไม่มีการทุจริตคอร์รัปชัน

1.3 พัฒนาและต่อยอดการแก้ไขปัญหาหนี้สินครูและบุคลากรทางการศึกษาอย่างเป็นระบบ และเห็นผลเป็นรูปธรรม

1.4 จัดหาอุปกรณ์การสอนและสวัสดิการให้เพียงพอและเหมาะสม  
เพื่อส่งเสริมให้มีการจัดการเรียนรู้และพัฒนาศักยภาพผู้เรียนอย่างมีคุณภาพ

1.5 ดำเนินการยกเลิกครูเวรอย่างเป็นรูปธรรมและต่อเนื่อง “ชีวิตและ

ความปลอดภัย ของครูสำคัญกว่าทรัพย์สิน” ครูมีเวลาจัดการเรียนรู้อย่างมีคุณภาพ

1.6 จัดหานักการภารโรง เพื่อช่วยลดภาระงานของครูและบุคลากรทางการศึกษาและช่วยรักษาความปลอดภัย

1.7 ปรับลดภาระงานที่ไม่จำเป็นหรือซํ้าซ้อน

1.8 แก้ปัญหาการขาดแคลนครูและบุคลากรทางการศึกษา

**2. ลดภาระนักเรียนและผู้ปกครอง**

2.1 เรียนได้ทุกที่ ทุกเวลา (Anywhere Anytime) เรียนฟรี มีงานทำ “ยึดผู้เรียนเป็นศูนย์กลาง” มีระบบหรือแพลตฟอร์มการเรียนรู้ โดยผู้เรียนไม่ต้องเสียค่าใช้จ่าย เพื่อสร้างความเสมอภาคทางการศึกษา และส่งเสริมการเรียนรู้ตลอดชีวิต

2.2 ช่วยเหลือเด็กและเยาวซนที่หลุดออกจากระบบการศึกษา   
(Zero Drop out) ให้มีโอกาสได้รับการศึกษาทั้งในระบบ นอกระบบ และตามอัธยาศัย

2.3 จัดให้มีโรงเรียนคุณภาพอย่างน้อย 1 โรงเรียน ต่อ 1 อำเภอ

2.4 พัฒนาระบบการแนะแนวการเรียน (Coaching) และเป้าหมายชีวิตให้เป็นรูปธรรม ส่งเสริมการคิดวิเคราะห์อย่างสร้างสรรค์และมีเหตุผล

2.5 พัฒนาระบบการศึกษาที่ยืดหยุ่นตอบโจทย์ศักยภาพผู้เรียน โดยมีระบบจัดผลรับรองมาตรฐานวิชาชีพ (Skill Certificate) ผู้เรียนสามารถเรียนเพิ่มเพื่อรับประกาศนียบัตร  
ในการประกอบอาชีพ และมีระบบวัดผลเทียบระดับการศึกษา การประเมินผลการศึกษา ผ่านธนาคารหน่วยกิต (Credit Bank)

69 2.6 พัฒนาทักษะที่ใช้ประโยชน์ได้ในชีวิตจริงของผู้เรียน มีรายได้ระหว่างเรียนจบแล้วมีงานทำ (Learn to Earn)

2.7 จัดให้มีอาหารสำหรับนักเรียน เพื่อแก้ปัญหาภาวะทุพโภชนาการ

2.8 ส่งเสริมให้มีกระบวนการสร้างความปลอดภัยให้กับผู้เรียน

2.9 สร้างโอกาสให้คนทุกช่วงวัยเข้าถึงการศึกษาและการฝึกอบรมอย่างเท่าเทียมและมีคุณภาพ ตั้งแต่การศึกษาปฐมวัยจนถึงการศึกษาตลอดชีวิต พร้อมการพัฒนาทักษะวิทยาศาสตร์และเทคโนโลยี การคิดวิเคราะห์อย่างมีเหตุผล และทักษะอาชีพที่จำเป็นแห่งอนาคต (Future Skill)

2.10 นำเทคโนโลยีที่ทันสมัยและเทคโนโลยีปัญญาประดิษฐ์ (AI) มาช่วยในการจัดการเรียนรู้ การพัฒนาทักษะดิจิทัล และการพัฒนาทักษะภาษาต่างประเทศ

2.11 ส่งเสริมให้ผู้เรียนมีความสุข

**ข้อสั่งการและแนวปฏิบัติ**

1) ให้นำนโยบายด้านการศึกษาของคณะรัฐมนตรีที่แถลงต่อรัฐสภาและนโยบายของรัฐมนตรีว่าการกระทรวงศึกษาธิการไปดำเนินการอย่างเป็นรูปธรรม (Action Plan)

2) ให้ยึดหลักคุณธรรมจริยธรรม หลักธรรมาภิบาลในการปฏิบัติงาน และดำเนินการป้องกันและปราบปรามการทุจริตอย่างเคร่งครัด เช่น การสอบ การบรรจุ แต่งตั้งโยกย้าย (ห้ามซื้อ-ขายตำแหน่ง) ห้ามทุจริตการจัดซื้อจัดจ้างวัสดุ ครุภัณฑ์ ชุดนักเรียน อาหารกลางวัน ฯลฯ

3) น้อมนำหลักปรัชญาของเศรษฐกิจพอเพียงสู่การปฏิบัติ

4) ให้ร่วมกันปลูกฝังการรักษาสิ่งแวดล้อมและมุ่งสู่การใช้พลังงานสะอาด

5) ส่งเสริมการอ่านและคิดวิเคราะห์อย่างเป็นกระบวนการ โดยผู้บริหารและครูต้องเป็นต้นแบบ

6) การลงพื้นที่ตรวจราชการหรือตรวจเยี่ยม ให้ดำเนินการอย่างเรียบง่ายโดยเฉพาะผู้มีหน้าที่เกี่ยวข้องมาร่วมรับการตรวจราชการหรือตรวจเยี่ยม โดยให้มีการดำเนินการ  
อย่างเรียบง่ายและประหยัด เช่น ไม่ต้องผูกผ้า ไม่ต้องติดป้ายต้อนรับ ไม่มีของที่ระลึกหรือของฝาก

**2.4.6 หน้าที่และอำนาจของสำนักงานปลัดกระทรวงศึกษาธิการ**

หน้าที่และอำนาจของสำนักงานปลัดกระทรวงศึกษาธิการ มีดังนี้

**1. กฎกระทรวงแบ่งส่วนราชการสำนักงานปลัดกระทรวง**

กระทรวงศึกษาธิการ พ.ศ. 2567 (ราชกิจจานุเบกษา เล่ม 141 ตอนที่ 70 ก หน้า 29 วันที่ 20 พฤศจิกายน 2567) ไว้ดังนี้

ข้อ 2 ให้สำนักงานปลัดกระทรวง กระทรวงศึกษาธิการ มีภารกิจเกี่ยวกับการพัฒนายุทธศาสตร์ การแปลงนโยบายของกระทรวงเป็นแผนปฏิบัติ ดำเนินการเกี่ยวกับกฎหมายว่าด้วยการศึกษาแห่งชาติ จัดทำงบประมาณและบริหารราชการประจำทั่วไปของกระทรวง เพื่อให้บรรลุเป้าหมายและเกิดผลสัมฤทธิ์ตามภารกิจของกระทรวง โดยให้มีอำนาจหน้าที่ดังต่อไปนี้

1) ศึกษา วิเคราะห์ จัดทำข้อมูลเพื่อใช้ในการกำหนดนโยบาย เป้าหมาย  
และผลสัมฤทธิ์ของกระทรวง

2) พัฒนายุทธศาสตร์การบริหารของกระทรวง และแปลงนโยบายเป็นแนวทางและแผนปฏิบัติราชการ

3) จัดสรรและพัฒนาระบบบริหารทรัพยากรของกระทรวงให้เกิดการประหยัด คุ้มค่า และสมประโยชน์

4) ดำเนินการเกี่ยวกับการตรวจราชการ กำกับ เร่งรัด ติดตาม และประเมินผลรวมถึงรับเรื่องราวร้องทุกข์

5) ดำเนินการเกี่ยวกับงานลูกเสือ ยุวกาชาด และกิจการนักเรียน

6) ส่งเสริมและสนับสนุนงานของคณะกรรมการข้าราชการครูและบุคลากร   
ทางการศึกษา และคณะกรรมการการศึกษาเอกชน

7) ส่งเสริม สนับสนุน และพัฒนาครู คณาจารย์ บุคลากรทางการศึกษา   
และบุคลากรอื่นของกระทรวงและหน่วยงานที่เกี่ยวข้อง

8) ส่งเสริมและประสานการศาสนา ศิลปะ วัฒนธรรมและการกีฬาเพื่อการศึกษา ตลอดจนงานอื่น ๆ ที่มิได้อยู่ในหน้าที่และอำนาจของส่วนราชการใดในสังกัดกระทรวง

9) ประสานงานกับหน่วยงานทั้งภายในและภายนอกกระทรวง รวมทั้งดำเนินการเกี่ยวกับงานความช่วยเหลือและความร่วมมือกับต่างประเทศในส่วนที่มิได้อยู่ในอำนาจและหน้าที่ของส่วนราชการใดในสังกัดกระทรวง

10) พัฒนาและประยุกต์ใช้ระบบเทคโนโลยีดิจิทัล ระบบเครือข่าย และข้อมูล

สารสนเทศ เพื่อใช้ในการบริหารและการจัดการศึกษาของกระทรวง

11) ดำเนินการเกี่ยวกับกฎหมายว่าด้วยการศึกษาแห่งชาติและกฎหมายอื่น   
ที่เกี่ยวข้องซึ่งมิได้อยู่ในอำนาจและหน้าที่ของส่วนราชการใดในสังกัดกระทรวง

12) ปฏิบัติการอื่นใดตามที่กฎหมายกำหนดให้เป็นอำนาจหน้าที่และอำนาจ ของสำนักงานปลัดกระทรวงหรือตามที่รัฐมนตรีหรือคณะรัฐมนตรีมอบหมาย

ข้อ 3 ให้แบ่งส่วนราชการสำนักงานปลัดกระทรวง กระทรวงศึกษาธิการ ดังต่อไปนี้ (1) สำนักอำนวยการ (2) ศูนย์เทคโนโลยีสารสนเทศและการสื่อสาร (3) สถาบันพัฒนาครู คณาจารย์และบุคลากรทางการศึกษา (4) สำนักการลูกเสือ ยุวกาชาดและกิจการนักเรียน (5) สำนักความสัมพันธ์ต่างประเทศ (6) สำนักงานคณะกรรมการข้าราชการครูและบุคลากรทางการศึกษา   
(7) สำนักงานคณะกรรมการส่งเสริมการศึกษาเอกชน (8) สำนักตรวจราชการและติดตามประเมินผล (9) สำนักนโยบายและยุทธศาสตร์ (10) สำนักนิติการ

ข้อ 4 ในสำนักงานปลัดกระทรวง กระทรวงศึกษาธิการ ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในสำนักงานปลัดกระทรวงและกระทรวง และสนับสนุนการปฏิบัติงานของสำนักงานปลัดกระทรวงและกระทรวง รับผิดชอบงานขึ้นตรงต่อปลัดกระทรวง

ข้อ 5 ในสำนักงานปลัดกระทรวง กระทรวงศึกษาธิการ ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักงานปลัดกระทรวงและกระทรวงให้เกิดผลสัมฤทธิ์ มีประสิทธิภาพ และคุ้มค่า รวมทั้งการนำนวัตกรรม เทคโนโลยีข้อมูลขนาดใหญ่ และระบบการทำงานที่เป็นดิจิทัลเข้ามาประยุกต์ใช้ในการให้บริการ รับผิดชอบงานขึ้นตรงต่อปลัดกระทรวง

ข้อ 6 ในสำนักงานปลัดกระทรวง กระทรวงศึกษาธิการ ให้มีศูนย์ปฏิบัติการต่อต้านการทุจริต เพื่อทำหน้าที่หลักในการบูรณาการและการขับเคลื่อนแผนปฏิบัติการที่เกี่ยวข้อง  
กับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมในกระทรวงรับผิดชอบงานขึ้นตรงต่อปลัดกระทรวง

**2. คำสั่งหัวหน้าคณะรักษาความสงบแห่งชาติ** ที่ 19/2560 เรื่อง การปฏิรูปการศึกษาในภูมิภาคของกระทรวงศึกษาธิการ (ราชกิจจานุเบกษา เล่ม 134 ตอนพิเศษ 96 ง หน้า 16   
และหน้า 134 วันที่ 3 เมษายน 2560)

ข้อ 5 ให้มีสำนักงานศึกษาธิการภาค จำนวนสิบแปดภาค สังกัดสำนักงานปลัดกระทรวง กระทรวงศึกษาธิการ ตามบัญชีที่รัฐมนตรีว่าการกระทรวงศึกษาธิการประกาศกำหนด เพื่อปฏิบัติภารกิจของกระทรวงศึกษาธิการในระดับพื้นที่ ทำหน้าที่ขับเคลื่อนการศึกษาในระดับภาคและจังหวัด โดยการอำนวยการ ส่งเสริม สนับสนุน และพัฒนาการศึกษาแบบร่วมมือและบูรณาการ  
กับหน่วยงานในสังกัดกระทรวงศึกษาธิการ และหน่วยงานอื่นหรือภาคส่วนที่เกี่ยวข้องในพื้นที่นั้น ๆ   
และให้มีอำนาจหน้าที่ดังต่อไปนี้

1) กำหนดยุทธศาสตร์และบทบาทการพัฒนาภาคต่าง ๆ ให้เชื่อมโยงและสอดคล้องกับทิศทางการพัฒนาประเทศ ทิศทางการดำเนินงานตามข้อ 3 (1) นโยบายและยุทธศาสตร์  
ของกระทรวงศึกษาธิการ และยุทธศาสตร์การพัฒนากลุ่มจังหวัด รวมทั้งการพัฒนาด้านอื่น ๆ ในพื้นที่รับผิดชอบตามศักยภาพและโอกาสของบุคคลและชุมชนในแต่ละพื้นที่

2) สนับสนุนการพัฒนาจังหวัดในพื้นที่รับผิดชอบเกี่ยวกับงานด้านวิชาการ   
การวิจัยและพัฒนา

3) กำกับดูแล ติดตาม และประเมินผลการดำเนินงานของสำนักงานศึกษาธิการจังหวัดในพื้นที่รับผิดชอบ

4) สนับสนุนการตรวจราชการ และติดตามประเมินผลการดำเนินงานตามนโยบายและยุทธศาสตร์ของกระทรวงศึกษาธิการในพื้นที่รับผิดชอบ

5) ประสานการบริหารงานระหว่างราชการส่วนกลางและส่วนภูมิภาคให้เกิดการพัฒนาอย่างบูรณาการในระดับพื้นที่ของหลายจังหวัด โดยยึดการมีส่วนร่วมและประโยชน์สุข  
ของประชาชนเป็นหลัก

6) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย”

ข้อ 11 ให้มีสำนักงานศึกษาธิการจังหวัดสังกัดสำนักงานปลัดกระทรวง กระทรวงศึกษาธิการ เพื่อปฏิบัติภารกิจของกระทรวงศึกษาธิการเกี่ยวกับการบริหารและการจัดการศึกษาตามที่กฎหมายกำหนดการปฏิบัติราชการตามอำนาจหน้าที่ นโยบาย และยุทธศาสตร์ ของส่วนราชการต่าง ๆ ที่มอบหมายและให้มีอำนาจหน้าที่ในเขตจังหวัด ดังต่อไปนี้

1) รับผิดชอบงานธุรการของ กศจ. อกศจ. คณะอนุกรรมการบริหารราชการ  
เชิงยุทธศาสตร์ คณะอนุกรรมการเกี่ยวกับการพัฒนาการศึกษา คณะอนุกรรมการและคณะทำงาน รวมทั้งปฏิบัติงานราชการที่เป็นไปตามอำนาจและหน้าที่ของ กศจ. และตามที่ กศจ. มอบหมาย

2) จัดทำแผนพัฒนาการศึกษาและแผนปฏิบัติการ

3) สั่งการ กำกับ ดูแล เร่งรัด ติดตาม และประเมินผลการปฏิบัติงานของส่วนราชการ หรือหน่วยงานและสถานศึกษาในสังกัดกระทรวงศึกษาธิการให้เป็นไปตามนโยบายของกระทรวง ศึกษาธิการ

4) จัดระบบ ส่งเสริม และประสานงานเครือข่ายข้อมูลสารสนเทศและเทคโนโลยีดิจิทัลเพื่อการศึกษา

5) ส่งเสริมและสนับสนุนการศึกษาเพื่อคนพิการ ผู้ด้อยโอกาสและ  
ผู้มีความสามารถพิเศษ

\*6) การดำเนินงานเกี่ยวกับการบริหารงานบุคคลของข้าราชการครูและบุคลากรทางการศึกษา ซึ่งอยู่ในอำนาจหน้าที่ของ กศจ. และ อกศจ.

7) ส่งเสริม สนับสนุน และดำเนินการเกี่ยวกับงานด้านวิชาการ การนิเทศ   
และแนะแนวการศึกษาทุกระดับและทุกประเภท รวมทั้งติดตามและประเมินผลระบบบริหารและ  
การจัดการศึกษา

8) ดำเนินการเกี่ยวกับการตรวจสอบด้านการบริหาร การเงิน และการบัญชี   
ของส่วนราชการหรือหน่วยงานและสถานศึกษาในสังกัดกระทรวงศึกษาธิการ

9) ส่งเสริมและประสานงานการศาสนา ศิลปะ วัฒนธรรม และการกีฬา  
เพื่อการศึกษา

10) ส่งเสริม สนับสนุน และดำเนินการเกี่ยวกับการจัดการศึกษาเอกชน

11) ปฏิบัติภารกิจตามนโยบายของกระทรวงศึกษาธิการหรือตามที่ได้รับมอบหมาย รวมทั้งปฏิบัติภารกิจเกี่ยวกับราชการประจำทั่วไปของกระทรวงศึกษาธิการและประสานงานต่าง ๆ   
ในจังหวัด

\* ข้อ 11 (6) แก้ไขเพิ่มเติมโดยพระราชบัญญัติแก้ไขเพิ่มเติมคำสั่งคำสั่งหัวหน้าคณะรักษาความสงบแห่งชาติ ที่ 19/2560 เรื่อง การปฏิรูปการศึกษาในภูมิภาคของกระทรวงศึกษาธิการ ลงวันที่ 3 เมษายน พุทธศักราช 2560 พ.ศ. 2565

**3. ประกาศกระทรวงศึกษาธิการ** เรื่อง จัดตั้งสำนักงานศึกษาธิการภาค จำนวน หกภาค เป็นหน่วยงานภายในสังกัดสำนักงานปลัดกระทรวงศึกษาธิการ และมีอำนาจหน้าที่ (ประกาศกระทรวงศึกษาธิการ ลงวันที่ 22 มีนาคม 2562) ดังนี้

ข้อ 1 ให้จัดตั้งสำนักงานศึกษาธิการภาค จำนวนหกภาค เป็นหน่วยงานภายในสังกัดสำนักงานปลัดกระทรวงศึกษาธิการ ดังนี้

1) สำนักงานศึกษาธิการภาคกลาง ตั้งอยู่ที่จังหวัดปทุมธานี รับผิดชอบดำเนินการในพื้นที่สำนักงานศึกษาธิการภาค 1 ภาค 2 ภาค 3 และภาค 4 โดยสำนักงานศึกษาธิการภาค 2 ปฏิบัติหน้าที่สำนักงานศึกษาธิการภาคกลางและศึกษาธิการภาค 2 ทำหน้าที่ศึกษาธิการภาคกลาง   
อีกหน้าที่หนึ่ง

2) สำนักงานศึกษาธิการภาคใต้ ตั้งอยู่ที่จังหวัดนครศรีธรรมราช รับผิดชอบดำเนินการในพื้นที่สำนักงานศึกษาธิการภาค 5 และภาค 6 โดยสำนักงานศึกษาธิการภาค 5 ปฏิบัติหน้าที่สำนักงานศึกษาธิการภาคใต้ และศึกษาธิการภาค 5 ทำหน้าที่ศึกษาธิการภาคใต้ อีกหน้าที่หนึ่ง

3) สำนักงานศึกษาธิการภาคใต้ชายแดน ตั้งอยู่ที่จังหวัดยะลา รับผิดชอบดำเนินการในพื้นที่สำนักงานศึกษาธิการภาค 7 โดยสำนักงานศึกษาธิการภาค 7 ปฏิบัติหน้าที่สำนักงานศึกษาธิการภาคใต้ชายแดน และศึกษาธิการภาค 7 ทำหน้าที่ศึกษาธิการภาคใต้ชายแดน อีกหน้าที่หนึ่ง

4) สำนักงานศึกษาธิการภาคตะวันออก ตั้งอยู่ที่จังหวัดชลบุรี รับผิดชอบดำเนินการในพื้นที่สำนักงานศึกษาธิการภาค 8 และภาค 9 โดยสำนักงานศึกษาธิการภาค 8 ปฏิบัติหน้าที่สำนักงานศึกษาธิการภาคตะวันออก และศึกษาธิการภาค 8 ทำหน้าที่ศึกษาธิการภาคตะวันออก อีกหน้าที่หนึ่ง

5) สำนักงานศึกษาธิการภาคตะวันออกเฉียงเหนือ ตั้งอยู่ที่จังหวัดอุดรธานีรับผิดชอบดำเนินการ ในพื้นที่สำนักงานศึกษาธิการภาค 10 ภาค 11 ภาค 12 ภาค 13 และภาค 14 โดยสำนักงานศึกษาธิการภาค 10 ปฏิบัติหน้าที่สำนักงานศึกษาธิการภาคตะวันออกเฉียงเหนือ  
อีกหน้าที่หนึ่ง

6) สำนักงานศึกษาธิการภาคเหนือ ตั้งอยู่ที่จังหวัดเชียงใหม่ รับผิดชอบดำเนินการในพื้นที่สำนักงานศึกษาธิการภาค 15 ภาค 16 ภาค 17 และภาค 18 โดยสำนักงานศึกษาธิการภาค 15 ปฏิบัติหน้าที่สำนักงานศึกษาธิการภาคเหนือ และศึกษาธิการภาค 15 ทำหน้าที่ศึกษาธิการภาคเหนืออีกหน้าที่หนึ่ง

ข้อ 2 ให้สำนักงานศึกษาธิการภาค หกภาค ตามข้อ 1 มีอำนาจหน้าที่ ดังต่อไปนี้

1) กำหนดกรอบนโยบายและวางระบบในการบริหารงานภาค กลุ่มจังหวัดและจังหวัดในระดับภาคแบบบูรณาการ เพื่อให้สามารถบริหารงาน แก้ไขปัญหาและพัฒนาได้อย่างมีประสิทธิภาพ

2) กำหนดยุทธศาสตร์และบทบาทการพัฒนาภาคให้เชื่อมโยงและสอดคล้องกับนโยบายและยุทธศาสตร์กระทรวงศึกษาธิการ และยุทธศาสตร์การพัฒนากลุ่มจังหวัดในระดับภาค

3) จัดทำแผนพัฒนาการศึกษาภาค และดำเนินการตามแผนพัฒนาการศึกษาระดับภาคให้เกิดผลสัมฤทธิ์

4) กำหนดนโยบาย หลักเกณฑ์ และวิธีการในการจัดทำแผน พัฒนาการศึกษากลุ่มจังหวัด แผนพัฒนาการศึกษาจังหวัด และแผนปฏิบัติราชการด้านการศึกษาประจำปีของกลุ่มจังหวัดและจังหวัดในพื้นที่

5) บูรณาการแผนของส่วนราชการและแผนพัฒนาการศึกษาในระดับภาค เพื่อให้การขับเคลื่อนแผนด้านการศึกษาสอดคล้องกับศักยภาพหรือประเด็นปัญหาในระดับภาค  
และเชื่อมโยงสอดคล้องกับยุทธศาสตร์ชาติ แผนแม่บทภายใต้ยุทธศาสตร์ชาติ แผนการปฏิรูปประเทศ แผนพัฒนาเศรษฐกิจและสังคมแห่งชาติ และนโยบายรัฐบาล

6) สั่งการ เร่งรัด กำกับ ติดตาม ตรวจสอบ ประเมินผลการดำเนินงาน  
ของหน่วยงานทางการศึกษาและสถานศึกษาในสังกัดกระทรวงศึกษาธิการในภาค ให้เป็นไปตามยุทธศาสตร์การพัฒนาภาค แผนพัฒนาการศึกษาระดับภาค นโยบายและยุทธศาสตร์ของกระทรวงศึกษาธิการ

7) สนับสนุนการตรวจราชการของผู้ตรวจราชการ กระทรวงศึกษาธิการ   
การตรวจราชการแบบบูรณาการของผู้ตรวจราชการ สำนักนายกรัฐมนตรี การตรวจราชการ  
ตามข้อสั่งการของนายกรัฐมนตรี และข้อสั่งการของรัฐมนตรีว่าการกระทรวงศึกษาธิการ

8) กำหนดแนวทางการตรวจสอบ กำกับ ติดตามการบริหารงานบุคคล  
ของข้าราชการครูและบุคลากรทางการศึกษาในระดับภาค

9) บริหารงานบุคคลของกระทรวงศึกษาธิการในภูมิภาคและจังหวัด

10) กำหนดทิศทางรวมทั้งส่งเสริม สนับสนุน และดำเนินการพัฒนาบุคลากรในระดับภาค

11) ส่งเสริม สนับสนุน และดำเนินการพัฒนาข้าราชการครูและบุคลากรทางการศึกษา ร่วมกับสถาบันพัฒนาครู คณาจารย์ และบุคลากรทางการศึกษา หรือส่วนราชการหรือหน่วยงานที่เกี่ยวข้องมอบหมาย

12) กำหนดกรอบนโยบาย แนวทางการดำเนินการส่งเสริม สนับสนุนกิจการลูกเสือ ยุวกาชาดและกิจการนักเรียนระดับภาค ให้สอดคล้องกับแนวทางการดำเนินการตามที่สำนักงานลูกเสือแห่งชาติ หรือสำนักงานปลัดกระทรวงศึกษาธิการมอบหมาย

13) ประเมินผลและจัดทำรายงานการดำเนินการตามยุทธศาสตร์  
การพัฒนาภาค และแผนพัฒนาการศึกษาระดับภาค

14) ดำเนินงานตามอำนาจหน้าที่ในฐานะผู้ประสานงานการจัดการศึกษาระดับกลุ่มจังหวัด อีกหน้าที่หนึ่ง ยกเว้น สำนักงานศึกษาธิการภาคใต้ชายแดน (ศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.) เป็นผู้ดำเนินงาน)

15) ปฏิบัติงานร่วมกับหรือสนับสนุนการปฏิบัติงานของหน่วยงานอื่น  
ที่เกี่ยวข้องหรือที่ได้รับมอบหมาย

**4. ประกาศกระทรวงศึกษาธิการ** เรื่อง จัดตั้งกลุ่มขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (กลุ่ม ป.ย.ป.) ประกาศ ณ วันที่ 13 พฤศจิกายน 2561 (ยกเลิก ประกาศฯ ณ วันที่ 9 เมษายน 2561) ให้จัดตั้งกลุ่ม ป.ย.ป. เป็นหน่วยงานภายในสำนักงานปลัดกระทรวงศึกษาธิการ มีอำนาจและหน้าที่ ดังนี้

1) เป็นศูนย์บัญชาการในการขับเคลื่อนยุทธศาสตร์ชาติและการปฏิรูปประเทศ  
ของกระทรวง

2) เป็นแกนกลางการประสานงานระหว่างสำนักงานคณะกรรมการพัฒนาการเศรษฐกิจและสังคมแห่งชาติ ในฐานะฝ่ายเลขานุการของคณะกรรมการยุทธศาสตร์ชาติ และคณะกรรมการ ปฏิรูปประเทศกับส่วนราชการ และหน่วยงานในสังกัดกระทรวงและระหว่างกระทรวง

3) งานเลขานุการของคณะทำงานขับเคลื่อนในระดับกระทรวง

4) เป็นเจ้าภาพในการกำกับ ติดตามการดำเนินการของส่วนราชการและหน่วยงาน  
ในสังกัดให้เป็นไปตามแผนแม่บทภายใต้ยุทธศาสตร์ชาติ และแผนปฏิรูปประเทศ

5) จัดทำแผนปฏิบัติการเพื่อสนับสนุนการดำเนินงานของแผนยุทธศาสตร์ชาติ   
แผนแม่บทภายใต้ยุทธศาสตร์ชาติ แผนปฏิรูปประเทศให้บรรลุเป้าหมายที่กำหนด

6) ประเมินผล และจัดทำรายงานการดำเนินการของกระทรวงในการขับเคลื่อนยุทธศาสตร์ชาติ และการปฏิรูปประเทศ

7) ประสาน เร่งรัด และให้คำปรึกษาแนะนำแก่ส่วนราชการและหน่วยงานในสังกัด

8) เผยแพร่ และสื่อสารสร้างความรู้ความเข้าใจแก่ข้าราชการและบุคลากร   
ในสังกัดกระทรวง

9) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง   
หรือที่ได้รับมอบหมาย

**5. ประกาศกระทรวงศึกษาธิการ** เรื่อง จัดตั้งกองส่งเสริมและพัฒนาการบริหารการศึกษาในภูมิภาค ประกาศ ณ วันที่ 26 มกราคม 2565 (ยกเลิกประกาศกระทรวงศึกษาธิการ เรื่อง จัดตั้งสำนักบูรณาการกิจการการศึกษา สำนักงานปลัดกระทรวงศึกษาธิการ ลงวันที่ 30 มกราคม พ.ศ. 2563) เป็นหน่วยงานการศึกษาในสังกัดสำนักงานปลัดกระทรวงศึกษาธิการ มีหน้าที่และอำนาจดังต่อไปนี้

1) รับผิดชอบงานเลขานุการของคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค รวมทั้งปฏิบัติราชการที่เป็นไปตามอำนาจและหน้าที่  
ของคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค คณะอนุกรรมการและคณะทำงานอื่นที่เกี่ยวข้องและที่ได้รับมอบหมาย

2) จัดทำข้อเสนอเชิงนโยบาย ยุทธศาสตร์ แนวทาง และมาตรการเกี่ยวกับ  
การบริหารการศึกษาของประเทศในระดับภูมิภาคหรือจังหวัดที่ส่งผลต่อการขับเคลื่อนและการพัฒนา  
ด้านการศึกษาของประเทศให้มีประสิทธิภาพทัดเทียมนานาประเทศ เสนอต่อคณะกรรมการขับเคลื่อน  
การปฏิรูปการศึกษาของกระทรวงศึกษาธิการในภูมิภาค

3) บูรณาการและขับเคลื่อนนโยบาย ยุทธศาสตร์ แนวทาง และมาตรการเกี่ยวกับการบริหารการศึกษาของประเทศในระดับภูมิภาคหรือจังหวัดที่ส่งผลต่อการขับเคลื่อน  
และการพัฒนาด้านการศึกษาของประเทศให้มีประสิทธิภาพทัดเทียมนานาประเทศในระดับกระทรวงกับหน่วยงานระดับภาคและระดับจังหวัดให้เชื่อมโยงและสอดคล้องกับยุทธศาสตร์ชาติ ทิศทาง การปฏิรูปประเทศ

4) ส่งเสริมระบบบริหารการศึกษาของประเทศในระดับภูมิภาคหรือจังหวัด  
ให้เชื่อมโยงและสอดคล้องกับทิศทางการพัฒนาประเทศ นโยบายและยุทธศาสตร์ของกระทรวง ศึกษาธิการ ทิศทางการดำเนินงานของกระทรวงศึกษาธิการในระดับภูมิภาคหรือจังหวัดและยุทธศาสตร์การพัฒนากลุ่มจังหวัดและจังหวัด

5) พัฒนาระบบการบริหารการศึกษาของประเทศในระดับภูมิภาคหรือจังหวัด เพื่อขับเคลื่อนคุณภาพการศึกษาให้ทัดเทียมนานาประเทศ

6) ส่งเสริม สนับสนุนเกี่ยวกับการขับเคลื่อนการบริหารการศึกษาของประเทศ  
ในระดับภูมิภาคหรือจังหวัดแบบร่วมมือและบูรณาการกับหน่วยงานในสังกัดกระทรวงศึกษาธิการ  
และหน่วยงานอื่นหรือภาคส่วนที่เกี่ยวข้อง

7) จัดระบบประสานงาน สนับสนุน ช่วยเหลือ รายงานเกี่ยวกับเหตุภัยพิบัติ  
และภาวะวิกฤตทางการศึกษาของประเทศในระดับภูมิภาคหรือจังหวัดแบบร่วมมือและบูรณาการ  
กับหน่วยงานในสังกัดกระทรวงศึกษาธิการและหน่วยงานอื่นหรือภาคส่วนที่เกี่ยวข้อง

8) กำกับ ดูแล ติดตาม ประเมินผล และรายงานเกี่ยวกับการขับเคลื่อนการบริหารการศึกษาของประเทศในระดับภูมิภาคหรือจังหวัดที่ส่งผลต่อการบรรลุเป้าหมายตามยุทธศาสตร์ชาติและทิศทางการพัฒนาประเทศ

9) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย

**6. ประกาศกระทรวงศึกษาธิการ** เรื่อง จัดตั้งศูนย์ขับเคลื่อนการศึกษาในจังหวัดชายแดนภาคใต้ ประกาศ ณ วันที่ 26 มกราคม 2565 (ยกเลิกประกาศกระทรวงศึกษาธิการ   
เรื่อง จัดตั้งศูนย์ประสานงานและบริหารการศึกษาจังหวัดชายแดนภาคใต้ ลงวันที่ 19 เมษายน   
พ.ศ. 2561 และ เรื่อง ยกเลิกประกาศกระทรวงศึกษาธิการและการถ่ายโอนอำนาจหน้าที่และอำนาจ  
ของสำนักประสานงานและบูรณาการการศึกษาจังหวัดชายแดนภาคใต้ไปเป็นของศูนย์ประสานงานและบริหารการศึกษาจังหวัดชายแดนภาคใต้ สำนักงานปลัดกระทรวงศึกษาธิการ ลงวันที่   
30 มกราคม 2563) โดยมีหน้าที่และอำนาจดังนี้

1) เป็นศูนย์กลางการขับเคลื่อนการศึกษาแบบร่วมมือและบูรณาการในจังหวัดชายแดนภาคใต้ที่สอดคล้องกับแผนแม่บทภายใต้ยุทธศาสตร์ชาติ (1) ประเด็นความมั่นคง นโยบายและแผนระดับชาติว่าด้วยความมั่นคงแห่งชาติ และพระราชบัญญัติการรักษาความมั่นคงภายในราชอาณาจักร พ.ศ. 2551 และแผนอื่นที่เกี่ยวข้อง รวมทั้งเป็นเลขานุการคณะกรรมการขับเคลื่อนการศึกษาในจังหวัดชายแดนภาคใต้และคณะกรรมการอื่นที่เกี่ยวข้องอันส่งผลให้ประชาชน  
ในจังหวัดชายแดนภาคใต้ อยู่ดี กินดี และมีความสุขอย่างยั่งยืน

2) จัดทำนโยบาย ยุทธศาสตร์ และแผนปฏิบัติการเกี่ยวกับการศึกษาแบบร่วมมือและบูรณาการในจังหวัดชายแดนภาคใต้ที่สอดคล้องกับนโยบายและแผนระดับชาติว่าด้วย  
ความมั่นคงแห่งชาติ และพระราชบัญญัติการรักษาความมั่นคงภายในราชอาณาจักร พ.ศ. 2551   
และแผนอื่นที่เกี่ยวข้อง สภาพท้องถิ่นและพื้นที่ที่เกี่ยวข้องอันส่งผลให้ประชาชนในจังหวัดชายแดนภาคใต้อยู่ดี กินดี และมีความสุขอย่างยั่งยืน

3) ส่งเสริม สนับสนุน และประสานงานเกี่ยวกับการขับเคลื่อนนโยบาย ยุทธศาสตร์และแผนปฏิบัติการด้านการศึกษาแบบร่วมมือและบูรณาการในจังหวัดชายแดนภาคใต้  
สู่การปฏิบัติอย่างเป็นรูปธรรม

4) เสริมสร้างโอกาสทางการศึกษา เยียวยาและพัฒนานักเรียน นักศึกษา ครู อาจารย์และบุคลากรทางการศึกษา บุตรของผู้ที่ได้รับผลกระทบจากเหตุการณ์ความไม่สงบ  
ในจังหวัดชายแดนภาคใต้ที่สอดคล้องกับแผนแม่บทภายใต้ยุทธศาสตร์ชาติ (1) ประเด็นความมั่นคง นโยบายและแผนระดับชาติว่าด้วยความมั่นคงแห่งชาติ กฎหมายว่าด้วยการรักษาความมั่นคงภายในราชอาณาจักร และแผนอื่นที่เกี่ยวข้อง

5) สร้างความร่วมมือเกี่ยวกับการจัดการศึกษาทั้งภายในและต่างประเทศ  
เพื่อยกระดับคุณภาพการศึกษาในจังหวัดชายแดนภาคใต้อย่างยั่งยืน

6) เป็นศูนย์กลางข้อมูลสารสนเทศเกี่ยวกับการศึกษาในจังหวัดชายแดนภาคใต้

7) สื่อสารการตระหนักรู้และสร้างเครือข่ายเกี่ยวกับการศึกษาเพื่อยกระดับคุณภาพการศึกษาในจังหวัดชายแดนภาคใต้อย่างยั่งยืน

8) เร่งรัด กำกับ ติดตาม และประเมินผลนโยบาย ยุทธศาสตร์ และแผนปฏิบัติการเกี่ยวกับการศึกษาแบบร่วมมือและบูรณาการในจังหวัดชายแดนภาคใต้

9) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย

**7. ประกาศกระทรวงศึกษาธิการ** เรื่อง การจัดตั้งศูนย์ปฏิบัติการกระทรวง ศึกษาธิการ (Ministry of education operation center : MOC) ลงวันที่ 3 สิงหาคม 2565   
เพื่อยกระดับการทำงานของกระทรวงศึกษาธิการตามรูปแบบการทำงาน “MOE ONE TEAM”   
หรือการทำงานร่วมกันเป็นหนึ่งเดียวของกระทรวงศึกษาธิการ และนำ TRUST ซึ่งเป็นรูปแบบ  
การทำงานที่จะทำให้ครู บุคลากรทางการศึกษา ผู้ปกครองและประชาชน กลับมาไว้วางใจใน  
การทำงานของกระทรวงศึกษาธิการและเป็นส่วนเสริมในเรื่องความโปร่งใส ทั้งในเชิงกระบวนการทำงานและกระบวนการตรวจสอบจากภาคส่วนต่าง ๆ โดยมีอำนาจหน้าที่ ดังนี้

1) ติดตาม วิเคราะห์และประเมินสถานการณ์ที่ปรากฏตามสื่อประชาสัมพันธ์หรือสื่อออนไลน์ต่าง ๆ กรณีที่เกิดข่าวปลอมหรือคลาดเคลื่อนเกี่ยวกับข้อมูลข่าวสารของกระทรวงศึกษาธิการ อันอาจสร้างความเสียหายต่อการดำเนินงาน หรือมีผลกระทบต่อภาพลักษณ์ของกระทรวงศึกษาธิการและประสานงานด้านข้อมูลข่าวสารจากหน่วยงานในสังกัด เพื่อรายงานรัฐมนตรีว่าการกระทรวงศึกษาธิการ และรัฐมนตรีช่วยว่าการกระทรวงศึกษาธิการ และชี้แจงข้อเท็จจริงต่อสื่อมวลชนหรือหน่วยงานที่เกี่ยวข้อง

2) กำหนดมาตรการ แนวทางการดำเนินงานและจัดทำแผนบูรณาการดำเนินงานร่วมกันของหน่วยงานในสังกัดกระทรวงศึกษาธิการ

3) เผยแพร่ประชาสัมพันธ์ แถลงข่าวเกี่ยวกับข้อมูลข่าวสาร ความรู้ ความเข้าใจ นโยบาย ภารกิจ แผนงาน/โครงการ และผลการดำเนินงานของกระทรวงศึกษาธิการ

4) ตั้งคณะทำงาน หรือมอบหมายเจ้าหน้าที่ปฏิบัติภารกิจหรือเชิญหน่วยงาน องค์กร บุคคลที่เกี่ยวข้องเข้าร่วมประชุมตามสถานการณ์

5) ปฏิบัติหน้าที่หรือภารกิจอื่นใดตามที่กระทรวงศึกษาธิการมอบหมาย

**2.4.7** **ผลการประเมินแผนปฏิบัติราชการประจำปีงบประมาณ พ.ศ. 2567   
ของสำนักงานปลัดกระทรวงศึกษาธิการ (ฉบับปรับปรุงตามงบประมาณที่ได้รับจัดสรร)**

**1) ผลสัมฤทธิ์ของการดำเนินงานตามแผนปฏิบัติราชการประจำปีงบประมาณพ.ศ. 2567 ของสำนักงานปลัดกระทรวงศึกษาธิการ ในภาพรวม คิดเป็นร้อยละ 95.57 จำแนกตามเป้าประสงค์รวม ดังนี้**

ตารางที่ 2 ผลสัมฤทธิ์ของการดำเนินงานตามแผนปฏิบัติราชการประจำปีงบประมาณพ.ศ. 2567 ของสำนักงานปลัดกระทรวงศึกษาธิการ ตามเป้าประสงค์รวม

| **เป้าประสงค์รวม/ตัวชี้วัด** | **ค่าเป้าหมาย** | **ผลสัมฤทธิ์**  **การดำเนินงาน** | **ค่าเป้าหมาย ที่สัมฤทธิ์** |
| --- | --- | --- | --- |
| **เป้าประสงค์รวม 1** **ผู้เรียนได้รับการศึกษาและการเรียนรู้ที่มีคุณภาพและเท่าทัน**  **การเปลี่ยนแปลงในโลกยุคใหม่** | | | **77.84** |
| 1. อันดับขีดความสามารถในการแข่งขันของประเทศด้านการศึกษา (IMD) | อันดับที่ 49 | อันดับที่ 54 | 90.74 |
| 2. สัดส่วนนักเรียนระดับชั้นมัธยมศึกษาปีที่ 3 ที่มี ผลการทดสอบทางการศึกษาระดับชาติขั้นพื้นฐาน ร้อยละ 50 ขึ้นไป ของคะแนนเต็มใน 4 วิชาหลักต่อจำนวนนักเรียนระดับชั้นมัธยมศึกษาปีที่ 3 ที่เข้ารับ การทดสอบ ภาษาไทย | ร้อยละ 83 | ร้อยละ 50.05 | 60.30 |
| 3. สัดส่วนนักเรียนระดับชั้นมัธยมศึกษาปีที่ 3 ที่มี ผลการทดสอบทางการศึกษาระดับชาติขั้นพื้นฐาน ร้อยละ 50 ขึ้นไป ของคะแนนเต็มใน 4 วิชาหลักต่อจำนวนนักเรียนระดับชั้นมัธยมศึกษาปีที่ 3 ที่เข้ารับ การทดสอบภาษาอังกฤษ | ร้อยละ 10 | ร้อยละ 14.45 | 100.00 |
| 4. สัดส่วนนักเรียนระดับชั้นมัธยมศึกษาปีที่ 3 ที่มี ผลการทดสอบทางการศึกษาระดับชาติขั้นพื้นฐาน ร้อยละ 50 ขึ้นไป ของคะแนนเต็มใน 4 วิชาหลักต่อจำนวนนักเรียนระดับชั้นมัธยมศึกษาปีที่ 3 ที่เข้ารับ การทดสอบคณิตศาสตร์ | ร้อยละ 7 | ร้อยละ 6.41 | 91.57 |
| 5. สัดส่วนนักเรียนระดับชั้นมัธยมศึกษาปีที่ 3 ที่มี ผลการทดสอบทางการศึกษาระดับชาติขั้นพื้นฐาน ร้อยละ 50 ขึ้นไป ของคะแนนเต็มใน 4 วิชาหลักต่อจำนวนนักเรียนระดับชั้นมัธยมศึกษาปีที่ 3 ที่เข้ารับ การทดสอบวิทยาศาสตร์ | ร้อยละ 7 | ร้อยละ 3.26 | 46.57 |
| **เป้าประสงค์รวม 2** **ผู้เรียนได้รับโอกาสทางการศึกษาอย่างทั่วถึงเสมอภาคและเท่าเทียม** | | | **100.00** |
| ร้อยละของผู้เรียนระดับการศึกษาขั้นพื้นฐานที่เข้าถึงบริการทางการศึกษาที่รัฐสนับสนุน | ร้อยละ 100  (1,806,494 คน) | ร้อยละ 101.91  (1,840,970 คน) | 100.00 |
| **เป้าประสงค์รวม 3 ข้าราชการ ครู และบุคลากรทางการศึกษามีคุณภาพ และสมรรถนะ ที่ส่งผลต่อการพัฒนาผู้เรียนให้เท่าทันการเปลี่ยนแปลงในโลกยุคใหม่** | | | **100.00** |
| ร้อยละของข้าราชการครูและบุคลากรทางการศึกษาได้รับการพัฒนาสมรรถนะการปฏิบัติงาน และสามารถนำผลการพัฒนาไปใช้ในการปฏิบัติงาน | ร้อยละ 85  (11,679 คน) | ร้อยละ 338.99  (39,591 คน) | 100.00 |
| **เป้าประสงค์รวม 4 หน่วยงานมีการทำงานบนระบบเทคโนโลยีสารสนเทศ ดิจิทัล และนวัตกรรมที่เชื่อมโยงและบูรณาการการปฏิบัติงานของหน่วยงานที่มีประสิทธิภาพ** | | | **100.00** |
| ร้อยละของหน่วยงานที่นำระบบสำนักงานดิจิทัล ของสำนักงานปลัดกระทรวงศึกษาธิการ (Ministry of Education Digital Office : MOE – DO) ไปใช้ ในการปฏิบัติงาน | ร้อยละ 100  (117 หน่วยงาน) | ร้อยละ 100  (117 หน่วยงาน) | 100.00 |
| **เป้าประสงค์รวม 5 สำนักงานปลัดกระทรวงศึกษาธิการมีการบริหารจัดการศึกษาแบบบูรณาการ ที่มีประสิทธิภาพ** | | | **100.00** |
| 1. ผลคะแนนประเมินคุณธรรมและความโปร่งใส การดำเนินงานของสำนักงานปลัดกระทรวงศึกษาธิการ อยู่ในระดับผ่านตามเกณฑ์ ITA (Integrity & Transparency Assessment) | 87 คะแนน | 88.74 คะแนน | 100.00 |
| 2. ผลคะแนนการประเมินสถานะของหน่วยงานภาครัฐ ในการเป็นระบบราชการ 4.0 ประจำปี (PMQA 4.0) :  (Self-Assessment) ของสำนักงานปลัดกระทรวงศึกษาธิการ | 455.91 คะแนน | 470.29 คะแนน | 100.00 |
| **สรุปผลการดำเนินงาน**  **ตามการบรรลุค่าเป้าหมายในภาพรวม**  **จำนวน 5 เป้าประสงค์** | **บรรลุตามค่าเป้าหมาย (สีเขียว) จำนวน 4 เป้าหมาย**  **บรรลุเป้าหมายระดับต่ำกว่าค่าเป้าหมาย (สีเหลือง) จำนวน 1 เป้าหมาย** | | |

**หมายเหตุ :** ในกรณีที่ผลสัมฤทธิ์ของการดำเนินงานบรรลุตามค่าเป้าหมาย จะคิดค่าเป้าหมายที่สัมฤทธิ์อยู่ที่ ร้อยละ 100

**บรรลุเป้าหมายระดับวิกฤติ หมายถึง ดำเนินการได้น้อยกว่าร้อยละ 50 ของค่าเป้าหมาย (สีแดง)**

**บรรลุเป้าหมายระดับเสี่ยง หมายถึง ดำเนินการได้ร้อยละ 50 - 75 ของค่าเป้าหมาย (สีส้ม)**

**บรรลุเป้าหมายระดับต่ำกว่าค่าเป้าหมาย หมายถึง บรรลุมากกว่าร้อยละ 75 ของค่าเป้าหมาย (สีเหลือง)**

**บรรลุตามค่าเป้าหมาย หมายถึง สามารถบรรลุค่าเป้าหมายร้อยละ 100 (สีเขียว)**

**2. ผลสัมฤทธิ์ของการดำเนินงานตามแผนปฏิบัติราชการประจำปีงบประมาณ   
พ.ศ. 2567 ของสำนักงานปลัดกระทรวงศึกษาธิการ ตามประเด็นยุทธศาสตร์ คิดเป็นร้อยละ 95.75 จำแนกรายประเด็นยุทธศาสตร์ย่อยภายใต้แผนปฏิบัติราชการฯ ดังนี้**

ตารางที่ 3 ผลสัมฤทธิ์ของการดำเนินงานตามแผนปฏิบัติราชการประจำปีงบประมาณพ.ศ. 2567   
ของสำนักงานปลัดกระทรวงศึกษาธิการ ตามประเด็นยุทธศาสตร์

| **ประเด็นยุทธศาสตร์/ เป้าประสงค์ย่อย/ ตัวชี้วัด** | **ค่าเป้าหมาย** | **ผลสัมฤทธิ์**  **การดำเนินงาน** | **ค่าเป้าหมาย ที่สัมฤทธิ์** |
| --- | --- | --- | --- |
| **ประเด็นยุทธศาสตร์ที่ 1 พัฒนาการจัดการศึกษาเพื่อเสริมสร้างความมั่นคง** | | | **100.00** |
| **เป้าประสงค์ย่อย : ผู้เรียนได้รับโอกาสทางการศึกษาและการเรียนรู้ที่มีคุณภาพและทักษะ ที่จำเป็นกับการเสริมสร้างความมั่นคงของประเทศ** | | | **100.00** |
| 1. ร้อยละของหน่วยงาน/สถานศึกษาสังกัดสำนักงาน ปลัดกระทรวงศึกษาธิการจัดกิจกรรมส่งเสริมความรัก  และการธำรงรักษาสถาบันหลักของชาติยึดมั่น  ในการปกครองระบอบประชาธิปไตยอันมีพระมหากษัตริย์ทรงเป็นประมุข | ร้อยละ 100  (117 หน่วยงาน) | ร้อยละ 100  (117 หน่วยงาน) | 100.00 |
| 2. ร้อยละความเชื่อมั่นของประชาชนต่อกระบวนการ ด้านการช่วยเหลือเยียวยา | ร้อยละ 80  (417 คน) | ร้อยละ 90.17  (376 คน) | 100.00 |
| 3. ร้อยละของผู้เรียนที่ได้รับการสร้างภูมิคุ้มกัน จากภัยคุกคามรูปแบบใหม่ (ยาเสพติด, ภัยไซเบอร์,  ภัยพิบัติธรรมชาติ, โรคอุบัติใหม่ ฯลฯ) | ร้อยละ 80  (4,550,906 คน) | ร้อยละ 80.46  (3,661,817 คน) | 100.00 |
| 4. จำนวนงาน/ โครงการ/กิจกรรมความร่วมมือ ด้านการศึกษากับต่างประเทศที่ตอบสนองคุณภาพการศึกษาของไทย | ไม่น้อยกว่า 50 งาน/โครงการ/กิจกรรม | 73 งาน | 100.00 |
| 5. สัดส่วนเป้าหมายย่อยของเป้าหมายของการพัฒนา  ที่ยั่งยืน (เป้าหมายที่ 4 ด้านการศึกษา) ที่บรรลุ ค่าเป้าหมายของไทย ในระดับไม่น้อยกว่าระดับต่ำกว่าค่าเป้าหมายต่อเป้าหมายย่อยทั้งหมด) เฉลี่ยร้อยละ) | ไม่น้อยกว่า ร้อยละ 70  (10 เป้าหมายย่อย/  18 ตัวชี้วัด) | ร้อยละ 77.78  (14 ตัวชี้วัด) | 100.00 |
| **ประเด็นยุทธศาสตร์ที่ 2 พัฒนากำลังคน เพื่อรองรับความสามารถในการแข่งขัน**  **ของประเทศ** | | | **100.00** |
| **เป้าประสงค์ย่อย : ผู้เรียนมีสมรรถนะ องค์ความรู้และทักษะอาชีพที่สนับสนุนการแข่งขัน**  **ของประเทศ** | | | **100.00** |
| ร้อยละของจำนวนหลักสูตรต่อเนื่องเชื่อมโยงการศึกษาขั้นพื้นฐานกับอาชีวศึกษาและอุดมศึกษา แบบบูรณาการในระดับพื้นที่ | ร้อยละ 80  (231 หลักสูตร) | ร้อยละ 134.20  (310 หลักสูตร) | 100.00 |
| **ประเด็นยุทธศาสตร์ที่ 3 พัฒนาและเสริมสร้างศักยภาพทรัพยากรมนุษย์ให้มีคุณภาพ** | | | **100.00** |
| **เป้าประสงค์ย่อยที่ 1 : ผู้เรียนมีคุณภาพ ความสุข ทักษะและคุณลักษณะที่เหมาะสมต่อ**  **การเรียนรู้ในโลกยุคใหม่** | | | **100.00** |
| 1. ร้อยละของนักเรียนที่ได้รับการพัฒนาสมรรถนะ  เท่าทันการเปลี่ยนแปลงในโลกยุคใหม่ | ร้อยละ 80  (4,500 คน) | ร้อยละ 345.67  (15,555 คน) | 100.00 |
| 2. ร้อยละของนักเรียนที่ผ่านการประเมินคุณลักษณะ อันพึงประสงค์ตามหลักสูตรแกนกลางการศึกษา  ขั้นพื้นฐาน พ.ศ. 2551 ระดับดีขึ้นไป | ร้อยละ 90  (1,471,384 คน) | ร้อยละ 95.49  (1,404,975 คน) | 100.00 |
| 3. จำนวนผู้ใช้งานระบบดิจิทัลแพลตฟอร์มเพื่อการเรียนรู้แห่งชาติ (National Digital Learning Platform : NDLP) | เพิ่มขึ้น 5,000 คน  จากปีฐาน  (660,629 คน) | เพิ่มขึ้น 20,460 คน  (681,089 คน) | 100.00 |
| **เป้าประสงค์ย่อยที่ 2 : ครู และบุคลากรทางการศึกษามีสมรรถนะเท่าทันการเปลี่ยนแปลง ในโลกยุคใหม่** | | | **100.00** |
| 1. ร้อยละของครูและบุคลากรทางการศึกษาที่ผ่าน การพัฒนาทักษะ/ สมรรถนะที่ตอบสนองต่อการเปลี่ยนแปลงในโลกยุคใหม่ | ร้อยละ 90  (9,178 คน) | ร้อยละ 403.27  (37,012 คน) | 100.00 |
| 2. ระบบการประเมินวิทยฐานะของข้าราชการครูและบุคลากรทางการศึกษา (DPA) ได้รับการพัฒนา  ให้มีประสิทธิภาพสูงขึ้น | 1 ระบบ | 1 ระบบ | 100.00 |
| 3. ร้อยละของผลงานวิจัยและนวัตกรรมเพื่อสร้างความรู้สู่การพัฒนาการศึกษาที่ได้รับการเผยแพร่  แก่ผู้เกี่ยวข้องและสาธารณชน | ร้อยละ 81  (18 เรื่อง) | ร้อยละ 83.33  (15 เรื่อง) | 100.00 |
| **ประเด็นยุทธศาสตร์ที่ 4 สร้างโอกาส ความเสมอภาค และความเท่าเทียมทางการศึกษา** | | | **100.00** |
| **เป้าประสงค์ย่อย : ผู้เรียนได้รับโอกาสทางการศึกษาอย่างทั่วถึง เสมอภาคและเท่าเทียม**  **ด้วยรูปแบบที่หลากหลาย** | | | **100.00** |
| ร้อยละนักเรียนที่เป็นผู้พิการ ผู้ด้อยโอกาสได้รับโอกาส ในการเข้าถึงบริการการศึกษาและการพัฒนาสมรรถภาพหรือบริการทางการศึกษาที่เหมาะสม  ตามความต้องการจำเป็น | ร้อยละ 100  (391,820 คน) | ร้อยละ 100  (391,820 คน) | 100.00 |
| **ประเด็นยุทธศาสตร์ที่ 5 ส่งเสริมการสร้างคุณภาพชีวิตที่เป็นมิตรกับสิ่งแวดล้อมเพื่อการพัฒนาอย่างยั่งยืน** | | | **83.19** |
| **เป้าประสงค์ย่อย : หน่วยงานและสถานศึกษามีการส่งเสริมคุณภาพชีวิตที่เป็นมิตรกับสิ่งแวดล้อม** | | | **83.19** |
| ร้อยละของหน่วยงานและสถานศึกษาส่งเสริมกิจกรรมสร้างความรู้ ความเข้าใจ และความตระหนักรู้คุณภาพชีวิตที่เป็นมิตรกับสิ่งแวดล้อมด้วยรูปแบบที่หลากหลาย | ร้อยละ 100  (5,793 หน่วยงาน/สถานศึกษา  (หน่วยงาน 117 แห่ง/  สถานศึกษา 5,676 แห่ง) | ร้อยละ 83.19  (4,819 หน่วยงาน/สถานศึกษา  (หน่วยงาน 117 แห่ง /สถานศึกษา 4,702 แห่ง) | 83.19 |
| **ประเด็นยุทธศาสตร์ที่ 6 พัฒนาระบบบริหารจัดการที่เป็นเลิศเพื่อสนับสนุนการจัดการศึกษา ที่มีคุณภาพ** | | | **91.28** |
| **เป้าประสงค์ย่อยที่ 1 : หน่วยงานมีระบบ การบริหารจัดการที่มีประสิทธิภาพด้วยเทคโนโลยีดิจิทัลตอบสนองความต้องการของผู้รับบริการได้อย่าง สะดวก รวดเร็วและโปร่งใส** | | | **100.00** |
| จำนวนระบบเทคโนโลยีสารสนเทศที่ได้รับการพัฒนาและสามารถเชื่อมโยงและบูรณาการการปฏิบัติงาน  ของหน่วยงาน | 5 ระบบ | 16 ระบบ | 100.00 |
| **เป้าประสงค์ย่อยที่ 2 : บูรณาการความร่วมมือ หน่วยงานภาคีเครือข่ายในการจัดการศึกษาอย่างมีคุณภาพ** | | | **100.00** |
| 1. จำนวนฐานข้อมูลที่สามารถเชื่อมโยง และแลกเปลี่ยน รวมทั้งใช้ประโยชน์ร่วมกันระหว่างหน่วยงาน | 3 ฐานข้อมูล | 3 ฐานข้อมูล | 100.00 |
| 2. ร้อยละของการใช้จ่ายงบประมาณในการขับเคลื่อนนโยบายการศึกษาสู่การปฏิบัติในระดับพื้นที่ | ร้อยละ 90  (2,022,266,870.32 บาท) | ร้อยละ 99.89  (2,019,984,105.01 บาท) | 100.00 |
| **เป้าประสงค์ย่อยที่ 3 : กฎหมาย กฎ ระเบียบ ประกาศ ข้อบังคับ ได้รับการปรับปรุง แก้ไข หรือพัฒนาให้สอดคล้องกับสถานการณ์** | | | **100.00** |
| จำนวนร่าง/กฎหมาย กฎ ระเบียบ ประกาศ ข้อบังคับ ที่ได้รับการปรับปรุง แก้ไข หรือพัฒนาให้สอดคล้องกับสถานการณ์ | ไม่น้อยกว่า 12 ฉบับ | 33 ฉบับ | 100.00 |
| **เป้าประสงค์ย่อยที่ 4 : ข้าราชการและบุคลากรทางการศึกษาอื่นมีสมรรถนะเท่าทัน**  **การเปลี่ยนแปลงในโลกยุคใหม่** | | | **65.12** |
| ร้อยละของบุคลากรภาครัฐที่มีการเพิ่มพูนความรู้  ในการพัฒนาตนเองเพื่อการปฏิบัติงานอย่างมีประสิทธิภาพ | ร้อยละ 50  (3,894 คน) | ร้อยละ 32.56  (1,268 คน) | 65.12 |
| **สรุปผลการดำเนินงาน**  **ตามการบรรลุค่าเป้าหมายประเด็นยุทธศาสตร์ย่อย**  **ภายใต้แผนปฏิบัติราชการฯ**  **จำนวน 6 ประเด็นยุทธศาสตร์** | **บรรลุตามค่าเป้าหมาย (สีเขียว) จำนวน 4 เป้าหมาย**  **บรรลุเป้าหมายระดับต่ำกว่าค่าเป้าหมาย (สีเหลือง) จำนวน 2 เป้าหมาย** | | |

**หมายเหตุ :** ในกรณีที่ผลสัมฤทธิ์ของการดำเนินงานบรรลุตามค่าเป้าหมาย จะคิดค่าเป้าหมายที่สัมฤทธิ์อยู่ที่ ร้อยละ 100

**บรรลุเป้าหมายระดับวิกฤติ หมายถึง ดำเนินการได้น้อยกว่าร้อยละ 50 ของค่าเป้าหมาย (สีแดง)**

**บรรลุเป้าหมายระดับเสี่ยง หมายถึง ดำเนินการได้ร้อยละ 50 - 75 ของค่าเป้าหมาย (สีส้ม)**

**บรรลุเป้าหมายระดับต่ำกว่าค่าเป้าหมาย หมายถึง บรรลุมากกว่าร้อยละ 75 ของค่าเป้าหมาย (สีเหลือง)**

**บรรลุตามค่าเป้าหมาย หมายถึง สามารถบรรลุค่าเป้าหมายร้อยละ 100 (สีเขียว)**

**2.4.8 ผลการวิเคราะห์สภาพแวดล้อมภายในและภายนอกของสำนักงานปลัดกระทรวงศึกษาธิการ**

สำนักงานปลัดกระทรวงศึกษาธิการ โดยคณะทำงานทบทวนสาระสำคัญ  
ของแผนปฏิบัติราชการประจำปีงบประมาณ พ.ศ. 2567 ของสำนักงานปลัดกระทรวงศึกษาธิการ ร่วมกันวิเคราะห์สภาพแวดล้อมภายในและสภาพแวดล้อมภายนอก ของสำนักงานปลัดกระทรวงศึกษาธิการ   
และกำหนดเป็นจุดแข็ง จุดอ่อน โอกาสและอุปสรรค โดยกระบวนการ SWOT Analysis

การวิเคราะห์สภาพแวดล้อมภายใน ปรับใช้ทฤษฎีกรอบแนวคิดของแมคคินซีย์ (McKinsey 7’s Framework) ที่คำนึงถึงประสิทธิภาพขององค์กรที่เกิดจากความสัมพันธ์ของปัจจัยต่าง ๆ 7 ประการ ประกอบด้วย โครงสร้าง (Structure) กลยุทธ์ (Strategy) ระบบ (System) รูปแบบ (Style) บุคลากร (Staff) ทักษะ (Skills) และค่านิยมร่วม (Shared Values) และนำมากำหนดเป็น  
จุดแข็ง และจุดอ่อน

การวิเคราะห์สภาพแวดล้อมภายนอก โดยการปรับใช้ทฤษฎี PESTEL Analysis   
ในการวิเคราะห์ ในมิติต่าง ๆ ประกอบด้วย การเมือง (Political) เศรษฐกิจ (Economics) สังคม (Social) เทคโนโลยี (Technology) สิ่งแวดล้อม (Environment) และกฎหมาย (Legal) ที่มีผลกระทบ  
ต่อองค์กร และนำมากำหนดเป็นโอกาสและอุปสรรค

ตาราง 4 การวิเคราะห์สภาพแวดล้อมภายใน (Internal Environmental) ของสำนักงานปลัดกระทรวงศึกษาธิการ

| **จุดแข็ง (Strengths)** | **จุดอ่อน (Weaknesses)** |
| --- | --- |
| S1 มีหน่วยงานส่วนกลางและภูมิภาคทั่วประเทศ ในการบูรณาการการจัดการศึกษาร่วมกันทั้งภายในและภายนอกหน่วยงาน  S2 มีเครือข่ายการพัฒนาความร่วมมือด้านการศึกษาทั้งในและต่างประเทศ  S3 มีหน่วยงานหลักในการส่งเสริมคุณธรรม จริยธรรม คุณลักษณะของผู้เรียน ผู้บริหาร ครู และบุคลากรทางการศึกษาด้วยกิจกรรมลูกเสือ ยุวกาชาด  S4 มีองค์กรกลางบริหารงานบุคคลของข้าราชการครูและบุคลากรทางการศึกษาส่งผลให้เกิด  แนวปฏิบัติที่มีมาตรฐานเป็นทิศทางเดียวกัน  S5 เป็นหน่วยงานหลักในการกำหนดนโยบาย วางแผนเชิงยุทธศาสตร์ จัดทำงบประมาณ  และการติดตาม ประเมินผล ในระดับกระทรวง  และระดับกรม  S6 มีระบบฐานข้อมูลกลาง (Big Data) ของกระทรวงศึกษาธิการ ที่เชื่อมโยงฐานข้อมูลรายบุคคล  S7 มีระบบประเมินวิทยฐานะดิจิทัล (DPA) ของข้าราชการครูและบุคลากรทางการศึกษาที่มีความรวดเร็ว ลดขั้นตอนและประหยัดงบประมาณ  S8 ผู้บริหารมีวิสัยทัศน์ในการกำหนดนโยบายและ  ทิศทางการบริหารงานที่ชัดเจนและถ่ายทอดไปยัง บุคลากรทุกระดับ  S9 มีการกระจายอำนาจทางการบริหารให้หน่วยงานในสังกัดระดับภาคและระดับจังหวัด  S10 มีบุคลากรปฏิบัติงานและเครือข่ายที่ครอบคลุมทุกพื้นที่ทั่วประเทศ สามารถประสานและบูรณาการการทำงานได้ทั้งส่วนกลางและภูมิภาค  S11 มีบุคลากรรุ่นใหม่ส่วนใหญ่ที่มีความพร้อมและสมรรถนะด้านเทคโนโลยีดิจิทัล ที่สามารถนำมาประยุกต์ใช้ในการปฏิบัติงาน | W1 บางหน่วยงานมีภารกิจที่ทับซ้อนทำให้การปฏิบัติงานไม่ต่อเนื่องและไม่ชัดเจน  W2 การขับเคลื่อนแผนยุทธศาสตร์ตามตัวชี้วัด ที่สนับสนุนภารกิจหลักของหน่วยงานยังไม่บรรลุเป้าหมายตามตัวชี้วัดและบางตัวชี้วัดเป็นตัวชี้วัดระดับประเทศซึ่งต้องขับเคลื่อนร่วมกันหลายภาคส่วน  W3 ขาดการเชื่อมโยงและบูรณาการข้อมูลสารสนเทศด้านการศึกษาเพื่อตอบสนอง  ต่อการพัฒนาคุณภาพ  W4 ขาดกลไกในการเสริมสร้างแรงจูงใจและสวัสดิการของบุคลากรที่นอกเหนือจากที่กฎหมายกำหนด ซึ่งไม่สอดคล้องและตอบสนองต่อ  การสร้างสมดุลชีวิตการทำงานและชีวิตส่วนตัว  W5 การเปิดโอกาสให้บุคลากรในสังกัดเข้าร่วมโครงการพัฒนาองค์ความรู้ยังไม่ทั่วถึง  และขาดความต่อเนื่อง  W6 บุคลากรมีอัตราการโยกย้ายสูง ทำให้ขาดความต่อเนื่องในการปฏิบัติงาน  W7 ขาดการวางแผนอัตรากำลังคนที่มีประสิทธิภาพ ส่งผลให้การเตรียมกำลังคนทั้งด้านปริมาณและคุณภาพเพื่อรองรับการเปลี่ยนแปลง ไม่สอดคล้องกับบทบาท ภารกิจ หน้าที่และอำนาจของ สป.  W8 บุคลากรบางส่วนยังขาดทักษะเทคโนโลยีดิจิทัล และทักษะภาษาเพื่อการสื่อสารสากล  W9 ขาดการนำค่านิยม TEAM WINS มากระตุ้นและส่งเสริมให้เกิดการพัฒนากรอบความคิดให้กับ ทุกหน่วยงานอย่างต่อเนื่องและจริงจัง |

ตาราง 5 การวิเคราะห์สภาพแวดล้อมภายนอก (External Environmental) ของสำนักงานปลัดกระทรวงศึกษาธิการ

| **โอกาส (Opportunities)** | **อุปสรรค (Threats)** |
| --- | --- |
| O1 ยุทธศาสตร์ชาติ แผนแม่บทภายใต้ ยุทธศาสตร์ชาติและแผนพัฒนาเศรษฐกิจและสังคมแห่งชาติ กำหนดให้การศึกษาเป็นเครื่องมือสำคัญในการพัฒนาศักยภาพทรัพยากรมนุษย์ รวมทั้งภาครัฐมีนโยบายและแผนในการสนับสนุน การจัดการศึกษาลดความเหลื่อมล้ำและ สร้างโอกาสทางการศึกษาในทุกระดับ  O2 นโยบาย Thailand 4.0 ส่งผลให้มีการพัฒนางานเพื่อขับเคลื่อนการศึกษาด้วยนวัตกรรมในการรองรับการเปลี่ยนแปลง  O3 เป้าหมายการพัฒนาที่ยั่งยืนด้านการศึกษา (SDG 4) เป็นการบูรณาการความร่วมมือ เพื่อส่งเสริมสนับสนุนการจัดการศึกษาอย่างมีคุณภาพและยั่งยืน  O4 นโยบายการส่งเสริมผู้สูงวัยที่นำองค์ความรู้ ความสามารถ ทักษะมาช่วยส่งเสริมสนับสนุน การจัดการศึกษา  O5 โครงสร้างพื้นฐานทางเทคโนโลยีดิจิทัล ช่วยส่งเสริม สนับสนุน ลดต้นทุน ค่าใช้จ่ายในการจัดการของหน่วยงานให้มีประสิทธิภาพมากยิ่งขึ้น  O6 ความก้าวหน้าทางเทคโนโลยีในปัจจุบัน  ทำให้สามารถเข้าถึงแหล่งเรียนและสื่อการศึกษา  ที่หลากหลาย  O7 รัฐธรรมนูญแห่งราชอาณาจักรไทย พ.ศ. 2560 มาตรา 54 กำหนดให้รัฐมีหน้าที่จัดการศึกษา  ภาคบังคับอย่างมีคุณภาพโดยไม่เก็บค่าใช้จ่าย  O8 การใช้อิทธิพลทางวัฒนธรรมและคุณค่า  ทางสังคม (Soft Power) สามารถนำมาแบบอย่างในการส่งเสริมและสนับสนุนด้านการศึกษา | T1 ระบบการจัดสรรงบประมาณไม่เอื้อต่อการ บูรณาการภารกิจที่มีความหลากหลายสอดคล้องกับนโยบายของประเทศ  T2 การขาดเสถียรภาพทางการเมือง การเปลี่ยนขั้วอำนาจทางรัฐบาลและการแทรกแซงทางการเมือง ส่งผลให้นโยบายการจัดการศึกษาไม่ต่อเนื่อง  T3 หนี้สาธารณะของไทยเพิ่มขึ้น หนี้สินครัวเรือนขยายตัวเพิ่มขึ้น และผลกระทบจากภาวะเศรษฐกิจซบเซาทำให้ส่งผลกระทบต่อเข้าถึงระบบการศึกษาและเกิดปัญหานักเรียนหลุดออกจากระบบการศึกษาเพิ่มมากขึ้น  T4 ประเทศไทยอยู่ในกับดักรายได้ปานกลางและ มีความยากจนข้ามรุ่น ส่งผลให้เกิดความเหลื่อมล้ำทางการศึกษา  T5 แรงงานไทยลดลง เกิดการพึ่งพิงแรงงานต่างชาติ ทำให้เกิดภาระงบประมาณในการศึกษาให้กับบุตรหลานของแรงงานต่างด้าวและแรงงานไร้สัญชาติ  T6 อัตราการเกิดน้อยลง ประชากรวัยเรียนลดลง ส่งผลกระทบต่อการจัดการศึกษาของสถานศึกษาเอกชน  T7 ปัญหาทางสังคม ปัญหายาเสพติด  ความไม่สงบในพื้นที่ชายแดน และความรุนแรง  ในครอบครัว แนวโน้มของการป่วยด้วยโรคซึมเศร้าและการฆ่าตัวตายในกลุ่มนักเรียน ส่งผลต่อ  สุขภาวะของผู้เรียนและโอกาสในการหลุดออก  จากระบบการศึกษา  T8 การเกิดขึ้นของอาชญากรรมคอมพิวเตอร์ เช่น Hacker, Cyber Crime ส่งผลต่อความ  ไม่ปลอดภัยต่อข้อมูลสารสนเทศขององค์กร  T9 พฤติกรรมการใช้อินเทอร์เน็ตของเด็กและเยาวชน เน้นสื่อสารและสันทนาการมากกว่า  เพื่อการศึกษา  T10 อุปกรณ์และเครื่องมือในการเข้าถึงอินเตอร์เน็ตของเด็ก เยาวชน และกลุ่มเปราะบาง ยังมีต้นทุนค่อนข้างสูงเป็นอุปสรรคในการเข้าถึงการศึกษาในรูปแบบ Online ก่อให้เกิดความเหลื่อมล้ำทางการศึกษา  T11 ทรัพยากรธรรมชาติถูกทำลาย จากภาวะโลกร้อน ไฟป่า น้ำท่วม ควันพิษ เป็นต้น ส่งผลต่อการจัดการศึกษาในเชิงพื้นที่ที่เกิดภัยพิบัติ  T12 การเกิดโรคอุบัติใหม่ทำให้มีการจัดการเรียนการสอนรูปแบบ Online เป็นอุปสรรคต่อการ จัดการศึกษาของเด็กปฐมวัย รวมถึงภาวะถดถอยทางการศึกษา (Education Loss) |

1. หนังสือสำนักงานสภาพัฒนาการเศรษฐกิจและสังคมแห่งชาติ ด่วนที่สุด ที่ นร 1112/5672 ลงวันที่ 26 กันยายน 2565 เรื่อง การขับเคลื่อนการดำเนินการสำคัญสืบเนื่องจากการประชุมคณะกรรมการยุทธศาสตร์ชาติ ครั้งที่ 2/2565 [↑](#footnote-ref-1)
2. กฎกระทรวงแบ่งส่วนราชการสำนักงานปลัดกระทรวงศึกษาธิการ พ.ศ. 2567 (ประกาศราชกิจจานุเบกษา วันที่ 20 พฤศจิกายน 2567) [↑](#footnote-ref-2)